text:
qq兄弟头像一对超拽
- qq兄弟头像一对超拽扣扣情侣头像一对超拽qq情侣超头像一对超拽qq情侣超头像一对超拽qq兄弟头像一对超拽qq兄弟头像一对超拽扣扣情侣头像一对超拽qq情侣超头像一对超拽女生闺蜜头像一对超拽情侣头像一对超拽大图qq情侣超头像一对超拽qq兄弟头像一对超拽扣扣情侣头像一对超拽女生闺蜜头像一对超拽情侣头像一对超拽大图qq兄弟头像超拽qq兄弟头像超拽qq兄弟头像超拽带字qq兄弟头像超拽qq兄弟头像超拽带字兄弟头像超拽 霸气2人兄弟头像超拽 霸气4人兄弟头像超拽带字霸气qq兄弟头像超拽qq兄弟头像超拽带字兄弟头像超拽 霸气2人兄弟头像超拽 霸气4人兄弟头像超拽带字霸气欧美兄弟头像一对二张兄弟头像一对带字兄弟头像一对霸气带字兄弟头像一对带字低调
非主流唯美意境句子唯美意境句子配图片关于初一唯美短句关于友谊的唯美短句唯美伤感短句qq炫舞情侣唯美印象唯美清新网名森女生唯美清新网名唯美小清新英文网名网名唯美小清新带符号唯美小清新情侣网名唯美清新情侣网名网名唯美小清新简单qq网名唯美小清新姐妹qq闺蜜网名唯美小清新唯美清新两个字网名qq网名唯美小清新男生网名唯美带古味的唯美励志的句子吧唯美句子吧 百度贴吧唯美哲理句子吧16个字的唯美句子唯美伤感句子吧唯美英语句子吧七个字的爱情唯美句子淡淡忧伤七字唯美句子七个字的唯美伤感句子唯美的英语句子七个字的唯美句子贴吧有关伤感唯美句子大全
相关文章:
兄弟头像一对超拽
qq兄弟头像一对超拽
个性闺蜜头像一对超拽
女生闺蜜头像一对超拽
个性闺蜜头像一对超拽,卡通个性头像
qq兄弟头像一对超拽,qq男生头像唯美
qq兄弟头像一对超拽
兄弟头像一对超拽
qq兄弟头像超拽
三兄弟头像超拽
兄弟一辈子 一声兄弟大过天头像 咱有多远,我们就做多久,兄弟头像超拽霸气
兄弟头像超拽带字霸气 qq头像兄弟带字的 男人就应有几个好兄弟,好哥们
兄弟头像超拽霸气 欧美霸气男头像
qq两兄弟头像超拽霸气 霸气的男生头像
兄弟头像超拽 霸气男生头像 霸气4人
兄弟头像超拽 qq女生霸气头像 霸气2人
qq兄弟头像超拽带字,扣扣男生带字头像
三兄弟头像超拽,兄弟三人头像
qq兄弟头像超拽,兄弟头像一对
兄弟头像超拽一对两张,qq头像兄弟
唯美男生孤独哭泣图片1P*840128...
霸气女生头像背影2P*47063...
动态的邪恶动漫3P*409521...
动态高清视频4P*429426...
高清似汤唯美女5P*4111...
可爱头像下载6P*45706...
男女动态图片大全7P*396045...
中秋节动态背景图片8P*147928...
相册问题和答案唯美9P*852972...
杨幂的可爱大图QQ头像大全,有关杨幂的qq头像图片10P*121782...
群名称大全_QQ游戏群群名称大全_ˊ.⒈臉富態︳!.11P*116902...
12P*...


text:
心理測驗:你係咪愛情自私精?
喺兩個人嘅世界裏面,梗係有你就下我,我就下你嘅時候架啦,不過總會有啲人比較自我中心嘅,想知道自己(或者佢)自唔自私,玩玩以下個遊戲啦!
如果而家俾你揀做一種藝術工作,你會揀做:
A. 攝影師
B. 作家
C. 畫家
D. 雕塑家
分析:
如果你揀A-自私度10
你好識尊重自己所愛嘅人,而且你心思細密,內心充滿愛,會成日靜靜觀察對方有咩需要,鍾意啲咩,然後喺適當時機就會俾驚喜對方.只要你愛嘅人令你開心,你就會盡力令佢開心,有來有往.
如果你揀B-自私度 30
你唔係睇樣,睇錢嗰種人,真愛先係你追求嘅嘢.如果戀愛了,你會好為對方着想,但係有時可能會過咗火位,變成將你自己認為好嘅嘢強加喺別人身上,換個角度諗,咁樣都係少少自私嘅表現.
如果你揀C-自私度85
你係想做就去做,想笑就笑,想喊就喊嘅人,與此同時都幾堅持自己嗰套.如果另一半想改變你,可以話係盞嘥gas,同你拍拖,除非嗰個人同你好夾或者好識同你相處,如果唔係有時都幾攰架!
如果你揀D-自私度65
你認真對待愛情,會努力付出去塑造你心目中嘅愛情世界.如果另一半同你有相似嘅愛情觀,你哋會愛得自在,但如果大家想法有頗大距離,你就會覺得好無安全感,令你越想去控制一切.

robotstxt: allowed

filter: keep


c: text/html

text: 再嚟ViuTV選美節目《美選D.n.A.》參賽者面試報道,呢位參賽者叫鄧凱旻(Ruby),芳齡22歲,佢報稱三圍係33C,25,35,係2010年末代會考生,亦係香港第一代YouTuber——成名作就係自拍短片,寸爆香港教師英文差嘅「港女Ruby」!「港女Ruby」成功之處,唔係多人like,而係多人鬧.鬧佢嘅網民都係話,Ruby根本冇資格批評人哋英文差.網民dislike嘅package當然包埋起底,由讀邊間學校住邊度甚至參加過乜嘢比賽都如數家珍列晒出嚟.眨下眼又六年.今日嘅Ruby去ViuTV面試《美選D.n.A.》,自我介紹係YouTuber,外號Ruby Close,佢仲話自己幾乎係香港第一個YouTuber,亦因為呢個外號而更多人認識自己.問Ruby以往拍啲乜嘢多,佢話近排較少,以前都係一啲比較生活化嘅嘢,例如佢自己鍾意嘅或見到啲乜都會拍嚟同人分享吓,講飲講食都有啲.現職為freelance model,有時又幫啲online apps,或o依家稱呼為KOL(關鍵意見領袖)拍片居多,喺online media上發佈自己嘅嘢.記者問Ruby參加選美係咪為咗提高知名度?佢坦承:「一方面啦,另一方面就係自己都鍾意玩嘅,第一屆喎!有新嘢玩梗係想挑戰,因為我係一個比較活躍嘅人嚟,好鍾意挑戰自己,咁一見到有啲新嘢就好鍾意去玩,例如之前有線嗰啲《十萬蚊港女大翻身》,或者TVB《網絡挑機》,我一聽到就即刻去玩,都有拍過.」今屆Viu嘅佳麗多紋身,問到Ruby有冇,佢話冇,仲話自己冇結婚,冇男友,簡稱「三冇」.睇番Ruby啲YouTube片,都真係幾生活化,例如佢去旅行,近至長洲,遠至歐洲嘅都有,另有佢俾男友人FatKing嘅化妝片段,亦有Ruby教人3分鐘快速化妝嘅短片有得睇.不過,有名facebook用戶周棨軒就轉發咗《蘋果》呢段即時新聞,仲自問:「又關我事」,再睇埋樓下啲留言,發現周先生應該就係經常同Ruby一齊拍片嘅FatKing,好多人都暗示FatKing同Ruby係一對,仲有一位叫「張致恒」嘅網民留言話:「去飲都攜眷出席啦...」周先生就回覆:「我依家同你一樣處境」再加個喊樣emoji.假設呢位網民「張致恒」真係大家諗緊嗰位Boy'z前成員,洋名Steven嘅張致恒的話,極有可能係呢兩位男士都係「被單身」,同病相憐,不過,都係一個假設啫……


text:
一直以來都對啲 food substitution 嘅網頁好有興趣,因為有好多食材喺香港唔係咁容易買到,即使俾你買到,但可能其實都只係用好少份量,真係唔想為咗用少少又走去買,呢個時候用代替品就最好,試過食譜之後覺得好先再買都未遲,但更重要嘅係,希望學識用唔同嘅食材去代替雞蛋同奶類製品,不但只係因為我唔鍾意奶類製品嘅臊味,食齋日我係連蛋都唔會食㗎!就算唔好話係因為個人問題,用其他天然食材去代替奶類製品某程度上都係有利健康,大家都值得參考一下.
最近就睇咗唔少關於烘焙包餅時用液體油脂代替固體油脂嘅資料,例如用菜油代替牛油.雖然有好多網頁都有唔同嘅見解,但綜合咗各方面資料,有幾點係比較重要,想同大家分享一下.
1. 由於液體油脂比起固體油脂更能將麵粉粒子完全包住,從而阻礙麵粉嘅吸水能力,因
此成品質地會比較濕,所以如果用菜油去代替牛油的話,菜油用量只可以係牛油用
量嘅 3/4,留有少量無被油脂完全包住嘅麵粉粒子可以幫助吸水,對成品質地影響唔
會咁大.
2. 製作磅蛋糕時,牛油與糖會先混合再打發至發白,做成牛油霜,藉此將大量空氣保留
喺麵糊內,到入爐烘焗時,麵糊內嘅空氣就會遇熱膨脹,將組織撐大,達到鬆軟效果
.但液體油脂就無呢種保留空氣嘅能力,所以需要用到分蛋方法,利用蛋白霜去代替
牛油霜將大量空氣留住.
3. 之前喺《原味鬆餅食譜》中提過,混合材料時必須將濕材料一次過倒入乾材料內快手
拌勻,做到質地粗疏鬆散嘅效果,但如果係整磅蛋糕的話,質地就要求比較綿密細緻
,所以將材料混合時,應該將乾材料分數次拌入濕材料內,做好麵糊之後再拌入蛋白
霜.
希望以上資料可以幫到對奶類蛋白過敏嘅朋友,素食者或有需要嘅朋友啦!


text:
17 FEBRUARY 2017(FRI)每星期最自我感覺良好嘅文章又嚟,因為又到左紀錄小小豬嘅愛心便當時間又到啦~
其實依個星期我真係煮得好辛苦,辛苦嘅唔係諗煮乜,而係我依個星期都係病病狀態,病住嚟煮飯,之後又拎去學校,都真係十級辛苦.
好啦....我呻完啦...就等我分享今星期嘅便當啦.
星期一就係我病發第一日,基本上我都真係連起身都唔可以,老公見我咁佢就請左半日假帶我去睇醫生,之後就由我口述,佢就係廚房煮依個簡單嘅豬豬通心粉,所以其實依個係老公出手嘅愛心便當嚟呀~
瞓左一整日,都叫做好返少少,不過食藥食到傻傻下,所以星期二就煮左個白汁雞皇飯就算了~
星期三就煮左一個小朋友版麻婆豆腐,依個餸小小豬都好鐘意食,所以我都成日煮,小小豬一見到就當然係非常啱食啦~
星期四見有返少少精神,所以就整個兩個熊仔飯團,再煮粟米芯炒雞柳做餸.其實個樣我都覺得麻麻地,不過我諗住整左就算~
點知小小豬放學第一時間係話「媽咪你唔舒服都整便當便我,真係好開心呀,錫晒你呀」,聽到個傻仔咁講,真係由心甜到出嚟呀!
尋日俾小小豬逗得非常開心,所以就整壽司俾佢食,當係獎勵啦~
今個星期都只係超簡單地準備便當,完全冇心機諗要點整,所以話全職媽媽一定要好好保養自己,因為病起上嚟冇人可以幫你嘅同時,仲要點辛苦都一定要去做,你都咪話唔辛苦呀!
**我地的FACEBOOK PAGE,齊齊來交流親子.育兒.烹飪啦**


text:
呢個香港D人,真係戇撚鳩到極點就係撚人都知.鬼唔撚知頒獎禮唔撚公平咩?林峰果陣畀人笑鳩佢「亞皆老街至太子道西區」金獎,你班撚樣又睇又剪片改圖笑鳩佢?無線欣宜條裙呀,影到佢肥撚到座喜馬拉雅山咁,出面D網媒咪又係度瘋狂cap圖笑鳩佢?個撚個網都係要人睇,要hitrate,咩乜野清高樂評人,扮撚晒野咁就話而家選出黎D歌係小圈子,話自己揀果D先最好,屌,一睇佢地條list,咪又係聽到indie就濕撚晒?點解果班indie做黎做去都做唔起?咪問下D宣傳做乜撚野囉.係呀,而家大眾好撚愚昧架啦,咁撚清高,咪唔好賺呢班大眾錢囉.搵你班文青小眾出黎撐鳩你囉.屌那星而家出面班港豬係有錢有時間呀,你一係就賺佢地既錢,做D垃圾畀班撚樣聽,一係你就呢一世都隱世,唔好撚出黎見人,同班扮清高樂評撚玩一世囉.屌!
成撚日係網度見到D人仲係度謂頒獎禮乜乜乜,咁撚叻,搞一個全香港最有公信力既頒獎禮,睇下有冇人講囉?咪又係得一堆撚人出黎講話呢個唔識果個唔識呢個走音果個醜果個肥.音樂使撚好聽?好睇好講好抽水就得啦.扮乜撚野要公平丫?屌!
港豬呢,合你心水就係公平,唔撚合你心水就係「造馬」,「小圈子」.最撚得意既就係口口聲聲話人地個遊戲唔撚公平,D樂評撚就年年R飛睇,年年入場打卡,年年就係個網度屌.行撚開啦屌你老味,真係平時唔撚聽廣東歌既,就以後都唔好撚聽,返去聽費玉清唱小幸運笑下就算鳩數啦,扮乜撚野又要參與,又想改變賽果,做唔撚到就係屌個賽制唔撚公平?
而家冇撚人要推動香港樂壇呀.香港樂壇死撚左架啦,得返D果堆樂評撚口中唔撚唱得唔撚作得唔撚睇得既撚樣係度玩架咋.咁撚巴鳩閉,以後唔好講,唔好睇,唔好笑D樂評撚口中既濕鳩歌星去呃page view.做其他野啦撚樣,香港冇廣東歌冇事架,係D歌星冇野做架咋,關你撚事咩?咁撚憎D電台電視頒獎禮,唔好撚睇囉.屌.


text:
2014年8月27日星期三
2014年8月24日星期日
南乳芋頭冰豆腐
超恐怖!!
今朝 (其實都差唔多中午) 起身之後就即刻去開機洗衫,之後先至去梳洗兼 “辦大事”,做埋早課之後啲衫就啱啱洗完可以晾,正當我拎出個洗衣機隔網準備清理裡面啲毛塵時,發現隻曱甴屍骸喺個網入面,嚇到我丟都丟唔切,晾到最後一件衫時,原來機底仲有啲殘肢同翼!!!嗰一刻我真係有諗過成機衫重新再洗過,但係諗吓重新再洗又要嘥多四機水,算吧,當無事發生過!!其實都唔係第一次㗎喇,真係好唔明究竟佢係點樣自投羅 “網” 嘅!!
泡菜炒飯 Kimchi Bokkeumbap 김치볶음밥
醬油麴涼拌青瓜
2014年8月23日星期六
海鮮意粉伴南瓜汁
整好 pasta 之後,更係要趁新鮮即刻煮啦!今次我用咗青口同魚柳,再加個南瓜蓉做醬汁,簡單易整又好味!
Gennaro's Pasta
哈哈,同一日內連整兩個 Gennaro 食譜,咪就係因為睇完 focaccia 條片時,又俾我發現埋整 pasta 條片囉!又係意大利人教整意大利麵,我都一於又跟!!!!
彩色雜菜沙律
巡 blog 時成日都睇到好多 blog 友話紅菜頭點好食法,味道點甜法,但我自己都唔係好食到甜味,可能係因為我都只係用嚟煲湯,未試過就咁食,而且煲完湯又唔覺得啖湯特別甜,所以早幾日就買咗個紅菜頭返嚟整沙律,一於試試原味係點.
以前我都好少買紅菜頭,因為覺得好貴,起碼要 $10 斤,嗰陣時買斤菜芯或者學斗白菜都只係 $6 斤左右.但依家買斤菜閒閒哋都 $12 斤,但紅菜頭都依然係賣 $10 斤,相比起上嚟就變得唔覺好貴!今次我將紅菜頭切粗粒後放滾水內略煮至微微軟身,味道果然好清甜,同我之前食嘅湯渣完全係兩回事,而啲菜葉就有少少似莧菜味道.
Gennaro's Focaccia
早前上 Youtube 搵食譜時,無意中見到 Gennaro Contaldo 跟 Donal Skehan 一齊整 focaccia,個成品非常之靚,好吸引,而且 signor Contaldo 又係 Jamie Oliver 個師傅,應該信得過,唔會衰得去邊!
好,就試吓佢個食譜,開工!!
2014年8月19日星期二
真係激死人呀!!
前後都只係相差四日,個價又再創新低!?!?真係激到爆!!好彩今日睇咗新 catalogue,盞燈嚟緊都仲係賣 $199.9,如果今年仲賣平咗的話,我真係要撞牆同咬脷!!!!
2014年8月18日星期一
梅菜蘿蔔燜麵筋
上星期去教 Charmaine 時,佢媽咪問我食唔食梅菜,之後又問用唔用八角,跟住就越問越多,原來係佢個 friend 間酒樓做唔住要摺埋,所以俾咗好多用剩嘅食材佢,多都佢要不斷送俾朋友.除咗梅菜同八角之外,仲俾咗白芝麻,日式麵包糠同冬菇我㖭!跟住 Charmaine 仲抵死,話佢阿媽做乜唔問埋有無鮑參翅肚喎,真係衰!!
燜呢個餸就用咗八角同梅菜,本來都諗住落埋冬菇,但後尾都係無落到,懶得就懶,做少一樣得一樣呀,哈哈!
2014年8月16日星期六
Fruit Crumble
上個禮拜買咗份雪梨供佛,用咗 3 個,剩低兩個自己食,點知難食到爆,可能未係時候啦,入口有渣之餘,仲酸到呢 …… 真係打哂冷震兼即刻變超人,另外嗰個即刻放棄唔食!!
供完佛換落嚟嘅蘋果,一個要咗嚟整泡菜,另一個又唔知點用好,見到個超酸雪梨,靈感即刻到,就用嚟整 fruit crumble 啦!
2014年8月15日星期五
IKEA 執平貨
放喺琴頂盞座枱燈都用咗起碼有十幾廿年,雖然仲未壞,但係啲 "關節" 已經衰弱到無哂力,完全抬唔起頭做 "燈",都係時間要退休喇!喺「IKEA」度睇中咗盞座枱燈好耐,諗住等吓會唔會有機會做特價,我不嬲買嘢都好忍得手,相對貴嘅嘢好多時都會俾我等到減價!當然,好多時都會係換季貨色或過期款式啦,不過無所謂啦,我都唔多介意,依家先開始用智能手機都係咁啦!
早兩個禮拜教完琴之後,去搭車返屋企途中,途經鴨寮街,發現原來都有好幾檔賣 LED 燈膽,但價錢睇落都唔平得過「IKEA」幾多,不過其實我唔係太清楚要買乜型號,火數,對 LED 燈更加係完全無認識,見到覺得貴嘅燈膽型號喺「IKEA」買可能更加貴都唔定,趁今朝一早喺銅鑼灣教完琴,順便走過去「IKEA」度做吓功課先!
2014年8月14日星期四
紅麴醬油麴
大家仲記得我之前用紅麴代替米麴去整甘酒嗎? 既然整得甘酒,咁就唔差在試埋整醬油麴啦,話唔定遲啲又玩埋發酵味噌㖭,哇哈哈哈 ~ ~ ~ ~
記得同大家分享用甘酒整嘅麵包食唔到有明顯甜味,因為當時麵包係伴果醬一齊食,並無仔細品嘗味道,到第二日就咁食白麵包時,發覺越食越好味,除咗有明顯鹹味之外,仲有一種好特別嘅鮮味,好似煮餸時落咗味精,雞粉,香菇粉之類調味料嘅味道,突然間令我聯想到鹽麴同醬油麴,唔知係咪有相似嘅發酵作用而令到麵包有呢種鮮味呢?就係呢種味道令我更加有推動力用紅麴去試整醬油麴!
blog 友鬼嫁話用嚟醃豬肉效果最明顯,咁我就試吓用嚟醃肉片,唔係自己親身體驗過都真係唔信咁神奇,肉片真係比平時鬆軟好多,好似出街食嗰啲 "鬆肉粉" 肉片咁腍,但係同時又醃到無哂肉味,味如嚼蠟,而用醬油麴醃過嘅豬肉就腍得嚟仍保持豬肉原來鮮味哦!
blog 友鬼嫁話用嚟醃豬肉效果最明顯,咁我就試吓用嚟醃肉片,唔係自己親身體驗過都真係唔信咁神奇,肉片真係比平時鬆軟好多,好似出街食嗰啲 "鬆肉粉" 肉片咁腍,但係同時又醃到無哂肉味,味如嚼蠟,而用醬油麴醃過嘅豬肉就腍得嚟仍保持豬肉原來鮮味哦!
2014年8月10日星期日
素炒粒粒
整炒粒粒真係完全無難度,只係功夫多,洗洗切切都用好多時間!
平時我會用豆腐乾嚟炒,少重功夫嘛,唔使預先將豆腐略煎炸至挺身,呢次用豆腐嚟整,之唔係懶之過囉,買咗嚿豆腐原本諗住用嚟整甜品,點知有啲材料又唔記得提前解凍,雖然依家天氣好熱,但雪到成嚿石頭咁,都需要一段時間先解到凍,等吓等吓,等極都未得,見個人又攰攰哋無乜心機,索性將啲嘢全部掟番哂上冰格,費鬼事整,嚿豆腐咪變咗用嚟炒粒粒囉!
平時我會用豆腐乾嚟炒,少重功夫嘛,唔使預先將豆腐略煎炸至挺身,呢次用豆腐嚟整,之唔係懶之過囉,買咗嚿豆腐原本諗住用嚟整甜品,點知有啲材料又唔記得提前解凍,雖然依家天氣好熱,但雪到成嚿石頭咁,都需要一段時間先解到凍,等吓等吓,等極都未得,見個人又攰攰哋無乜心機,索性將啲嘢全部掟番哂上冰格,費鬼事整,嚿豆腐咪變咗用嚟炒粒粒囉!
2014年8月9日星期六
人生的第一次貓山王
貓山王聽就聽得多,呢次都係第一次食咋!小弟有幸品嚐得到,當然又係要多謝老友 Ernest 媽咪啦!
見到店舖張卡片寫住「專業出口香港 (送貨上門服務)」,但原來起碼要訂 100kg 先送貨呢!咁攪法,要喺度攪個團購至得囉,哈哈!! XD
2014年8月8日星期五
自製韓式年糕 (純粘米粉) Tteok 떡
2014年8月7日星期四
班蘭咖吔椰檳 Pandan Kaya Coconut Loaf
成日都話最怕就係食港式 “牙印包”,尤其係雞尾包,真係避之則吉!本身個餡味道已經唔多討好,包質仲軟身到不得了,一啖咬落去時,個牙印深到呢 …… 都唔知落咗幾多油去整!!但都有例外呀,有兩款港式包我都幾鍾意食,就係菠蘿包同椰檳,因為不單只食落香口,最重要係佢哋包質都係比較乾身,咬完都見唔到牙印!
2014年8月6日星期三
彩椒全麥 scone
前幾日買咗啲韭菜花,芽菜同三色椒嚟清炒,見到啲三色椒顏色咁靚,突然諗番起好耐無整嘅香蔥甜椒 scone,於是就留番起少少韭菜花同三色椒嚟整.除咗用韭菜花代替蔥之外,今次仲溝咗部份全麥粉落去整,食得更加健康呀!
訂閱: 文章 (Atom)


text:
東漢末年有位名士兼評論家叫許靖,對於鍾意打三國志遊戲的一般男仔黎講,呢位人兄唔算太出名.不過佢有個堂弟叫許邵,人稱許子將,就出名得多.冇錯,就係評價曹操做「治世之能臣,亂世之奸雄」果位.即係打KOEI《曹操傳》一開場時佢會放隻火之鳥出來果個呢.
許靖個人好叻,富有智計,人緣又好,享負盛名.身為名士,佢同許子將後生果陣都好鍾意舉辦月旦評,對天下英雄豪傑逐一點評,好多人都憑藉佢呢條「跑道」成功上位.後來董卓入京,搵周毖同埋許靖幫手舉薦人才,於是許靖推薦左孔伷,韓馥,張邈,劉岱等人做州刺史同郡太守.點知韓馥等人到任之後立即反叛董卓,搞大聯盟反董.剛愎自用的董卓嬲到即斬周毖.許靖誤判已成,恐懼行山,四處逃難.先係投靠豫州刺史孔伷,孔伷死左之後佢又南下投靠許貢同王朗.後來孫策下江東,戰亂又起,許靖再次恐懼,今次直情走難去交趾郡(越南北部),仲受到士燮厚待添.
益州的劉璋得知許靖的大名,邀請許靖入蜀做官.益州冇中原咁多戰亂,安全得多,於是許靖受邀,又離開交州去四川,得到劉璋重用,任命為巴郡太守.之後又做過廣漢太守同蜀郡太守.劉璋對許靖不薄,不過後來劉備入蜀,兵臨成都,一向有「走難基因」的許靖當然唔會留低同劉璋共存亡啦,企圖越城投降,點知又失敗被擒回.後來劉備正式接管益州,覺得許靖背主,對呢種人好反感,唔想用佢.但係法正就勸佢:「天下間有好多博得虛名而冇真正德才之人,許靖就係呢類人.不過今日主公您開創大業,又唔可能逐家逐戶去說明天下之人,而許靖的虛名已經傳播天下,如果唔禮待佢,天下間的人都會話主公輕賤賢才.所以應該禮待許靖.」於是劉備就為左拉攏人心而任命許靖為左將軍長史.
後來劉備稱帝,蜀漢建國.名聲赫赫的許靖更被任命為三公之一的司徒,地位非常崇高但其實冇咩實權.一生走難的許靖終於唔駛再周圍走,響蜀國終老.原本冇咩人睇好的劉備,經過咁多年努力,終於實踐到原先0%可能性的「獨立建國」,仲可以反過來保護名士許靖安享晚年添.所以話,呢個故事教訓我地,走幾多次難並唔係重點,最重要係你名聲要夠響夠大,咁即使日後建國,你都仲有一席之地架.


text: 雜食媾女王李思捷日前俾人影到同34D前歌手彭湘淇(Cory)喺尖沙嘴撐枱腳,兩個人又食又飲3粒鐘之後離開,嗰陣李思捷扶住飲腳步浮浮嘅Cory搭的士,點知Cory攬實條柱唔肯走,最後李思捷軟硬兼施令Cory跟佢坐的士返歸.正所謂一不離二,有啲嘢係會無止境咁發生,只不過今次男女身份調轉咗.噚日有讀者黃先生透過爆相爆片向本報報料,話日前喺紅磡一間私竇,捕獲這名李思捷新歡Cory,與一名男士表現親䁥,其間仲多次向該男士大送秋波.黃先生話呢個係張林雄嘅私竇,喺短片見到,Cory表現相當熱情,成日都向男人獻吻兼抱抱,對方亦表現欲拒還迎.黃先生話呢個男人就係李彩華嘅前緋聞男友Thomas,又話:「再豪放啲都見過,有時有啲都唔識形容.」翻查資料,呢個張林雄本身係股壇同娛樂圈嘅活躍份子,曾經有報道話呢個私竇專門招待金融圈和娛樂圈嘅人,因為私癮度極高,所以消費一啲都唔平,張林雄就話呢個地方只係招呼朋友.Cory今日接受《蘋果》訪問,最初佢猛問邊個Thomas,又話自己識好多個Thomas,佢話:「係咪大整蠱呀?我冇印象喎?唔好嚇我呀,我受唔到咁多打擊.我唔係成日出去玩,點知一出就遇到呢啲嘢.」不過Cory睇完啲相之後就話:「Thomas係我朋友,識咗好耐,嗰晚係幫我慶祝生日,嗰陣我係整蠱話好鍾意佢,搞到佢好驚咪猛避我.」咁係咪向Thomas求愛?佢話:「我梗係唔會鍾意佢,佢都唔係鍾意我嗰類型,我寧願同李思捷一齊,不過有冇機會發展真係唔知,了解吓先.」


text: 外型兇神惡殺,曾拍過唔少三級艷情片嘅徐錦江,大家又有冇諗過佢私下為人其實係文質彬彬嘅藝術家,師承已故嶺南畫派國畫大師關山月.佢師傅2012年喺拍賣會以3920萬人民幣賣出一幅《蝦球傳——山長水遠》連環畫,而徐錦江近年淡出娛樂圈,傾情於藝術,佢畫嘅畫一樣有價,有收藏家出到150萬想買走佢嘅《虬松勁羅衫濕》畫作,但徐錦江除咗係藝術家,仲係一個畫痴,而呢一刻,佢一張畫都唔捨得賣俾人.除咗畫畫,徐錦江仲涉獵寫大字,雕塑同整陶瓷,而佢最大心血就係建立自己嘅藝術園.上年開始,佢喺安徽蚌埠市龍子湖傍邊的同朋友合資興建藝術園,呢個藝術園投資金額約60億人民幣,徐錦江喺園裡面佔有錦江藝術中心,螞蟻咖啡館同錦江藝術酒店3個項目,個人總投資估計約5000萬人民幣,呢3個項目設計圖則有佢自己親手畫,建築材料同室內設計的飾品全部由佢一手操辨.為了訪問多年已移居北京嘅徐錦江,本報記者專程飛到去安徽蚌埠市走訪,當去到仲喺度建緊嘅錦江藝術中心時,見到徐錦江戴住安全帽指導工匠點樣整個地下時,覺得佢有建築師氣勢,同佢打完招呼,佢熱情地帶記者遊覽整個園地,為咗自己嘅心血,徐錦江仲專程由廣東移送百年古樹到園中種植,真係好大工程.


text:
專輯:首張同名專輯(EP)
主唱:LMF( 大懶堂 )
*LMF:佢地攪攪震學人玩中文RAP
佛山仁:我話俾你聽佢地係LMF
寧波華:我話俾你聽佢地係LMF
台山威林:我話俾你聽佢地係LMF
客家榮:我話俾你聽佢地係LMF*
華:我一起身就嘔到死死下 個頭成頓重 嘔完又屙花灑
我凈係記得噙晚個個好鬼豬扒 但係班FRIEND就玩到笑架架
啤酒溝紅酒攪到好鬼HIGH呀 望望下個豬扒變左我奶媽
佢摸下我個胸 又啜下我棚牙 同佢錫錫下我嘔左個橙色既PIZZA
我唔要食豬扒 快D埋單走呀 立刻飛車過海X下邊度D女索呀
我劈住去三波入個彎 架車個4條太 嗌到似高音既喇叭
我直上公主道後面有架CIVIC殺到望下個錶板震到百五百六都睇唔到
前面曚查查 成班FRIEND又一齊嗌呀(衝過終點啦)呀......
我X左啦 架CIVIC停晌度啦 點解佢要俾錢我可以飛
飛得甘過癮原來去左AUTOPAY
我最鬼鍾意浦天光 晚晚放左工就要去蘭桂坊
要天天新款 晚晚都要換伴 睇下今晚有冇死屍隨處亂放
過PARTY黑蚊蚊有條女走近 我即刻走去定一定神 唔通今晚有得鬼混
佢隻腳一伸 我髀罅痕一痕 上床 佢去沖涼冇晒化妝
WOW 佢眼耳口鼻好似亂裝
慢慢爬上床 就似隻餓狼 佢仲要痴到實 佢成個人似亂葬岡
走人 趁我仲未失身晌張床 WOW 佢X住我死都唔放
我一腳伸佢埋牆 掉頭開門狂放 返到屋企發現漏左個銀包晌張床
Repeat *
仁:落去玩著衫櫬色最好就杏加橙
嘩條姣婆著低胸衫 但佢D身材就夠晒板
麻煩妳整過件衫 唔該你執執對荷包蛋
一個二個 有殺錯 冇放過
帶大隊入場掃女
班友仔就起勢甘敬到實實
三番四次 你唔好唔覺意
你啤啤貢
信唔信我扯你入廁'泵'
九唔搭八 班'娜'型個衰樣就似'溜'甜
麻甩佬核突突
著透視衫仲跳到個身'立一立'
十下十下 落到場你就冇晒碼
又冇'景' 扮睇到你就四圍出出入入
William:喂!老友乜野叫做BIG BEAT又點樣叫做HOUSE
一班LAZY仔今期至愛HIP HOP MUSIC
平時工作懶散一早收工點肯朝九晚五
但係一講到玩死都晚九朝五
我地先踩去灣仔再DUM一DUM去沙田
整個OLLIO KICKFLIP JUMP上半空唔係難事
經個呢個門口滿佈迷彩GRAFITTI
伸手推門一睇原來係個RAVE PARTY
我地一行十幾人你都咪話唔行
人多勢種你推我撞唔覺唔覺得罪人
身後幾條大漢凶神惡殺俾佢嚇親
點夠約埋一班老棚捽牒甘過癮
Repeat *


text:
救命!!! 一上網就有把怪聲我而家唔知點解, 只要我一上網, 就有把聲唔知邊度出嚟係咁講嘢(講英文, 唔知佢講乜)
我以為係網頁D 廣告啦, 但我關咗個IE都仲有, 但又搵唔到乜嘢程式係度用緊, 點算?
係咪比人入侵咗我部腦?
求下各位幫幫忙. 幾時開始?持續幾多秒?係重覆果段野,定係日日唔同? 噚日開始, 持續都好耐架但我無計, 因為我比佢煩到關咗個音量, 但開返時佢都仲係度講
我無留意佢講乜, 不過好似每次一開始都一樣, 唔知佢thank you 乜 幾mins 乜乜, 然後就仲紹自己叫乜乜 咁上下啦, 其他我都無聽 試下拔走條network線,唔好上網住!! 試過啦, 都係唔得, 如果連咗線但唔上網就無事, 比如用msn 同outlook 收e-mail , 但我一開網頁就嚟, 好可怕啊! 請問有無人可以幫幫忙? 首先檢查下有無病毒,再打開任務管理器試下關左D可疑進程啦! 用ALT+DEL+CTRL睇下IE.EXE呢個程序係唔係度..係度的話關左佢試下仲有冇聲 試下download 第二d 上網軟件試下...可以係中左網頁廣告 是不是打开了WINDOWS的人声阅读啊?
頁: [1]


text:
是咁的,我同我女朋友都識左7年,一齊左4年.
最近,佢有個扮毒撚既狗公朋友癡住佢,聽我女朋友講識左成10年,我一直都知我女朋友有呢個friend,因為我都識,佢表面上係同班毒撚(毒撚到淨係睇動漫個D)玩得好埋,睇佢facebook淨係講打機野,其他人會以為佢既生活圈子係群埋班毒撚.其實係周圍溝女個D黎
咁上個月我女朋友生日,佢竟然同我女朋友講一次過補返8年黎既生日禮物
仆你個街佢仲同我條女講,搵唔到人一齊去旅行記住搵佢,又話要帶我條女去op ,disney.(我女朋友冇so佢.
呢排隻厹又係咁係我條女facebook comment,又周圍係D旅行,食野post tag我條女.(最撚慘我條女又理佢喎)隻厹D毒撚朋友
有次我踢完波叫條女係m記等我,點知隻厹經過,行到過去見到佢搭檯同我條女吹水
佢一見到我到即走.
又有一次,我同條女去打沙排,隻厹竟然話要一齊去
好彩我女友呃鳩佢去左另一個灘
仲有一次,早幾日既事,我揸車接我女友放學,當日落緊雨,隻厹同佢擔同一把遮出黎,我女友上車後同我講隻厹冇遮,最撚火既係我開車係後鏡見到隻厹當日係有帶遮
點先可以趕走隻厹
感覺呢排我女友同我講少左野
我女友又一直當佢係幾好既朋友,因為我女友朋友唔多.我好相信我女友,但我唔信隻狗公
我知隻厹有上高登,當你見到呢個post既時候唔該你好收手啦
,下次比我見到你纏住我女友我實閹撚左你
m1.hkgolden.com來源


text:
2015年8月30日星期日
慢煮三文魚 Slow Cook Salmon
近年興起慢煮 (slow cook) 食物,好處係可以保存食材營養成份之外,口感亦會比較腍,軟,滑同潤.食肆會用到抽真空機及恆溫 water bath 等專業器材去處理慢煮,自家製作其實都可以做到,唯一比較麻煩嘅係保持水溫.
前幾日又試吓做實驗,用真空煲保溫去慢煮三文魚柳,效果都唔錯喎!
2015年8月27日星期四
麵包與鬆餅
2015年8月23日星期日
IKEA 入貨
我好多時都同人講,去「Pizza Hut」食意粉唔食 pizza;去「Spaghetti House」就唔食意粉食 pizza,呢個係我真實感覺,唔係講笑㗎,不過已經 N 世無去呢兩間食肆,依家仲係咪咁情況就唔知喇!!我啱啱去完「IKEA」入貨,不過就完全唔係買傢俬傢具囉,居然全部都係食嘢! :P
前兩日喺 Facebook 度見到素友話去「IKEA」買 marzipan,仲要係做緊特價,$15 減到 $10 ,超抵呀,喺烘焙店買都唔平㗎.咁啱睇完本新 catalogue 都有嘢想睇睇實物係點,又咁啱禮拜五去銅鑼灣教琴喎,於是收工之後就走去咗兜個圈喇.
最細數額的支票
早前搭巴士去老友屋企時,無端端被扣咗車費,不嬲都有接駁轉乘優惠,唔使額外再扣車費㗎嘛,於是走去八達通讀卡機度 check 清楚,發覺都無超出規定時限,所以返到屋企即刻 send e-mail 去巴士公司查清楚及跟進,萬一係我張卡出問題的話,就趁八達通公司呢排開始換新卡,走去換過咗新卡.
後尾巴士公司回覆,原來係車長當日攪錯咗行車方向,收費機撳錯了回程方向,所以我就享用唔到個轉乘優惠,巴士公司最終將收多車費出支票補番俾我.
2015年8月16日星期日
為老表預備的早餐
噚日老表一早大駕蒞臨入嚟學琴,基本上如果時間許可的話,我都會為佢預備定份早餐,大家可以一邊食一邊傾偈之餘,亦都希望佢可以 relax 啲,舒服啲,皆因佢份人係做乜都會好緊張,大家識咗三,四十年,對住我彈琴都仲係緊張都要死呢!!
焗素扒飯
2015年8月12日星期三
韓式青瓜沙律 Oi-muchim (오이무침)
每年夏天都會狂食青瓜,而且多數都係生食,夠哂清涼,清新兼消暑,好彩我生食青瓜又無事喎!
前兩個禮拜試過跟 Maangchi 姨整韓式青瓜沙律,學佢話齋真係超簡單但又超好食,真係估唔到用豉油撈青瓜味道係咁夾,所以今日要再 encore 兼同大家分享.
2015年8月10日星期一
人生中真真正正的第一份義務工作
踏入 2015,正正式式人到中年喇,如果根據我嘅家族史嚟睇,人生已經行咗三份之二㖭!到目前為止,雖然不至於一事無成,但都真係無乜特別成就,事業一直都唔多穩定,唔多暢順,有點崎嶇.身邊都有唔少人叫我轉行,其實我都唔係磨爛蓆唔想轉行㗎,不過自己年紀大,對其他行業又毫無認識同經驗,鬼請你做嘢咩!學生又建議我讀僱員再培訓計劃,起碼有工作轉介,好過自己搵,本來都已經揀到心水課程,點鬼知自己又學歷太高,無資格讀!!所以近呢一年嚟都非常清閑,即使好努力咁去拍烏蠅同量地之後,都仲係有好多時間剩,而且亦開始發現自己有點做慣乞兒懶做官嘅心態出現,為咗唔想再繼續懶落去,所以決定將退休後先做義工嘅計劃提早實行,用空閒時間去幫助有需要嘅人,令生活變得更有意義之餘,亦唔會淪為媽咪口中所講嘅 "嘥咗上天俾個人身我"!
要搵義工做,我即刻諗起上年喺《星期二檔案》中介紹過嘅「WeWah 音樂家」,一來可以用番我自己嘅專業去幫人,但更重要嘅係,我可以繼續坐喺冷氣房,唔使出氣出力,日曬雨淋!!:D 「WeWah 音樂家」係一個幫助基層家庭小朋友實現學琴夢想嘅慈善團體,小朋友學琴係完全唔使出一分一毫,而所有鋼琴導師同 committee 職員都係義工,而且個個都好 nice,主席跟我聯絡分配學生時,知道我最近卒之搵到新工,佢都同我講其實係完全無壓力,唔需要一定要教,因為佢唔想影響到我的正職及收入.因此「WeWah」俾到我一個好舒服嘅開始,我應該都會一直做落去.
2015年8月6日星期四
朱古力甘筍蛋糕
2015年8月3日星期一
粉蒸南瓜 & 糖醋麵筋伴菜飯
訂閱: 文章 (Atom)


text:
今日係第一大網媒上面見到有篇文去 sell 全民退休保障,作者咁話:「一個普通年輕人月薪三萬,他退休後的領取總額,只要活得不比預期壽命短,「回報率」至少逾55%.」
首先,全民退休保障可持續性問題,唔再多講.究竟,一個人一生投資有55%回報率,真係咁好?用返作者粗疏嘅計法,一個年輕人月薪三萬,唔計按年資增長嘅加薪,月供2.5%即係每個月$750, 同樣係由20歲供到65歲,總供款$405000,全部投資近乎零風險嘅美國三十年國債,用金融海嘯之後零息環境嘅史無前例最低嘅接近3%孽息(yield), 每半年派息用複式利息計算 (compound interest) ,呢位月薪三萬嘅年輕人,可以攞返$85萬有多 (用呢個Recurring Deposit Calculator 計出嚟嘅) !假設大家都係平均壽命,回報多咗好多喎.除咗美國國債,一啲風險低嘅評級A或以上嘅企業債券,係近年零息環境之下嘅回報率都有大概4-5%,真係好想問下作者,有無認真研究過投資同風險管理!?55%回報率對於收入不俗嘅年青人好吸引? 真係獻醜不如藏拙啦.推銷一個計劃,連咩叫好同唔好都唔知,點 sell !? 冇錯,一般市民唔會有途徑或者知識投資國債同企業債券,所以一個負責任嘅政府,更加應該為市民設立一個最簡單易明,風險最低嘅渠道,而唔係任由一啲基金經理,用一啲巧立名目嘅計劃,收取唔合理嘅手續費.
西方國家嘅 state pension fund,大部分都係一個最低定額 pension 再加上根據年資同投資額計算出嚟嘅數目,保障基本生活之餘同埋唔會懲罰多勞多得嘅人士.而家嘅所謂學者方案,只有一個最低定額 pension,坦白講,$3500 係今日嘅香港,對於除咗草根階層嘅市民之外,都係聊勝於無.$3500令到有需要嘅人得到基本生活保障,作為社會福利上嘅資源再分配,我覺得冇問題,不過點樣利用稅收再分配,我唔係專家.但係唔該所謂學者方案嘅支持者,唔好混淆視聽,話人人都攞咗$3500就係全民退保,對點樣解決強積金近乎零/負回報隻字不提, 然後就等全民退保集體爆煲.一個社會對於全民退休保障有討論本來係非常健康嘅事,但係喺香港呢個鬼地方,政府存在嘅目的只係搞大白象工程,挖空庫房去利益輸送,當然無興趣認真搞好全民退保.所謂學者團隊以及佢哋嘅支持者提出嘅方案,連最重要嘅可持續性問題,都係用粗疏嘅假設如果政府能夠實行積極人口政策例如鼓勵生育,改善托兒服務,香港嘅勞動人口減少問題就咁容易解決,真係得啖笑.


text:
可能仲有好多人唔知Cloud雲端服務係乜,就算有聽過都可能只係知道「將檔案Backup上互聯網」咁多.其實Cloud雲端服務範圍好大,識得用嘅話唔單只更加方便,亦可以慳唔少錢.所以依家好多公司都計劃甚至已經正在將公司需要嘅一啲功能放移放上雲端,亦對呢方面嘅人材趨之若鶩.咁究竟雲端服務可以幫到大家啲咩呢?
其實所謂雲端服務,除咗比較多人知道嘅儲存功能,同時亦提供埋「運算」,「軟件」同埋「服務」嘅功能.簡單嚟講你只要有一部可以連上網嘅裝置,包括手機,Tablet同一般電腦,就已經可以隨時隨地用到好多你嘅裝置本身冇又或者應付唔嚟嘅功能.例如某啲軟件並冇Tablet OS板本,但透過Cloud就可以享埋受使用到相關軟件.當一間公司用咗雲端功能,不但可以大大減輕軟件或者其他電腦功能所需嘅費用,更可以方便員工隨時隨地工作,大大提升工作效率.所以近年好多公司都需要可以完全掌握雲端服務嘅人才.
微軟Windows Server 2016就係一個功能強大嘅雲端伺服器平台,可以為公司建立一個全面嘅私人雲端網絡嘅朋友,為公司節省成本嘅同時亦可以提升公司生產力.而Feva Work嚟緊就為各有意學習管理Windows Server 2016嘅朋友舉行一次免費嘅工作坊,內容主要分析Windows Server 2016要點同埋講解新嘅Microsoft Certificate Path,等你都可以做到雲端達人,提升你喺市場嘅競爭力.
日期 2017/06/22(星期四)
時間 19:00-22:00
合共 90小時
地點 香港生產力大樓
費用 免費
如有任何查詢,請致電 3106 8211


text:
2012年9月26日星期三
黃大仙有個傻佬話我跟蹤佢
今晚真係唔好彩,去完黃大仙龍翔廣場工作完之後,諗住都收工返屋企,出到門口,無喇喇有個男人指住我大爆粗口叫我唔好走,話我做乜跟蹤佢.
話我琴日由紅磡跟蹤到佢而家,中間夾雜海量粗口.
一開始我有嘗試直行直過,但佢跟住我係咁屌.
咁我都停低嘗試同佢講道理,講講下唔對路,原來佢係傻既,但傻既佢又識打999報警.
佢報警話拉我,同999講話起A出口,我反正放左工,就同佢玩下.
等左幾分鐘,一個警衛話呢度係B2出口,咁呢次唔係佢報警,係我留返全名+電話去報警,我打返上999話係B2出口.
食住煙等左5分鐘差人到,我去掉煙頭,條友以為我想走,佢有所動作,越行越埋,但無奈佢秤埋都冇120磅,仲要矮我半個頭.
我都好客氣同佢講:(你唔好諗住郁手呀,我驚我打死你呀,你諗清楚呀!).
5個差人,一個仲要白色衫既大Sir.
o黎到例牌身份証,住址,分開我地問下咩事.
我果時咁岩拎住一袋電腦Parts,差人都懷疑過下係咪什麼偷拍跟蹤器材,
用電筒照下,我同差人講:(任達華套跟蹤都唔會拎住大大件偷拍器材做o野喇~同埋我跟個男人做乜?跟個女人就話o者~)
呀Sir都笑而不語.
再問下我琴日去左邊,今日又去左邊咁.
最後差人都明白,條友係傻既,但放左佢走.
叫我都唔好追究,就咁算,但呢個傻佬已經浪費左我一個鐘時間.
同呀Sir閒談左幾十秒,我話呢條友仲有排玩,要認住佢,如果換著係女仔或者其他人真係會俾佢嚇親.
因為一開始呢條友好有紋有路,仲好大聲好粗口.
不過今日5位警察真係幾好人,起碼冇當我犯咁盤問.
可能平時睇報紙,警察負面消息太多喇,但當中都有好人.
訂閱: 發佈留言 (Atom)


text:
Wednesday, September 14, 2016
近況
早排病左一輪,而家已經好番啦. 其實早一輪真係好stress, 事緣係有一日,我62 同樓下個位殘障爸爸講佢個仔好難教,成日係咁掉野, 跟住個位爸爸因為唔比人話得個仔就發哂老脾,搞到我62 激爆,之後仲話以後唔湊d小朋友, 包埋我個d, 我真係係無辜,做左炮灰,就係咁個排無人接送我地d小朋友.
個殘障都有病既,話我62 無做過做亞爺責任,咁幫佢養埋好無? 跟住我99 話佢有時工作壓力大, 嘩,呢個excuse都關係? 咁壓力大殺人都得啦. 就算62 點差都好,都算有個人幫手接送d小朋友, 佢d要求超無理,不過佢地家人都慣左發爛渣架啦, 少少事唔順意就搵人出氣,癲!anyway, 我同我老公就幫手送d小朋友返學, 不過湊嬲人地個家人就真係唔覺有咩大貢獻囉,咩都旨意哂99.. ..就算鐵人都會有一日病. 有一日我99 仲要拖住4個小朋友係街上,真係好牙煙!! 就係因為個陣接送小朋友好stress, 搞到自己病左. 一開始病時都唔覺有時,仲以為係尿道炎, 因為痾peepee時有d burn, 好記得星期五晚,痛到我訓唔著,我以為咩事, 成晚無訓真係慘絕人寰, 星期六一朝早就去睇醫生, 睇過醫生,前後唔駛一分鐘,完全係老點, 我同佢講我d病徵,佢就話係尿道炎, 跟住我話我patpat位置生左d rashes, 好痛,佢就就咁是但開隻藥膏我揸,本來諗住揸完後會止痛, 但揸左一次都唔覺有效,夜晚依舊係訓唔著( 對一個平時一上床就訓得著既人來講,痛到訓唔著真係幾大件事), 我星期日再去睇醫生想叫佢開d藥我止痛, 跟住間診所又另一個醫生,不過呢個醫生就詳細d, 真係問下我咩事,我話我patpat位置生左d粒粒,好痛, 痛到訓唔著,又有d痕,不過主要係痛,我就算連坐都痛, 跟住本身佢話叫我除比佢睇,但我又唔想,因為男醫生, 咁佢都只可以憑我講既去診斷, 佢話,唔可以100% 肯定,但我有可能係皮膚發炎,又或者係shingle, 即係生蛇, 跟住我諗,唔係卦,生蛇,我以為係50歲先會生, 不過佢照比左生蛇既藥,又比左皮膚敏感藥, 又開左枝所謂止痛藥膏我揸,不過都係治標不治本, 但總好多咩都無啦. 之後夜晚,雖然都食左d藥,但唔覺有好轉, 咁星期一再決定去睇專科,一開始打算去睇婦科,因為係個個位置, 其實都幾尷尬, 跟住我星期日晚返屋企睇d article, 話如果真係shingle, 係只會生一邊,同埋係好似burn同比針拮既痛, 咁我就斷定自己係生蛇,星期一我就同我老細佢地講, 佢地話生蛇應該去睇皮膚科醫生, 咁我就book左個皮膚科醫生睇,去到醫生度,我就話佢知我d 病徵,跟住比佢睇過d 疹, 再話佢知我有邊隻藥,有尿度炎藥,有皮膚發炎藥同生蛇藥, 仲有兩枝藥膏, 跟住佢就證實我係生蛇,佢話唔一定係50 歲先會生,只不過係50歲後生既機會大d, d virus本身已經係身體入面,有時如果好stress既時間, 身體個immune又差的話,好易wake up番d virus, 而令自己生蛇, 佢話叫我唔駛食之前開既藥,佢開另一隻專係for shingle既, 叫我食一個星期, 一星期後再去覆診, 真係好彩決定去睇個專科,如果唔係真係唔知幾時好. anyway, 睇完醫生後都安樂d, 雖然都係好唔舒服, 個排一坐底就痛, 要坐係另一半既patpat先無咁痛, 但係office基本上都係長期坐,真係痛不欲生呀. 我講真,生蛇真係痛過生仔,因為真係長時間折磨你, 你痛到訓唔到,坐又坐唔到(咁岩我個位置係咁), 唔係一食藥就有效,一食藥時係唔好比d shingle spread out, 我睇過d article, 如果生係面,生到上眼有機會盲架,好得人驚!!! anyway, 食左幾日藥就開始有好轉,但因為shingle係一d神經線痛, 所以食哂藥後patpat位置都仲痛左一排, 唉, 就係因為一d人地搞出黎既問題triggle我d病, 真係好唔抵. 好彩既係,隔左幾日,我叫62 幫我接送妹妹佢都ok, 其實我地本身無野,只不過係人地搞成咁, 同埋我覺得我d女都唔算太曳, 係有時比較emotional, 總括都算係ok. 而家希望d人唔好再整興我62, 咁我就無咁stressful啦.
Subscribe to: Posts (Atom)


text:
2014年7月30日星期三
雪耳栗子姬松茸湯
近排加入咗 Facebook「素食青年」群組,原來有好多後生仔女都係食素嘅,當中自然有啲係因為宗教原因而食齋啦!有啲就係為咗個人健康而食素,有啲就更加無私,係為咗呢個地球環境而成為素食者,真係值得敬佩同加許!
喺群組裡面,大家都會分享一下自己嘅素食心得同 “傑作”,又會分享自己到過嘅素食餐廳,介紹菜式,環境及水準,真係知多好多嘢.
今晚又煲齋湯喇,呢次用料好豐富,細食嘅朋友淨係飲湯同食湯渣都已經夠哂飽!!
2014年7月27日星期日
麥芽糖清貨第四擊
啲麥芽糖每次都只係用好少份量,好似用極都用唔完!
整完紅豆雪糕之後都仲有啲 cream 剩,咁就不如索性整個 Pavé au chocolat,一次過幫手清兩樣嘢啦!
紅豆雪糕 Azuki Ice-cream
2014年7月24日星期四
試做甘酒
有無聽過甘酒呢樣嘢?我之前都唔知有呢樣嘢,都係睇《不使用砂糖的自然派 sweet 甜點》一書介紹先知!書內所有食譜都唔用雞蛋同奶類製品之外,就連精製糖同蜂蜜都唔會用,甘酒就係其中一種書中推介嘅天然甜味料.
其實書中都有教到點樣自製甘酒,但我一直都無整到,係因為呢本食譜內的材料份量,好多時都用容量而唔用重量去做單位,例如一杯麵粉,半杯油,1/4 杯糖等,我自己就好唔鍾意呢種計算用料嘅方法,覺得準成度唔夠準確,而且我自己又無 “杯”,所以一直都無諗過試整.
直到最近,喺 Youtube 度睇番日本型仔廚師啲舊片,發覺原來佢都有分享點整甘酒,不單只有 video 跟住學,清楚睇到整過製作過程同成品樣貌之外,最重要係用「克」去表達用量,對我嚟講就 user friendly 好多,所以我都起心去試整喇!
自家製意大利蛋麵 Homemade Egg Pasta
其實今次唔係第一次整 pasta,之前已經試整過一次,不過嗰次整時仲未買麵包機,所以用人手去搓麵糰.原來整 pasta 個麵糰係要相對整麵包麵糰乾身好多,上次因為無經驗,見個麵糰咁硬,好難搓,所以就一路整一路加水,雖然個麵糰都係整得成功,但到要切條時就即刻知衰喇,因為濕到好黐刀,就算切得到都鬆散唔到,total loss!!
依家有部麵包機,當然又心郁郁想再試多次啦!將所有材料倒入攪拌桶內,按 “烏冬及意粉麵糰” 模式就攪掂,卒之都成功做到喇!
消暑袪濕冬瓜粥
今日係大暑,即係一年之中最熱嘅一日,好彩我今日唔使出街,避免中暑.不過,匿喺間西斜屋度幾乎由朝做到晚,都唔好得去邊!唔係講笑,件衫濕到透就當然㗎啦,條底褲都一樣扭得水出,連面褲都濕埋!
大暑當日通常都會買包袪濕料煲冬瓜水,但我就對呢樣嘢無乜好感,由細飲到大都仲係覺得味道怪怪,媽咪可能都知道我唔多鍾意飲,所以間中都會用同樣材料煲成甜粥,咁就即刻唔同講法喇,好食好多!之前我都會買包袪濕料嚟煲呢個甜粥,但今年就偷懶喇,淨係用咗幾款豆加薏米去煲咋!
2014年7月22日星期二
沙茶黑椒芋頭栗子燜麵筋
2014年7月21日星期一
米粉麵包
今日又幫 Ernest 媽咪整麵包,咪睇見個樣平平無奇,但用料就一啲都唔平凡,因為呢次溝咗啲米粉入去整.Ernest 媽咪話食過用米粉整嘅麵包,質地煙煙韌韌,覺得好好食,叫我試吓整,但係我之前從未整過,所以開工之前都要做番少少功課!
做完一輪 research,知道基本上米粉含量越高,麵包個 size 就越細,高度就越矮,最理想就係用約 20 – 30% 米粉去代替小麥麵粉就最理想.另外,用米粉整嘅麵包係比一般麵包較乾身,所以最好就係用湯種法去做,提高保濕能力.
好喇,知道哂要注意嘅要點,咁就可以開工喇!
2014年7月15日星期二
打爛齋缽的糖醋排骨
大家都知我好少食肉,主要都係以素食為主,其實要我長期食全齋都絕對無乜問題,記得當年媽咪走嘅時候,就由當日起食足七七四十九日全齋,為媽咪做功德,當時完全唔覺得有任何問題,反而仲覺得乜咁快就食完四十九日齋嗱,或者可能係太傷心,根本對其他事物已經無乜感覺啦!
只要有人煮埋俾我食的話,食全齋對我嚟講其實真係無乜難度,但係要自己買餸煮飯的話,咁就真係難啲喇!點解咁講呢?身為廚房 CEO嘅你,每日嘅難題係乜呢?當然就係 “今晚食乜餸” 啦!!加上我份人又好奇怪,短期內都唔想食番同一樣餸,要次次唔同款式,就算幾好食嘅餸,我都最快要幾個月後先會重覆一次.喺咁嘅情況之下,唔食肉兼唔食五辛的話,可以選擇嘅都真係少好多,所以我久唔久都會食肉,費事諗菜式諗到頭都爆!!
近排都比較少食豬肉,而且突然間又好想食糖醋排骨,所以就買咗啲一字排嚟整.對我嚟講,呢次個糖醋排骨都夠哂破格,事關平時煮濃味餸菜我都係用急凍肉類,唔會用新鮮肉咁大嘥,點知今次又懵吓懵吓走去買新鮮排骨嚟整;正常應該用紹酒,但係懶就隨手拎起枝玫瑰露用就算;見到玫瑰露前面枝魚露,貪得意又落少少落去試吓,攪到完全都唔正宗!煮緊嘅時候又老人癡呆病發,邊煮邊試味,咁就出事喇!
涼瓜蘿蔔煮麵筋
今個月居然有成四日要食齋,印象中好似係首次出現呢個情況.今日係觀音誕,我當然會食全齋啦!
因為我習慣比較夜先食第三餐,通常都係夜晚十一,二點先食,無辦法啦,工作時間係咁,加上自己又住得遠,返到屋企先整嘢食,無可能會早囉!噚晚餐飯都係過咗子時先食,所以就要煮齋喇!
訂閱: 文章 (Atom)


text:
2015-4-8 19:24
尐雪子
發覺大部份大學生都有公主癌而且品德好有問題
話說我早幾年參加興趣班識左幾個大學同學,之後傾傾下熟左,大家就開始多左約出來玩,有一次我同個城大畢業生一齊去買化妝品之後夜晚去活動,點知活動過後我頭先買既化妝品仲要最貴果枝唔見左,因為有第三位朋友見到我有系活動公園果到拆過來用,活動後散人果陣唔見左,我就問個城大畢業生搵下佢個袋睇下有無執錯野撈亂左,跟住佢好鬼鼠既眼神話我好多野唔方便搵 ,我話好啦,咁你番屋企搵下,之後話搵又無左聲氣,之後我一系興趣班見到佢就問佢有無搵到佢就話唔記得左之後拉開話題…咁佢既態度大家都心照…
之後每次佢嗌搞活動但每次都系我做哂啲野自己乜都唔做,問佢野都懶得答你咁…佢又嗌埋幾個港大同學一齊來玩,點知得一個系肯做啲野,其他果啲全部系到唔做野乜都推個波比你,比左幾次機會佢地都系咁…城大果個就成日遲到玩潛水玩失蹤,其中一個港大既見到我地玩得開心佢就唔抵得系到虛情假意話我呢到做唔好果到做唔好扮哂啲姐姐系到教我咁咁…但佢教我啲野完全系違反邏輯常理,表面上教我其實就想系眾人面前踩底我洛我臉,因為當中有個我鐘意個男性系到,枉我當佢真系姊妹咁乜都同佢傾,但佢背後就出賣我打你毒針系咁將你同佢講既野唱到通街都知,又話我份工做得唔開心又唔岩你做你唔好做啦,我話,吓…你又知我唔開心??佢話你講既,我問反佢 我幾時講架??佢又答唔出我,之後又問我點解你影相唔依大排牙笑既??我果時真系好想鬧佢話你硬膠又驚你嬲…我唔答佢佢就以為我系傻既唔知自己做乜果啲,我心諗你自己啲相都唔會依大排牙笑啦死低能,咁既低能都讀到大學唔怪得之香港啲大學排名系咁跌啦…有次同佢最後出來活動,大家搵地方去食飯之後佢經過間酒樓見到有大閘蟹問都唔問下其他人自己就沖左上去開位,咁佢開左位大家局住去食,咁果時我隻手因為幫佢搞活動時準備小食而切傷,佢一句關心都無,仲要問我點解唔食大閘蟹,懶系關心我咁自己嗌哂想食既野先比張菜單我睇,又扮哂野話我咁烏龍切到手,我都未話佢見到我切到手正系識問我出門口搵佢未,啲野準備好未!果日又話無錢問我借左十蚊坐車借完錢比佢轉頭又話入八達通…小妹我詞窮唔識點樣一針見血去講呢啲人!
跟住城大果個有次同我地搞活動果日我同個男性朋友等佢等左3個鐘,又系佢提議出來食野又遲到又唔聽電話又唔覆機,跟住系餐廳拿飛就到先話仲有半個鐘到,間餐廳要齊人先比入,之後等到過唒飛未到我地轉左第二間餐廳等,之後又無啦啦話答錯車仲要我地再等半個鐘,又話買左包食,叫我地系餐廳食住等,我以為佢食來頂肚,點知無啦啦打比我話佢到左附近仲要去買野,我話下,你仲去買野我地就食完,佢仲用啲惡劣態度話,我頭先咪話我食左包囉!之後佢打來我無聽就系到發爛渣,自己遲到3個幾鐘無悔意不凸止仲鬧番人轉頭,現在大學生不知所謂


text:
屎便真係可以成為賺錢嘅工具!亞洲首間商業糞便銀行正式在香港招募捐糞者,只要你個人健健康康,分分鐘每月賺多$4800蚊!
屎中嘅微生物,以及反應腸道問題嘅數據分析,都係「屎」喺佢地眼中值錢嘅地方!有部分腸道問題患者係因為缺乏腸微生物,所以就要由其他健康人士提供並轉移腸微生物比佢哋,係真係有需要同幫到人嘅事,大家唔好諗埋一邊.
想成為捐屎者,先要符合以下最基本條件:
1.有健康的消化系統
2.介乎18-50歲
3.身體質量指數(BMI)<30
4.過去3個月內沒有服用任何藥物或抗生素
其實屎有乜用 !日本朋友一早發明Bio Gas , 用來作能源用途!
屎可以發動電單車
馬桶品牌 TOTO 除咗售賣各式各樣高科技同先進嘅馬桶之外,近日更玩玩新意思,推出用屎黎做燃料嘅馬桶電單車「Toilet Bike Neo」.
呢部馬桶電單車「Toilet Bike Neo」嘅設計理念就喺將馬桶同電單車結合,並將馬桶入面嘅屎分解成為沼氣,作為電單車嘅動力來源.當然唔係直接用駕駛者既屎,而係由城鎮處理糞便產生既沼氣黎推動.
「Toilet Bike Neo」唔單只睇得,而且仲真喺行得,早喺上星期四(6/10)就已經由 TOTO 為於九州嘅總廠出發,前往東京,進行一個月嘅旅程.
今次 TOTO 之所以會研發馬桶電單車絕對唔喺因為屎忽痕,而喺為咗宣傳自己最新制訂嘅「TOTO Green Challenge」廁所減碳計劃,目標減少廁所 50% 二氧化碳排放量,為咗喺日本推行呢個計劃,於是製作出「Toilet Bike Neo」於旅程中推廣.
要肩負起呢個宣傳節能減碳計劃嘅使命,馬桶電單車「Toilet Bike Neo」設置咗唔同嘅裝置喺路途上向市民推廣環保訊息,當中最特別就喺名為「Residual Light Imagery」嘅文字顯示技術,能夠喺晚上行走時顯示文字訊息,並通過車上嘅音響播放設備營造現場氣氛;而車上嘅馬桶亦都繼承咗 TOTO 其他頂級馬桶嘅科技,具有說話功能,能夠播報今日運事,天氣預報,與股票報價等.


text:
被網友攻擊多日,杜如風周日依然帶住兩隻愛犬行百萬行,表示心情不受影響.
真面目
唔怕你話 最貴買 4萬蚊勞 平反港女臭朵 杜如風:同男友旅行都係 AA制!!
到底係大台不思進取一成不變,定係怕咗班慣性觀眾唔敢變?呢個問題嘅答案,隨住杜如風輯《流行首爾》開播終於浮面:唔係第一日以自 high癲喪 style做旅遊節目,杜如風做咗八年主持相安無事,一入主流免費電視就俾人圍插,你話係主持定觀眾問題?仲有呀,唔好乜都賴晒班師奶,大把上網留言人身攻擊的都係後生巴絲,又話唔睇大台嘅?
被插又肥又老兼世界級港女,杜如風終於反擊:「乜港女定義唔係攻心計使男人錢咩?但我冇一個男朋友係有錢人,我同男朋友旅行都係 AA制喎!」
香港人幾時變得蠻不講理,係又投訴唔係又投訴?食家名人主持旅遊節目狂嗌悶,翠如 BB又話高層偏心自己人,今次大台一心求變,搵嚟杜如風主持《流行首爾》,播得一集就瘋插求腰斬,其實由旅遊兼專欄作家,升格變旅遊節目主持;由大台收費台,做到上免費電視,杜如風的旅遊節目長做長有,越播越主流,都係因為其爆肚亂吹癲喪格人冇我有全港獨家.
自封垃圾婆
一夜之間臭名遠播,杜如風周一( 12日)接受本刊電話訪問,不失口硬兼玩得本性,似乎心情未受影響:「話我唔貴唔買絕對錯,我係垃圾婆就真,乜都買乜都儲,最鍾意捐窿捐罅買嘢, 5蚊件, 19蚊件都會尋寶.一世人買過最貴,都係隻四萬蚊勞力士俾我爹哋 70大壽.其實講真,我真係唔知港女嘅定義係乜,我一直以為港女係有好多攻心計啦,去勾住個男人啦,然之後就使啲男人錢啦,但係我啲男朋友冇一個係有錢人,我同男朋友去旅行都係 AA制!咁我啲錢又唔係天度跌落嚟,我做咗八年主持,寫書寫專欄又有接 job,又唔係靠父母又唔係靠男友,都係用我自己賺番嚟嘅錢,咁我諗都唔係好嚴重啩.啲網友評論已經超出節目製作,去到人生攻擊,我又冇乜嘢,一笑置之囉!」
潛力港女
杜如風算唔算港女有待深究,不過前大台小花岑潔儀就因為睇唔過眼喺微博發聲撐,暫時幫杜如風轉移視線,成為網友攻擊新目標,岑潔儀話:「我睇得好開!」


text: 「我最喜愛歌曲」最後兩強,A係方皓文《你是你本身的傳奇》,B係鄭欣宜《女神》.欣宜出動Wyman拉票,Wyman稱寫這歌是他處心積累二十年的報恩計劃.他稱20年前參加一個電視台有獎遊戲節目,以電台DJ身份,一個人坐的士入清水灣排隊入電視台,過不同保安關卡都不斷被問嚟做咩嘢.過了五個關卡才入到一廠,「當時冇人識嘅我,匿埋喺一個幽暗角落休息,錄影完後中場休息,我又去番個幽暗角落頭,等下節錄影.差唔多錄影時主持人興沖沖入來,佢本來可以行一條直路,但佢肥騰騰咁都要掟一個靚彎﹛去幽暗角落頭同我講,Wyman,你今日套衫好靚,邊度買?我受寵若驚,我等咗成晚喺幽暗角落頭發臭,竟然有人同我講嘢.」於是即講下件衫購自日本點點點,講完一大堆,對方微笑謂,「唔,好.」就行咗去.Wyman稱,當時佢靜下來,諗一諗中:「佢點會想著我呢件衫呢?佢只係見到呢個人,柄喺角落頭無人理,佢過嚟俾啲溫暖我‧其實沈殿霞點會著Comme des Garçons呢?」「嗰一秒鐘我就覺得,人與人之間,唔係老奉要對你好,尤其你係一個天皇巨星.嗰一秒,我就決定,呢個人情我要還,還唔到俾佢,還俾佢家人都好,再唔係,還俾個世界都好吖.好多時我哋得到一啲人嘅善意,可能都係因為佢哋收到一啲來自天使嘅善意,我好好彩,我喺十幾年後遇到佢個女.」Wyman話,近幾年覺得此世界好多人鍾意報復,「我唔怕你地話我老奸巨滑處心積慮,我可以話俾你哋知,呢個係我部署咗二十年嘅大報恩.」欣宜唱完歌後,即忍不住爆喊致謝投票的人,「唔講喇,我有得喺呢度唱歌,我已經覺得我贏咗.所以…我好開心0架喇…」


text:
pk 寫:地點係尖沙咀瘋宅, exactly Racing兄相中位置.
試音CD : 2004香港高級音響展SACD (呢隻碟我聽過不下百次, 包括係自已同其它組合, 每條track只需聽頭十幾秒, 組合既表現立即現形)
先講下當日觀察倒既細節 :
- CD Player, Amp 同埋 speaker 都係 Made in Japan
- Amp 有 subwoofer PRE-OUT, 可以駁落 subwoofer, 會否變身成巨人殺手 ??
- Amp 面版下方可開, 裡邊有Bass / Treble 同 tone defect (即係 direct), 同 Super Bass level (sales話係校subwoofer output volumn) , 試音時效到最細, Bass 同 Treble 都係中位, 冇加冇減.
- 仲有DIRECT掣, AV amp 既 PRE-OUT 可以駁黎佢既 MAIN-IN.
- speaker terminal 用係裸銅三用, 可用大叉, 裸線同蕉. single wire only.
- 冇得換電源線 (可以係優點 , 下文詳訹)
- 原裝speaker stand中柱係一個"T"字金屬柱, 並非中空, 冇得入沙.
入正題, 其實我每一 track 都試左, 不過以下用其中幾 track 黎簡評.
聽track 1: A Groovy Kind of Love - Jheena Lodwick
撥絃聲一出, 厚度力度立體感幾得, 以為係玩一味重低音啦, 聽埋其它樂器同人聲啦, 冷暖厚簿乾濕平衡度好正路, 落足功夫校聲.
聽track 6: 莫扎特小夜曲
好多人鍾意絃樂聲越厚越醇就好, 好似燒野食落好重手蜜糖, "立"到果舊肉係咩都食唔出, 此錄音本身平衡度未算校到最厚醇, Onkyo呢樹表現出佢係音色同分析力之間羅得好好, 音樂感好之餘, 夠body而絃樂聽倒一絲絲而並非得一舊舊.
聽track 9:貝多芬 熱情 piano sonata
低絃強音出得好, 出得倒又唔會一舊舊, 要播好grand piano絕非易事.
途中有人斗膽羅隻 Shieldfield Lab Drum DISC XRCD24 黎玩, 呢隻碟我隔幾日就羅黎爆下, 好鬼醒神 so far 我親耳聽過播得最好係用 parasound 後級推 PMC. Onkyo 播出黎竟然有板有眼, 瞬變速度感一流, 呢方面我絕不稀奇, 因此仍數碼amp強項. kick drum 既 punch 都 ok 喎, 聽得出 kick drum 同其它 drum 既分別都幾明顯. 有d組合播會成套鼓都差唔多聲, 就可能係量夠質未夠. sales 哥哥仔收哂貨話動態好勁, 可能佢唔知高處未算高
總括來說, 成套野音樂感平衡度好好, 走現代英國聲路線, 絕唔刺耳得黎有適當分析力, 少少近 b&w 聲底, 厚過 JMlab 7 系, 差少少又未到 Marantz 咁甜. 係瘋宅既開放式空間都夠聲夠質感. 以價論貨, 絕對收貨, stereo 友既音色同 av 友既 feature 都係樹. 我唔敢講若果自已散買, 買唔買得番咁好效果, 不過計埋 size, 同 mix & match 錯佩既風險, 同全套 Made in Japan 既手工同品質, 同駁subwoofer同av amp既彈性等等, 就真係唔係易. 唯一遺憾係試大編制管絃樂時音場闊度感差少少, 唔知將喇叭拉闊d會點
以小弟經驗, 數碼amp強項係分析力同強音控制力, 味道通常黎自 CD Player 同 speaker, 呢樹個 83db 4 ohm speaker 直頭可以當 Roger LS3/5a 黎玩, 部 amp 推起黎一d都唔覺氣喘. 同埋對 power cord 都幾敏感, 有次好友介紹我試下將 amp 既 power cord 由小弟原用既換作另一美國出名幾好力既名牌, 聽左幾日越聽越唔對路, 機乎將成套野掉出街, 後尾醒起換番條線即刻靚仔番. 所以我對佢而家冇得換線既表現絕無投訴. 但唔敢講換左係咪可以更好.
對於鐘意睇 spec 既人, 仲可以留意下佢竟然係樹用左誤差正負1.5ppm既 clock 係 cd player (我部cdp貴一倍都係用佢 ); 同埋喇叭上倒100kHz, 不過唔知去到負幾多 db 同頂倒 200W. 若以日本特價(剩喇叭, 套野係日本係可以散買)係HK$5k內, 都幾抵玩.
呢套機最大好處係size夠細
聽弦樂唔錯,不過大棚唔多掂,
用佢聽下jazz,二胡或小提琴都ok.


text:
識揀梗係揀毒L做情人
是咁的,情人節就到,我知,我知,又係時間播「其實毒L一個最開心,使L你講~」但如果真係識得寶嘅就會明白,毒L先係天上有地下無骨骼精奇萬中無一嘅好情人.點解?就等在下為你娓娓道來.
一)學淵識博
好多人對毒L第一印象就係「識電腦」,其實,又點止電腦咁簡單.上至天文下至地理左至左派政治思想右至又一城信用卡優惠,毒L都會瞭如指掌,因為佢哋經常留意各大社交網絡,討論區嘅Update,睇透各路人馬嘅意見,甚至乎當Wikipedia係消遣讀物咁睇,仲可以時刻帶畀你最新最熱門嘅網上資訊,有咩事開句聲問吓Google大神,得咗.
二)一技專長
每個毒L都一定有一技之長,影相,砌機,打機(咩呀,幫你打LoL打贏個Ex出返啖氣都係一項成就),試諗下,一個對自己興趣狂熱到日以繼夜夜以繼日去鑽研嘅人,單係佢無比嘅耐力同恆心已經好值得欣賞,同毒L傾偈聽佢侃侃而談自己嘅興趣,幾有男人魅力.而佢果一技之長,信我,一定可以幫到你.幾時?你需要嘅時候就係幫到你嘅時候!
三)專一忠心
毒L嘅另一個特徵,係同性緣比較好,講白啲,就係識唔到女仔.當佢FF已久嘅女神終於成真變為情人,喂開心都嚟唔切啦;你絕對唔需要擔心佢會偷食呀一腳踏兩三船呀得閒去Coffee Gathering之類,因為-你就是他方圓幾百公里的最正異性動物(除咗阿媽同煩膠家姐之外.)
四)溫柔體貼
成日話港女唔夠溫柔,唔緊要,因為毒L唔會介意,仲會比你更溫柔.佢講嘢唔會粗聲粗氣,粗口識得自動用Filter Hi咗佢,你想食咩佢一定就晒你最多之後肚餓再自行補多多個朱柳強,仲會袋定紙巾畀大慒嘅你抹咀,同買定杯珍珠奶茶畀你行街飲,記得呀,半甜少冰丫嘛.
五)平淡的小幸福
相比一般男仔,毒L可能係不懂情趣,唔識氹女仔,講嘢唔叻.但佢畀到你嘅,係安全感.每日每分每秒,佢都會關心你過得好不好,食得飽唔飽,著得暖唔暖,著完高跟鞋隻腳痛唔痛,Share咗個Netflix Account畀你識唔識裝嚟睇,就嚟覺得自己比阿媽更煩膠.甚至乎,要佢諗情人節禮物,佢都可能只識送啲睇落好啱女仔嘅UE花碌碌藍牙喇叭,Casio自拍神器,HyperX情侶耳機(仲要係電競耳機想你一齊打機)之類嘅嘢.但搞咁多嘢,都係為咗一件最最最重要的事:你,快樂嗎?因為,你就是他的全世界.
如果各位睇完全文,覺得這不科學,哪有女會喜歡毒L?細細聲話你知,本文乃由女版主基於個人經驗同感想而寫.冇錯,全中,女版主絕對強烈認同:識揀梗係揀毒L啦.


text:
如果巴士鬧人事件發生響各星座身上會點做呢?(已閱至#1)
本文來自:☆夜玥論壇ק★http://ds-hk.net
★ 轉帖請註明出處! 發貼者:*牙珊.. 您是第964個瀏覽者
如果巴士鬧人事件發生響各星座身上會點做呢?
白羊座
基本上,白羊座人的反應應該係會同巴士阿叔一模一樣!佢衝動,反應大,永遠係人家唔著佢著晒,但係鬧完之後又會打正旗號同你講道理.
金牛座
出名溫文的金牛,畀人話佢一定會反省一下自己有冇錯,所以佢反應通常會係講句對唔住,話晒大庭廣眾喎!除非當日佢心情差到爆!
雙子座
如果係雙子座畀人話,佢第一個反應通常係講句對住唔,然後索性唔講電話,但係就響袋度拎部PSP出來玩,發出另一D噪音再煩過你!
巨蟹座
性格較關心人同低調的巨蟹,畀人話完佢一定會細聲晒,不過佢會響調轉臉之後暗暗咀咒你,返到屋企再同阿媽呻.
獅子座
你梗係以為以佢咁霸道的性格就梗係會好似阿叔咁媽媽聲,咁你就錯,獅子座雖然係要面,但係又出奇地講道理,仲會講句唔好意思添!
處女座
咁多個星座之中,以佢的反應係最難估,嬲就係肯定,不過會唔會發爛渣就真係睇情況,不過無論點佢都一定會四圍同人唱你有幾賤咁!
天秤座
天生天秤座就係和平主義者,如果佢真係知自己錯,佢畀你話就梗係會即刻同你道歉兼收線唔再講,而且再會響落車前同你道多一次歉添!
天蠍座
天蠍座係一個天生鍾意報仇同要面的星座,你響全巴士人面前話佢,就算佢唔即時教訓你,佢都會馬上暗暗盤算點樣整蠱返你!小心!
人馬座
呢位老友反應可能會係最難頂,首先佢會嬲你亂掂佢,唔細返聲不突止仲會專登同電話另一邊的人講話你攪事!仲要畀晒全車人知係你衰咋!
山羊座
其實如果個細路係有禮貌咁「麻煩」佢靜D,一般山羊座都係會識做,不過如果唔係咁客氣,山羊係會發脾氣,不過總算會收斂過阿叔.
水瓶座
佢最鍾意講道理,就算你態度係點樣,佢都會好有修養咁同你解釋並且希望你會接受佢意見,只不過佢心目中會覺得地球人真係薄淺!
雙魚座
咪睇表面咁和善,其實雙魚都會係先發爛渣,跟住睇見勢色唔對,佢會好醒咁一邊鬧一邊離開事發現場!甚至落埋車!
[ 本帖最後由 雨子.oo. 於 2012-9-27 01:41 編輯 ]


text:
2突真係好打好多, C有百三萬, 唔係自己Seven左斷左combo應該多幾十萬
不過好怕hang機
A 73萬
B 99萬
C 172萬
無個榜入50 C仲要就黎被人OUT出100
你高我好多, 係B 同你叫做近D, 有91定93萬好似
C我從未入過頭100
我諗要好似上次咁放棄C
你係咪隻人唔夠高RANK 唔夠COST
我放到突1 6星 突2 4星 突2 6星 同1星
兩隻木寵坦分D傷害, 一隻神討打木怪 就唔會有人死
你用邊兩隻木寵打C?
大蚊 細蚊
兩隻都係弓....我用弓手有一兩個位好易斷combo
點解你咁勁可以唔斷?
172萬係有斷到
岩岩真係無斷 雖然唔係全清D怪
依家有206萬 51位
有幾個位係幾狗
有一次會由下而上 個到有機會斷 佢既下一波係由上而下既法師
如果用6星大蚊剩係向上係唔會打中卡停唔到combo
個陣要轉神討/4星蚊向下射
如果你4星蚊太大力好似我隻6十幾LV咁...我有時會轉神討射
殺到少少...D怪上到一半 要轉返6星蚊 即刻卡停COMBO
其實成個過程4,5秒....可能你要睇情況轉寵 有機會轉足3次寵, 先神討, 後4星補刀, 6星卡停
第2次出現下而上個波 呢波好惡.....因為佢會隔好耐先出下一波法師 一次8隻左右4隻突然出現
呢個好難卡 太大力又唔得,太細力又唔得 係睇運氣組合咁濟
用道具加長,都係為左呢波
之後間唔中 會有生怪基地
要用6星蚊 單邊炮慢慢打
仲有個位係左邊金像 但係被L形既岩包住 佢下一波係岩後面既左邊 出木屬 飛去右邊
呢個除左6星蚊之外, 我諗其他職都唔岩打 唔好理咩克屬打啦 雖然係高分 但係卡停個COMBO最緊要


text:
2015年3月24日星期二
2015年3月19日星期四
硬 margarine
超市賣開嘅 margarine 通常都係軟身,用嚟搽麵包嗰一款,唔可以用嚟整烘焙食品,但我又一直唔見有硬 margarine 賣,因為始終有啲西點製法係唔可以用液體油代替,例如牛油霜;另外試過用固體菜油整批底又唔多掂,雖然可以成形,但個 texture 真係太鬆脆,一脫模就散,所以我一直都好想知道究竟有無硬 margarine 賣.
2015年3月18日星期三
素公司治
平時我都好少出街食,兩餐多數都係自己煮,一來當然係慳錢啦,二來就係一向都唔多鍾意出街食.之但係咁,始終都係有機會要喺街外食嘅,由朝到晚都喺街的話就迫住要出街食喇!
以我嘅生活習慣,出街食的話好彩都夾到 tea time 時間,我都多數只會去快餐店攪掂,因為都仲可以 $2X 醫飽個肚.好多時都會叫公司治,飽肚得嚟又相對比較健康,少肉少油.近日行經某快餐店門口,經過時望到入面個餐牌,一份公司治原來已經加到成 $30 一份,以呢個價錢去食幾塊薄薄麵包同雜菜,真係唔多值,我唔想同食店交租囉!!反正自己整都無難度,應該係零難度先啱呀!
2015年3月15日星期日
煙肉薯仔粟米湯 Smoky Bacon Sweetcorn & Potato Soup
如果大家有睇過上次肉桂焦糖蘋果西多士條片的話,應該會覺得呢個湯熟口熟面,因為係同一輯節目內嘅 recipe 嘛!見材料都好簡單,而且屋企又有罐忌廉粟米蓉,一於又試吓啦!
番紅花免發酵薄包 Saffron Flatbread
睇 Gordon Ramsay 個節目真係學到好多嘢,由主菜到甜品,麵包到蛋糕都有教,真係夠哂全面.
其中一集主題係健康食譜,佢教大家整煙肉車厘茄煮青口配 flatbread 做 lunch,一見到呢個 flatbread 就已經下定決心一定要試整,因為唔使發酵,麵糰鬆弛過後就直接落平底鑊烘烤,夠哂方便,唔使嘥時間等佢慢慢發,天氣凍時就更加正呀!
2015年3月13日星期五
韓式海帶蜆肉湯 Jogae Miyeokguk (조개미역국)
今個禮拜又偷懶唔煲湯,試咗整 Gordon Ramsay 個西湯,效果都唔錯,不過份量只夠兩餐,所以今晚就另外再跟 Maangchi 姨學整海帶湯,遲啲先同大家分享番 Ramsay 個西湯啦!
韓國人好鍾意煮海帶湯,不單只生日會整,就連生完 BB 之後都係飲海帶湯補身.Maangchi 姨係教用新鮮青口去煮海帶湯,但係邊度咁易買到新鮮青口呢!原本街市間「大昌」都有急凍藍青口賣,可惜街市重建又俾「領匯」迫走埋,所以我就改咗用蜆肉喇.當然,味道一定會差好遠,但調味之後都唔差呢!
鮮橙杏仁玉米蛋糕
真係想死,個街市變成雞肋,唔好話買番薯咁普通嘅嘢都無,原來想買個富士蘋果都咁艱難!蛇果就有,但我唔多鍾意食,自從出咗富士蘋果之後都已經無再買喇!無富士蘋果又無雪梨,所以連續兩次都係買橙嚟供佛,加上依家又興 $XX/ X 個咁賣,攪到成屋都係橙,食都食唔切,有啲都開始有少少爛橙味,要快手攪掂佢!!
突然間俾我諗到用嚟整 polenta cake,趁今朝比較得閒,嗱嗱淋即刻整!!
2015年3月5日星期四
元宵湯丸
五香豆乾甘筍絲
2015年3月3日星期二
韓式泡菜煎餅 Kimchijeon ( 김치전 )
訂閱: 文章 (Atom)


text:
今朝一返到office,唔知點解我就開始手心冒汗,心仔噗噗跳.Office成朝都零舍靜,既聽唔到Nancy用智商減五十嘅聲線同男朋友講電話,又唔見Rosa食晏前補兩吋粉嚟加固佢個妝,Lucia亦居然無頻頻同其他女同事去開廁所會議……硬係有啲唔聚財.
心緒不寧,大概就係呢種感覺.
不過我嘅注意力,主要都唔係放喺呢幾位女同事身上.由食完晏到第三杯咖啡咁耐嘅時間,我嘅視線都無辦法離開坐前面嘅Yuki,原因係佢今日嘅衣著 —— 黑絲.
左手拎住咖啡杯,我望住Yuki伸咗隻手落枱底, 除咗右腳嘅高踭鞋,開始用佢gel咗水晶甲嘅玉手輕輕按摩腳踭,然後一路移上小腿.
「哎!」一個唔小心,Yuki提膝撞到keyboard個托架,喺膝頭對上兩吋位置界穿開一條長痕.爛咗嘅位置,入面嘅肉若隱若現.原來Yuki嘅皮膚係好白淨,大脾仲因為刮親而略呈粉紅.
嗰兩秒鐘,彷彿聽到自己最後一絲理智碎裂嘅聲音.
我感覺到喉嚨有啲乾涸,即刻呷多啖咖啡,再連吞兩啖口水.
今朝之所以眼尾跳嘅謎底終於解開.隨住reception姨姨大叫一聲:「收花呀!」我感覺到成間公間都蘯樣住一股奇怪嘅氣氛.我終於醒起,今日係鬼節——二月十四.
一開閘係Rosa應聲跑出.
「哎呀,咪叫咗佢唔好洗呢啲錢囉,係都要畀人劏先安落嘅.」就算真係畀人劏,我諗劏佢男朋友嗰個應該係Rosa自己.
全公司嘅女同事,一粒聲都無出,淨係各自用憂怨嘅眼神,眼超超咗兩吓,一切又回復平靜.我伺機等待下一輪花生.
以我嘅觀察,黑絲Yuki每晚都會準時六點二十四分執手袋收工,喺公司樓下轉右過對面搭村巴返大西北.換言之,佢平時係唔多似有人約,有男朋友嘅機會係好低.所以今晚,就係我粉墨登場嘅時候.
懷住用意粉吊頸嘅決心,我鼓起勇氣,摀前用筆篤一篤Yuki:「上次你咪話市中心試新開嗰間拉麵店嘅?我今晚去開屯門睇波,一唔一齊食飯?」如果一定要搵四粒字嚟形容,我會叫呢種做「盡地一煲」.
Yuki聽完之後, 眉毛一揚.睇嚟晚飯之後直落嗰餐,好可能有著落.
但佢嘅眼神,好快就由起初嘅欣喜轉為遲疑……弊!計漏咗!
相傳所有有子宮嘅女人,喺情人節呢一日都會特別高竇,吊高嚟賣.
「唔好意思呀,我今晚唔得呀.」我唔肯定究竟佢真係唔得閒,定係佢寧願扮有約都唔肯用我嚟攝時間.
跟住成個下晝,可能係為咗補償我食咗塊咁酸嘅檸檬,Yuki幫我收咗一次fax,讓咗兩次影印.
唔知係咪失敗者心態作祟,我特別留意黑絲Yuki嘅一舉一動,睇吓佢有無頻頻同人Whatsapp.辦公室常用嘅電腦防偷窺螢幕貼有個漏洞,就係如果喺正後方成90度咁睇,就會一覽無遺.我見到Yuki喺間花店嘅網站流連咗十幾分鐘,又去開飯網站揀餐廳.
唔通真係有人爬頭入咗伍而我唔知?
「咦~『Yuki』?」正當我以為某某女同事又展開另一波攻勢,唔知收花定收朱古力之際,我留意到Yuki好緊張咁喺位仆咗出去,而影印房門口正正企住出名口臭嘅麻甩仔阿Ken.
「嘩嘩嘩大新聞呀!邊個好兄弟喺公司訂花送畀Yuki,仲唔畀我斷正?」望住Yuki塊面紅到上耳仔,我知道自己即將要做人生之中其中一件最型嘅事.
我一手搶咗張單,用盡畢生所能最不可一世嘅語氣講咗句:「咩『斷正』咁難聽……送花畀靚女好唔見得光咩?」然後目光停喺Yuki身上.佢低頭唔敢望我.
男同事起哄,女同事無癮,好快又散咗band.
返到埋位,猶豫咗成分鐘,Yuki終於擰過嚟面帶靦覥咁同我講:「唔該晒你呀.其實……我屋企都睇到英超,如果你唔介意嘅……今晚可以上嚟睇波架.」
情人節睇波,係最適合不過.
我行入影印房,將張訂花嘅單送入碎紙機,而腦入面諗住嘅,卻係今晚狠狠地將Yuki對黑絲撕成碎片嘅畫面.


text:
《蘋果日報》圖片
靚抽王
如何避免 WhatsApp對話流出?
以前捉人做錯事,講錯嘢,要錄影,錄音,影相,家吓再複雜啲,要搵到喺 WhatsApp流出文字對話或者圖片,影片.你知啦,每個人都有一啲唔想同人講嘅嘢,呢啲嘢,或者係你話政敵係賊,又或者係你同小三調情……總之,如果你唔想你啲 WhatsApp對話流出,咁你一定要留意以下事項:
改個靚名
嗱,識玩嘅一定唔會用自己全名甚至真名,最好用個冇人識嘅名嚟做顯示姓名.而通訊錄入面你班 Fd子嘅名呢,當然亦唔好係用全名.好似近排周嘉儀 BB唔小心俾人影到 WhatsApp,都只係見到對方個名係「 KY」,呢啲咪醒囉.世上 KY無限多,有邊個知講緊係肥仔嗰個?
頭像
WhatsApp入面嘅頭像究竟用邊幅相?梗係唔好用你自己嗰幅啦,你可以放小丸子,加菲貓,進擊的巨人,但係唔好放自己,因為萬一流出都認唔到你,更加唔會咁圖文並茂呀嘛.
Group前 Group後三分險
玩 WhatsApp經常會俾人邀請入 group,有時明明唔關你事,你都喺入面.咁你入咗去,又唔退 group又唔出聲,到 group入面嘅對話流出,你咪佢哋嘅一分子囉.你睇吓前排建制派班 WhatsApp流出單嘢?有出聲同冇出聲都係會俾人笑㗎所以如果唔關你事嘅,盡早退 group啦,如果唔係俾人笑你蠢過隻豬仔呀!
善用 emoji
Emoji即係 WhatsApp入面嘅表情符號,呢啲表情符號係冇所謂嘅正確解釋嘅.好似陳婉嫻議員咁,佢喺建制派個 group度 show咗幾個符號出嚟,曝光後可以胡亂詮釋,即係講乜都得,到時就冇人咬得你入
S橋王
每期 S橋王幫娛圈偽人偽事度橋脫身,你知啦,呢行好複雜,有乜事俾人捉到正,好大鑊㗎嘛!不過唔緊要,我哋會為你出謀獻策嘅! Super∼∼


text:
今日係佛誕,喺呢度同各位佛教徒朋友,佛教徒 blog 友講聲:佛誕快樂,阿彌陀佛!
之前嘅佛誕日,我都會同媽咪去蝴蝶灣望海觀音度浴佛,今年都照舊,
朝早教完 Ryan 之後就直接出去浴佛.
每年嘅佛誕都天公造美,唔會落大雨,亦唔會好猛太陽,好舒服.
望海觀音內嘅紀念品攤位.
如果無記錯的話,媽咪話俾我聽,佛陀出世時就係咁樣 "指天篤地".
到我浴佛啦!我專登請其中一位師兄幫我影相留念.
浴完佛之後就放低一封利是作為添香油及維持道場管理開支.
噚日出去大角咀社區中心教琴前,專登去咗旺角花墟買荷花
返屋企供佛,$25 / 3枝,合理吧!
原來花墟啲花都真係幾平,見到啲玫瑰都只係 $20 - 35 / 1扎,真係無諗過
會係咁平,一直對佢嘅印象都係勁貴,因為我只係逢母親節,
情人節時喺電視聽到 "行情",喺咁嘅日子,
梗係貴到阿媽都唔認得啦!.
既然咁平,咁就順便買扎送俾媽咪啦!咁大個仔都係第一次買玫瑰咋!
我好鍾意呢隻顏色呢!
唔識插花呀,求求其其,高低錯落咁插咋!
唉,早知啲花原來可以平到咁,我就一早買嚟送俾媽咪啦!
雖然媽咪依家唔可以親手接過我送俾佢嘅花,
但我知道佢一定感受到我呢份心意嘅.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


text:
86年最猛鬼故
八六年既新春 , 大關旅行社一個女領隊帶團去海南島,果時既海南島無咩夜生活 , 所以女領隊響到左當地既當晚 , (初一晚)買左好多花生啤酒 , 同班團友坐響空地樹 , 傾下計談下心 , 差唔多時間就返酒店休息 , 并講定第朝幾點響酒店集合當中有兩個來自香港既單身男團友被編入一間房 , 或者過慣夜生活既佢地 , 太早訓唔著 , 所以其中一個提議去附近一個叫小東海既海灘傾下計.
相關搜索目錄: 旅行社 酒店 報紙 啤酒
到達後 , 一個響海灘玩沙執貝殼 , 一個落左水游水...過左陣 , 執貝殼果個男仔發覺另外個男仔游游下水唔見左 , 個男仔不以為意 , 以為男仔游游下水可能上返岸返左酒店 , 所以個男仔自己返酒店 , 無匯合果個游左水既男仔.
第二日 , 果個游左水既男仔仍然無返酒店 , 領隊問起 , 佢同房就話琴晚去過邊度邊度 , 於是領隊同導遊都推算呢個男仔可能離開左去探佢響海南島既親戚 , 商議後決定由個領隊留守酒店等個男仔 , 導遊同其他團友繼續出去玩 ,
可惜直至個導遊玩完返黎 , 個男仔仲未出現 , 領隊同導遊最後決定報警 , 結果 , 響附近既小東海撈起條屍 , 領隊同導遊認屍後 , 証實係果個失蹤既男仔.....屍撈起時 , 全身白腫 , 口同鼻孔都塞滿沙 , 死狀恐怖 , 由於新春期間醫院唔開 , 所以條屍被逼運去佢地住既酒店 , 開到最大既冷氣再用冰密封 , 市政府同時亦通知死者響香港既家人儘快黎認屍 , 可惜新年期間 , 辦出入境手續好麻煩 , 結果佢既家人延誤差唔多兩個禮拜先趕到去 , 市政府解剖屍體後 , 未等佢家人過黎就燒左條屍 , 最後佢既家人獲旅行社三萬蚊既賠償 , 佢家人亦將佢既骨灰帶返香港 , 事情暫時好似告一段落.........
兩個月後 , 果間旅行社再派團去海南島 , 領隊同樣係果個女仔 , 同樣入住同一間酒店.
響第一晚 , 個女領隊沖完涼後上床休息 , 熄燈後突然聽到洗手間有花酒聲傳出 , 女領隊可能因為太倦 , 所以無理會照訓 , 第二朝起身 , 發覺自己唔係訓緊自己間床而係房間外既走廊......
第一反應當然嚇親 , 下意識以為有賊 , 於是立即檢視自己財物有無唔見 , 結果一切安好 , 女領隊心已經一怯 , 不過都當無事發生.
同一日,當女領隊帶完團友出外再返酒店後 , 整團團友既行李發覺被離奇地掟出走廊.
果一晚 , 女領隊上床準備休息 , 當熄燈後 , 女領隊清楚咁聽到外有人敲打 , 夾雜一把聲:「領隊, 帶我返香港!」
後來 , 大關旅行社包架機 , 載一班法師過去招魂同超渡 , 報紙都有賣 , 幾大陣象下 .後來件事平靜過來 , 不過女領隊返到香港不停發惡夢 , 有大師教佢 , 自己一個人住同一間酒店 , 一間房 , 第朝響死者遇難既地方將見到一個椰子 , 將呢個椰子帶返香港就無事.女領隊最後照做 , 事情最後都完結.
到宜家 , 再無人敢住呢間酒店 , 連服務生入夜都唔夠膽再入去.......


text:
我曾經到過柬埔寨嘅窮鄉僻壤,探訪一間由僧侶營運嘅孤兒院.孤兒院隔離係一座比吳哥窟更老嘅佛寺,灰色嘅石材同吳哥窟一樣,但日久失修,外面望落去有種廢墟嘅感覺.內殿同佛寺嘅表面好唔同,紅色嘅柱托住天花嘅壁畫,繪上白色嘅象,金色嘅車,藍色嘅天.屋頂下所有嘢都係有顏色嘅,天花牆壁石柱都係新油嘅,只有受千年香火供奉嘅佛像係灰黑色.殿內有個著白衫黑褲嘅老人,坐係地下挨住碌紅柱,睇得出佢坐咗好耐因為佢挨住嘅位置只剩低石柱本來嘅顏色.離開嘅路上有一間中式建築嘅廟宇,裏面坐咗幾個白衫黑褲老人,供奉嘅唔係關帝唔係觀音,而係鄭和.
鄭和廟係中華文化邏輯上似乎好合理,受尊重嘅歷史人物都有機會係神枱佔一席位,拜關公因為佢講義氣,拜魯班因為佢係技術高明嘅工匠,而拜鄭和可能係因為佢嘅航海技術同埋帶畀東南亞地區中國嘅科技.而照呢個邏輯,百幾年後搞上市要拜李嘉誠,搞電視要拜邵逸夫,唱歌就睇怕要拜E神.不過稍為有睇過吓中史書講鄭和下西洋就應該知道鄭和係個回教徒,係個穆斯林.我見到間廟嘅時候就覺得幾矛盾,一間道教嘅廟宇供奉住一個穆斯林,另一方面又親眼見證中史書上講鄭和對東南亞嘅影響.其實諗深一層都唔係咁出奇,哮天犬何嘗唔係一隻狗,孫悟空何嘗唔係個虛構人物,耶穌何嘗唔係個猶太人.
華人,乃至東亞社會都有種咩都信,有咩都唔信嘅文化.好似係西遊記玉皇大帝可以同佛祖玩埋,係日本喜事就去神社,白事就搵和尚.信仰上嘅矛盾唔係中國先有,基本上所有宗教都有一定嘅矛盾,而大部份嘅矛盾源於外來宗教同本土習俗嘅融合.
Syncretism,指嘅就係呢種現象.天主教,源自以色列嘅一神教,但係教堂堆滿偶像嘅雕塑同畫像,融合羅馬嘅多神宗教,有一堆聖人,其實就係各地嘅守護神.人文主義結合基督教做就無數咁多嘅雕塑同畫像.伊斯蘭教要女人包頭,唔係可蘭經嘅規定而係古時上流社會嘅習俗.係中國,三聖廟供奉孔子,佛祖,同埋老子.挪亞方舟嘅故事,大概係參考自 Epic of Gilgamesh (編按:蘇美爾神話)入面嘅方舟故事.越南嘅高台教,除咗拜儒釋道之外仲拜埋耶穌同穆罕默德.
有個朋友話佢返開教會,我問佢咩教,佢話 Christian, 我話 Christian 有好多種,有天主教,東正教,聖公會,耶穌後世聖徒,仲有新教嘅唔同派系,你係邊種?佢話,Er…… Christian 囉…
如果你信教,好大機會你對自己宗教嘅歷史一無所知,我見過太多呢一類人.我唔係要否定任何一種宗教,但係明白點解要做一樣嘢而做,比覺得要做所以做,係高一個層次,有助精神上嘅解脫.與其讀聖經故事,不如睇下基督教歷史,又睇下其他宗教嘅歷史,了解下點解個牧師唔會同你講呢啲嘢,又諗下點解你要聽佢噏呢啲嘢仲…..
其實教堂上香,又有乜好怕喎~
相關


text:
2010年8月18日 星期三
泉章居
泉章居永遠都係我同一大班同學慶祝生日既好地方,原因十分之簡單,平靚正,食到飽飽都係每人百幾,多幾個大胃王都夠食,而且地點都係旺區,一間係旺角,另一間係銅鑼灣.
佢地既特色菜係鹽焗雞,梅菜扣肉,炸大腸等等客家菜.D雞真係幾好,夠入味,又夠嫩滑,而且份量都幾大隻,而家好多地方隻雞都細細隻,真係到喉唔到肺.
2010年7月8日 星期四
得龍大飯店
又黎一間我鍾意去既食店,呢間就係新蒲崗既得龍大飯店啦.呢間野既名不用多提,應該好出名,某大飲食網經常去眾會.呢到出名係食一d懷舊菜式.例如:大良野雞卷,金錢雞,鴨腳包,太爺雞同雞蛋焗魚腸等等,真係多不勝數‧
我每次去食都必定要叫太爺雞同金錢雞,但係金錢雞同鴨腳包係需要提早預訂既,如果唔係都好難叫到‧
雖然金錢雞同鴨腳包肥膩左d,但係未試過既真係要試一小舊,我覺得係需要一試既野,另外佢個蓮偶餅都有別於一般做法,出面通常都係將d蓮偶刴碎加入d肉到煎,但係呢到係將d肉夾係蓮偶到‧
D 砵酒焗桶蠔都整得好好食,不過好似用普通生蠔好食d,因為有d太大隻,唔係幾脆.
下圖既係話梅浸豬手,茄子盒,荔茸帶子盒同啫啫芥蘭煲.
食完哂之後,仲免費奉送桂芝杞子糕同紅豆沙,仲當晚我地就叫左西米焗布甸,呢個布甸記住落單前叫佢留定.
雖然呢到d交通係唔方便,不過我覺得一定要去試,同埋佢d餐牌成日都會改,不過d懷舊野就必定有架啦.
地址:新蒲崗康強街25-29號地下
訂閱: 文章 (Atom)


text:
爆 Like王
「亞視王子」蔡國威:唔介意拖糧 用我份糧救其他同事
嚟到 15年,但亞視連上年 11月份糧都只係出咗一半,雖然有員工頂唔住離職,不過喺亞視做咗 20年,有「六合彩王子」之稱嘅蔡國威,就話呢刻一定唔跳船.仲死忠話拖佢三個月糧都會繼續做,就算攞佢份糧出畀其他人都冇所謂,因為佢好想亞視撐得住,他說:「我覺得低處冇得再低㗎喇,即係已經見到底喇,係希望回彈嗰下!」
F:點解亞視成日出現例如台慶掟壽包呢啲核突事?
蔡:我當日都喺台上面,我嗰一刻其實都有質疑過,我會覺得原先安排咗嘅嘢,要做呢個動作,咁預設嘅畫面應該有好多人喺個場度,如果你咁做啲人會好開心.但當日喺台上我嗰刻會諗呢個動作係咪應該 cut咗佢呢?但冇人通知我哋.咁有啲演員比較新啲,佢哋控制唔到,貪得意咁咪走去掟囉.咁就形成咗呢個畫面,如果嗰刻通知到所有藝人,喂!你哋唔好掟,就可能冇呢件事發生.
F:亞視欠你 3個月糧,你仍堅守?
蔡:如果公司好坦白話爭你 3個月糧, 3個月後我一定可以有新股東,可以出番糧畀你,跟住繼續好暢順可以有新嘅製作,我可以同佢捱.
甚至如果我冇得出,其他同事有,又覺得用我份糧救得到其他同事,我唔介意冇,但要係一個好短的時間.
F:你會點形容𠵱家嘅亞視?
蔡:我會形容係谷底之中的谷底㗎喇,但求佢極地反彈囉.我覺得低處冇得再低㗎喇.即係已經見到底喇,係希望回彈嗰下!
F:好多舊同事過咗大台都紅咗,你點解唔去呢?
蔡:我諗係本身性格問題,我係一個比較安穩嘅人.我唔係一個跳嚟跳去周圍試嘅人.呢個係由細到大嘅性格,一來又好似冇咩人特別問過我需唔需要過友台啦,冇咩人 contact我啦.可能我有一個比較 icon啲嘅節目啦,即係隔籬台成日都話我哋好大浸我哋嘅味,要洗底,要一段好長嘅時間.
F:又有好多人想亞視執咗佢!你有咩感覺?
蔡:其實都有啲唔開心,惡搞始終係唔好嘅嘢,唔係佢哋簡單一句執咗佢啦,就係咁簡單.有好多人誤解,你亞洲電視成日都重播,又冇製作,乜都冇,不如你執咗佢啦.你啲人又冇用,你啲藝員又係冇用嘅,如果係嘅話隔離台一早挖咗你啦.
我好想話畀佢哋聽其實唔係咁,亞洲電視嘅所有員工包括台前幕後,其實好專業同好精英㗎.
F:有冇人話你愚忠?
蔡:有好多人咁同我講過㗎!我自己唔係咁睇囉,始終我係收緊佢人工啦,你唔好講拖糧先啦,咁多年以嚟都係佢出糧畀我,咁多年嚟亞視畀機會我,如果你要我同呢間公司共渡難關一齊去解決問題的話!我覺得呢個係絕對需要,絕對唔係叫愚忠囉.


text:
如果講起米線就會諗起荃灣,咁講起車仔麵,你哋又會諗起邊度?會唔會係元朗?元朗呢個美食福地,都有好多間車仔麵檔仔呀!有啲仲已經做咗好多年,係街坊由細食到大嘅飯堂嚟添.食得車仔麵,就預咗舖頭裝修未必好靚好新,反而可能仲好殘,座位又可能好窄,但就係咁,先至係最地道嘅車仔麵!麻甩,但有風味嘛.
呢間係其中一間好受元朗街坊歡迎嘅車仔麵,位於元朗大橋街市附近.嚟得呢度嘅通常都係衝住佢嘅辣汁而嚟,因為真係堅辣,平時嘅大辣,可能只係等於呢度嘅小辣.不過車仔麵呢家嘢,係要辣辣地,食到標晒汗咁先夠地道.而且仲要叫啲索汁索辣嘅餸,例如蘿蔔,金錢肚,豆卜等等.不過呢間會錢就唔算平喇,坐底最少要叫3個餸,每個餸最平7蚊最貴14蚊左右.
喺元朗警署附近嘅永年,曾經係元朗人嘅飛佛.三餸一麵 35蚊,想咩都食到嘅就叫個58蚊嘅聚十寶,咁就豬腸,魚蛋,蘿蔔,豬紅,豬皮,雞翼,魷魚等等通通都包晒嘞,再加多杯紅豆奶茶冰添,留意,係紅豆奶茶冰而唔係紅豆冰呀,甜甜地茶香幾重.都仲唔夠飽嘅呢度仲有唔係周圍有得食嘅咖央多士,有鮮油,煉奶,班蘭三種味揀,椰香味濃.
呢間就喺元朗廣場巴士站嗰邊嘅,麵有三個size揀:細,大同加大,廿零蚊碗,就算加大都唔使30蚊,係幾抵食.唔好睇少一碗雜錦麵每款料得一兩粒/片咁,佢勝在真係夠多款,舖到成碗滿晒就嚟瀉咁滯.食得辣嘅一定要揀咖喱湯底,好香口,豬紅,冬菇,魚肉同雞翼尖等等全部都好入味,
呢間都好多年喇,又係好抵食嘅一間車仔麵,一碗連埋飲品都可以30蚊有找.腩汁湯底夠香濃好惹味,鍾意食辣嘅加埋佢秘製辣汁冇得輸.豬皮幾腍,豬腸亦都洗得幾乾淨,食落爽口,冇乜腥味,油麵彈牙索汁.
文:Kar
元朗仲有咩好食:
元朗抵食米線 68蚊15款餸兩個人都未必食得晒(有片)
「菇」軍作戰 7間食大啡菇大蘑菇的餐廳小店(有片)
元朗廚師發辦日本菜 冇得揀都係老闆?(有片)
隨時接收最新資訊
讚好OpenRice專頁!


text:
Vanlily教過我幾次,每次我學既途中都係整蠱佢,又一係滋擾佢,跟本無學到
但其實內心又唔輸得,萬一學唔識,我大少奶仲使行走漿糊?
今次終於學到,仲要發現原來唔係想象中難,不過當然我要看看自己焗爐個爐溫啦
一學學藍精靈版本,對於一個只懂畫眼線既人來講,不敢想象
後來發覺得得地喎,我起碼唧個餅型同埋畫個框都可以丫
點解會學藍精靈版本,因為一個Event,因為藍精靈套電影就快上映,公關朋友話有個整餅班問我有無興趣
於是去relax心態去學呢
好好玩,我會盡快自己整一次圓形版本然後寫食譜分享,等多一日,祝我成功!我覺得好靚又好食外脆內軟
原來都唔難,加上打蛋白係我強項
打完蛋白加色素,我真係好喜愛打蛋白
Fold in也是我常做的
原來有呢個步驟,令佢更加幼滑,個表面會更靚
好緊張,預備…唧
張想模紙放底,然後放牛油紙上面唧
初初唧我好驚,後來就變得容易呢
跟住用風筒吹十分鐘,然後先入焗爐
都幾光滑靚仔,滿意
我將剩餘做個圓型,好靚啊
令我決心自己去整
好心急自己整
不過擔心唔得,因為你要同個焗爐好老友
而我個焗爐太猛火
希望可以啦啦啦
上色,又係好難
用icing sugar調色,但我畫野真係
好彩車人晌我身邊,我畫帽同圍邊
佢幫我畫眼呢d細緻位
好開心!第一次整馬卡龍,仲要多謝車人幫忙
但我d邊都畫得唔錯,果然畫眼線係好有幫助,哈
暑假藍精靈回歸,好興奮,好想快d有得睇啊


text:
提起喺 COVA搞到好唔開心,拖住大女 Vianna嘅 Suki話同家姐仲有個朋友去飲茶,搞到咁佢都一頭霧水,唔明點解咁高貴嘅地方,會有咁嘅服務態度;由於餐廳侍應對佢家姐好唔禮貌,會考慮寫信去投訴.
同你吟一吟
俾錢受氣徐淑敏 投訴利園 COVA
上星期六(二十日),八珍收到闊太 auntie電話,話佢喺銅鑼灣利園一期 COVA Caffè同緊班祖國朋友三點三,見到 Suki徐淑敏同兩個女仔嚟飲茶,但坐低半個鐘多啲,就好唔開心咁埋單走.
當日 Suki三個人叫咗嘢飲,之後再要求侍應俾三杯熱水佢哋,但等咗接近十分鐘都未有,於是再同另一個侍應講多次,隔咗好幾分鐘,侍應終於攞住壺室溫水埋嚟, Suki佢哋話唔係要凍嘅,係想要熱水.
如是者等完又叫,叫完又等,但三杯熱水始終都冇出現過.之後,有個應該較高級嘅走埋嚟,對住 Suki其中一個朋友,好唔客氣咁話:你係要好熱嘅水?好熱嘅喎!
一直保持禮貌,前唔該後唔該嘅 Suki終於忍唔住問對方:點解你態度咁差㗎?我哋唔要啦,唔該埋單!
闊太 auntie話最後聽到嗰個較高級嘅同 Suki講:同咗經理講, waive咗張單,你哋走
俾人趕! Suki三個立即起身攞手袋,行到出去外面嘅 COVA Pasticceria-Confetteria,先叫出面啲職員幫佢埋番張單,留喺入面對住嗰班人多一陣都唔願.
嘩嘩嘩! Suki貼錢受氣,俾着其他人,開咗拖


text:
全知言
咪嬲豬呀!愚人節邊個先係整蠱專家?
4月 1日係愚人節,呢日無論俾人點整蠱都唔嬲得,所以做好俾人玩嘅心情未呀?全知言問咗啲演員,歌手睇吓佢哋有冇俾人整蠱過或者整蠱人,先知原來 Evelyn(蔡穎恩)係危險女友嚟㗎!
糖妹 假扮細佬
我情人節嗰陣扮咗個男裝, post咗張相扮係我扮細佬徵女朋友,得到嘅 feedback有好多女仔嚟問我攞 WeChat呀, facebook呀,電話呀咁,但我統統幫我細佬整走晒,因為我細佬去咗拍廣告,捧咗佢做明星喇!(最尾兩句係糖妹整蠱你哋咋!)
Evelyn蔡穎恩 扮踏兩船
我試過同初戀男朋友講,好凝重咁講,我好對唔住你呀,我做錯嘢呀,我一腳踏兩船,仲同朋友夾計整咗啲曖昧嘅 message,結果佢好嬲好嬲好嬲,最尾我哋叫佢睇埋啲 message最底嗰句,跟住佢碌碌碌就睇到「愚人節快樂」,跟住佢成晚冇同我講過嘢喇!最後我要嗲番佢同埋扮小丑囉!
天堂鳥
被女神玩
有個自己幾有好感嘅女仔用短訊向我表白,嘩真係幾開心!傾咗幾句以為當真,點知原來係玩我,嗰時自己未拍過拖,以為中獎,原來都冇買彩票!
愚人節玩得激 街坊:叫我起身屙尿
分別喺尖沙咀,旺角同銅鑼灣訪問咗幾十人,但似乎香港人唔多興玩整蠱,或者俾人整蠱咗都唔記得,今年愚人節不妨玩吓啦喂!


text: 董嘉儀(英文名Lulu,花名有大埔Lulu,燈神,1993年8月4日)係香港now TV節目主持人,兼職模特兒同埋香港地區足球會大埔足球會嘅足球大使,屬505聯合製作 (505 United) 旗下嘅一分子.董嘉儀有香港酒店旅遊學院高級文憑,讀緊書嗰陣已經做兼職模特兒.2010年,董嘉儀做咗賣運動器材產品嘅「FitBoxx元氣館」代言模特兒,而「FitBoxx元氣館」就做咗嗰時香港甲組足球聯賽地區球會大埔足球會新贊助商,所以董嘉儀就做咗大埔足球會嘅足球大使,喺每場大埔有份打嘅港甲賽事入面打氣同派宣傳嘢,又做過大埔球會官方月曆嘅主角,所以畀人叫做「大埔Lulu」,開始有唔少香港球迷識得佢.教過大埔嘅張寶春,更大讚Lulu加入大埔咁耐以嚟,每次有賽事舉行,都一定出席支持同打氣,大大刺激咗場內同場外嘅士氣,更成功令大埔球迷更有凝聚力,Lulu功勞好大.Lulu人氣急升,香港著名高登討論區更侵埋佢玩,候選「第二屆高登女神總選」,結果Lulu得到30票,當中7票屬於首名票數,以70分,成為第12位嘅高登女神.Lulu更獲得「Cool魔」張智霖嘅邀請,聯同另外五位高登女神:謝安琪,陳法拉,杜小喬,黃美棋同埋魯芬,參與《你是如此難以忘記》MV製作,係Lulu首個擔任女主角嘅音樂MV.


text: 35歲索媽葉翠翠日前喺養和醫院誕下7磅半重嘅囝囝,今日佢同囝囝由老公周曉東(Raymond)陪同下出院.大約下午兩點,翠翠着咗件乾濕褸,包到冚現身,Raymond則緊貼其後,一邊單手抱住囝囝一邊講電話,合照時,Raymond兩度親吻翠翠,為免囝囝受閃光燈影響,所以佢哋起初都不願囝囝上鏡,後來記者示意唔用閃光燈,翠翠才肯一家三口合照,而囝囝樣子十分可愛.及後翠翠受訪時,Raymond抱住囝囝先上七人車,一副冧樣坐喺車上不停甜笑.問到囝囝改咗中文名未?翠翠話:「未改,但乳名叫『小東東』,Raymond Junior,乜都要跟晒我老公.」翠翠指現時雖然有餵哺母乳,但小東東都有食奶粉,佢笑住話:「老公當咗BB係佢,餵奶粉嘅時候,佢話我唔識等佢餵,所以我未試過餵奶樽同掃風,有時BB喊,老公又好開心,因為拍兩下BB就唔喊靜咗,如果半夜喊,睇佢仲會唔會咁開心,加上佢話BB好似佢,所以更加鍾意.」翠翠指陪月要待一星期後先可以幫手湊BB,問到老爺奶奶見咗孫仔未?翠翠表示:「未呀,佢哋喺上海,因為BB早咗出世.」翠翠笑指BB提早出世,所有費用都浪費咗,佢話:「本身book咗普通單人房,但佢早咗出世,變咗要住頭等單人房,醫院費用要加碼,原本搵咗師傅擇時辰,嗰啲錢又嘥咗,所以再生的話,自己真係要計清楚,唔好再擺烏龍.」咁即係想再追多個?翠翠直言等到小東東1歲,想追多個女,佢笑住話:「我有個港姐后冠,如果畀個女,佢會keep住,如果畀個仔,佢會畀老婆.」老公有咩獎勵佢?翠翠話:「應該問佢,如果佢肯做晒夜間保母就得喇,已經好好,實質嘅嘢唔使喇.」有好多人話小朋友拎出世紙後就要搵學校,不過翠翠就話:「之前叫咗老公安排,但佢話唔使咁急,所以我交畀佢搞.」翠翠仲表示未知會唔會為小東東搞百日宴.


text:
今日我地又去面試,不過相信依一次亦都係最後一次,因為我之前都冇意識到原來考幼稚園係咁困難同咁多考慮因素,所以都唔係報左好多間,只係報左啲我地心儀嘅學校,加加埋埋都只係五間左右,其實都真係比年其他小朋友少.
今日我地去左北角某幼稚園,依間幼稚園係分左兩個星期嚟IN.其實應該係下星期先到我地,不過因為我下星期要返工,所以打左改期.開頭都冇唯意佢地點解分兩星期,去到之後就明白晒.
今日我見其他IN嘅小朋友都好大個,之後聽到原來好多小朋友都已經兩歲多,今日應該全部都係大仔IN,所以都心知都不妙,唯有繼續以一個平常心嚟IN,當俾小小豬一個經驗啦!
唔知係唔係太早起身(今日要8:30到學校,平日冇9:00小小豬都係唔起身呀!),所以小小豬都好吽吽哣哣,冇嚟神氣.不過好在開頭小小豬嘅表現都真係幾好,唔洗抱自己拖住我可以行兩層樓梯,入到課室又識得自已行埋去座位拎玩玩具.
第一部分係由老師觀察我地玩玩具嘅情況,相信依一PART唔會有問題,因為小小豬都好專心咁玩,又讀出玩具嘅顏色,又數數玩具咁,同我都有互動.
不過一到第二PART集體遊戲時,小小豬開始唔對路,好似好驚咁多人咁,一圍圈坐時都已經唔肯坐要扭計抱,咁我就抱住佢一齊坐.當時都覺得小小豬個身好熱,所以同佢除左件外衣後就繼續玩遊戲,不過玩嘅時候都係有啲扭計唔投入.係尾段當老師要收返個沙鎚時,小小豬就喊起上嚟,加上當時佢個身又好熱,所以都已經唔可以繼續,等老師講埋個注意事項就走啦!
開頭以為佢因為佢喊得利害所以攪到成身都好熱,不過係返屋企途中佢情緒都已經平靜左,但個熱度都冇減少到,都真係驚驚地,所以即刻返屋企同佢探熱,原來小小豬發燒,唔怪得佢今日表現唔正常,因為真係未見過佢扭成咁.
其實係唔係我唔夠精明,唔夠細心,小小豬唔舒服我都睇唔出,如果一早睇得出,我真係寧願唔去面試,即刻帶佢去睇醫生呀!
今日個結果唔洗等信我都知道一定冇機會,算啦...可能係我嘅黑仔王力量影響到小小豬,唔係都唔知點解近依兩次去面試都係唔舒服,影響到小小豬個表現....唉!


text:
飲齋啡係咪真係減到肥??係咪真架? 如果係聽日出去食飯都轉飲齋啡啦哈哈~ 齋啡好難飲喎, 不如飲熱檸水唔加糖仲正, 想有效D減不如飲減肥飲品, 我以前都有飲過減肥咖啡, 肋肋同topslim個D減肥飲品 真係得架~ 因為低熱量哈哈~ 同埋飲完胃口都細左^^
真係得!!! 仲可以去水腫~~ 朝早飲一杯又可以提一提神~正
其實唔一定咖啡架,濃茶都得-3-
不過飲得多sis小心削胃喎~ 不口過咖啡減肥係真嘅~所以先有果隻咩消脂咖啡姐嘛
有冇sis試過嗰隻消脂咖啡?自己飲緊~似mocha,應該冇齋啡咁削胃,同埋真係好似有瘦到呵呵
齋啡飲得多真係對胃唔係幾好- -btw 隻燒脂咖啡見有同事沖黎飲過,幾香
其實我係鐘意飲咖啡,不過唔係飲開齋啡哈哈,聽講可以減肥想試下
btw sis你隻特濃燒脂咖啡貴唔貴,mocha味有D想試下
之前萬0得價嗰陣買架,幾錢唔記得…不過唔算貴,sis可以落萬0研究下先wor^^
koei220 發表於 2014-8-28 12:20 PM
齋啡好難飲喎, 不如飲熱檸水唔加糖仲正, 想有效D減不如飲減肥飲品, 我以前都有飲過減肥咖啡, 肋肋同topslim ...
oenobiol topslim幾好飲呀, 可以燒脂又可以去到水腫, 我而家都keep住飲 catcat_yi 發表於 2014-9-26 11:13 AM
oenobiol topslim幾好飲呀, 可以燒脂又可以去到水腫, 我而家都keep住飲
咖啡我唔係好受得, Topslim我都有飲, 佢有2個味, 蜜桃味好好味, 飲佢代替左咖啡奶粉,健康又可以減肥
nuskin係國際知名品牌
好多明星用緊, 好多好評
你想變令啲瘦啲就黎睇下啦
IG: kly.shop be520 發表於 2014-11-12 12:04 PM
咖啡我唔係好受得, Topslim我都有飲, 佢有2個味, 蜜桃味好好味, 飲佢代替左咖啡奶粉,健康又可以減肥
我都飲過蜜桃味, 同紅莓味, 兩隻我而家keep住飲, 飲得多水皮膚都好左, 無咁易出粒粒


text:
各位準備拯救Oz世界嘅勇者, 現在就可以行動喇! Timable一如上年, 為大家率先披露今年Hello Kitty in Oz - The Lost Chapter展覽究竟有乜野, 等會去嘅人可以plan定條玩盡全場嘅路線, 又可以引誘下d仲諗緊去唔去嘅人, 至於果d死都話唔去嘅人, 你睇埋篇文至講啦! :D
好, 等我簡短咁介紹一下呢個展覽.其實呢個展覽係第4屆Sanrio展覽, 即係除左Hello Kitty之外你仲可以見到其他Sanrio公仔, 例如超sweet嘅Little twin stars,好可愛嘅玉桂狗, 仲有為配合今年「森林」嘅主題, 由平時係唔識飛嘅企鵝變身烏鴉嘅X.O.等等.今年Hello Kitty展又搬返去KITEC喇! 對第一次去嘅小記而言, 一入場已經覺得大到都唔知由邊度開始玩起! 配合森林主題嘅裝飾都非常精美, 小記影完左面嘅稻草人屋, 又想入去獅子森林睇, 點知同行嘅黑莓又同PR姐姐行左去好巨型嘅鐵甲人間屋, 真係花多眼亂!
今屆展覽希望入場嘅觀眾, 化身成拯救Oz世界的勇者(稻草人,鐵甲人,獅子, 入場時隨機分配), 攞住隻Hello Kitty遊戲裝置, 入去玩曬7個關卡遊戲, 加上與「同類」嘅勇者結盟賺額外積分, 就可以憑分換配件同Hello Kitty遊戲裝置「裝身」喇! 自問自己都唔係呢隻無嘴貓嘅粉絲, 但小記睇過d配件實物襯o係Hello Kitty遊戲裝置上面又幾靚喔, 玩完放呢隻連配件嘅裝置o係屋企都好靚呀!
左上: 場內有幾個印章機, 印出來唔係普通嘅墨水印, 而係凹凸印!
右上: 其中一部結盟機, 只要o係場內搵到個相同角色嘅勇者, 放兩個遊戲裝置o係機器適當位置, 就可以換取更多額外積分喇
左下: 用來check積分嘅機都特別靚lol
右下: Hello Kitty遊戲裝置! 個靚靚紫色蝴蝶結就係積分換返來架
今年嘅遊戲關卡唔同上年, 可以不分先後次序玩, 見到邊度少人就玩左先喇! 每個遊戲只係可以玩一次, 部分遊戲程序簡單, 不過唔知力度同唔熟場地玩起來都幾複雜, 所以記得要睇清楚遊戲玩法先開始呀! 以下等小記一一話比大家聽個別遊戲有乜要注意啦!
遊戲1: Corn House
[上圖左]
隻手o係堆火柴上撥撥下燒粟米, 仲要係燒好卡哇伊嘅粟米~ 記得要慢慢撥, 因為個sensor都幾敏感, 一撥得太快就會燒焦左條粟米, 咁就當輸一分都無架喇! [小記影相呢下仲燒得好靚, 下秒就燒焦左喇...]
遊戲2: Wood Factory
[上圖右]
好簡單, 見到幾多條線就劈幾多下, 見到花花就唔好劈.小姐們記得唔好太輕力, 會sense唔到架! 男士們又唔好太大力, 因為會fail, 當你輸架!
遊戲3: The Warehouse
[圖上]
要抱住隻半個人咁高嘅Hello Kitty公仔, 避開農夫嘅Sensor眼, 用公仔手入面嘅sensor拍台上嘅sensor當拍熄個鬧鐘, 然後返去起點.記得聽清楚農夫醒嘅時候嘅聲, 比佢醒左即係sensor開左, 咁你就要用d障礙物避開喇! 隻公仔設有大人同小童size, 非常細心!
遊戲4: Tin Man’s House
[圖左下]
o係開始遊戲嘅時候留意pattern, o係附近廚櫃上搵返個pattern, 敲幾下認住發出嘅聲, 然後走到屋嘅另一面o係部機度認返個聲出來.個人認為呢個遊戲好難玩, 一來無貼士底下好難搵到個圖案, 二來到時好多人就可能會聽唔到個聲, 甚至行到過去部機度都已經唔記得個聲...
遊戲5: Kuromi Tent
[圖右下]
你好記性嘅話玩呢個遊戲真係會屈機.好簡單, 記住六張牌嘅先後次序, 然後順序拍返出來.小記記性麻麻, 唯有同黑莓每人記三個, 但都要玩多幾次先贏到… 建議大家記牌上一d特徵, 例如太陽, 月亮等等.
遊戲6: The Dark Forrest
行經一條好黑嘅路, 遊戲開始時就對樹上紅燈亮起嘅眼大聲吼一下, 個燈熄左就得喇! D燈嘅距離都幾遠, 大家一整熄左一個燈記得要快身後轉!
(個森林太黑,落閃燈又冇晒feel,唔出相,自己來睇啦~)
遊戲7: The Last Chapter [即係打大佬!]
注意入左翡翠城部分就無得返轉頭架喇! 記得玩曬以上6隻game, 搵人結埋盟先好入去! 上左去呢個巨型Hello Kitty頭嘅台之後, 就可以玩最後一隻game! 玩法好簡單, 對住個好似俄羅斯方塊嘅巨型螢幕, 見到字母就推下個掣, 亂碼就唔好接, 就係咁簡單.特別之處係可以居高臨下對住個巨型螢幕玩game好特別, 加上四周巨型嘅裝飾, 突然覺得自己細粒左好多, 無咁大份… 哈哈!
其實大家如果唔想玩遊戲, 都可以買普通門票入去睇下靚景影下相, 兼買限量版Sanrio精品! 除左一入場就即有精美多用途袋送, 如果o係限時完成遊戲離開Oz世界仲會有特別版信封同圖章貼紙送添! 另外, 7月26日同8月2日都係Big Hat Day! 只要你o係入場前展示你嘅Big Hat [size大過 15cm(高) X 20cm(直徑) ] 就可以獲得別注版postcard架喇!!
睇玩係咪好想親身去玩呢? 展覽詳情就要留意o係我地網站嘅事件喇!
「Hello Kitty in Oz - The Lost Chapter」展覽在Timable的事件:
http://www.timable.com/event.php?eid=41751
編者按:
冇咀貓呢年鬧到滿城風雨,估都估唔到Hello Kitty呢個名會上港聞版,"被接受"政治任務拆僭建炸彈,七一遊行,港人戥佢唔抵,話思歪"冇咀都屈",齊齊為Kitty平反,仲"傳聞"Dear Daniel唔鐘意佢同思歪有路,提出分手云云.
得啖笑吧~ 不過家陣香港真係滿城盡是冇咀貓,港聞完了,到老麥賣貓,之後又到了年度Kitty展! Kitty貓已經無孔不入,滲透左我地o既生活. 黑莓身為港男,冇奶油會like呢隻貓. 不過,經過2年o既採訪,都不得不佩服日本人o既細心同用心. 所以,各位港男,如果你有幸陪女友黎睇Kitty展的話,除左要忍住個銀包赤赤痛之外,都可以欣賞下呢個展o既details,我相信總有一兩野會令會心微笑一下.
Timable特約記者: Cyder
編輯/攝影: 黑莓


text:
11 JUNE 2011 (SAT)
去會展嘅展覽會我都係去過兩次,嗰兩次就係去JOIN影婚紗相.係大肚嘅時候都有諗過去,不過見啲媽媽講冇乜嘢買,所以就打消左個念頭.不過今日終於都可以去入去八卦一吓啦!
今次入去主要目的就係帶小小豬去參加爬行大賽呀!
其實小小豬都係近依個星期先叫做可以正正經經咁去爬,所以開頭知道有得報名都心大心細.不過最後都決定報名,我都打算俾小小豬見識一吓.
終於都等到今日去比賽啦!雖然話志在參與,不過話晒小小豬都係第一次去比賽,所以都真係有啲緊張.
我地今日人強馬強,除左我同大肥豬之外,仲有小豬媽,LULU妹,小肥肥同埋糖糖一齊去.
等到夠鐘,我地開始入去比賽.負責引小小豬工作我地就交左俾小豬媽.
係開始時小小豬都好似唔多願意~
我地嘅秘密武器出場啦~
一見到包檸檬茶就開始發狂啦~
開始比賽~
真係完全冇諗過,小小豬贏左依場比賽,可以小組第一名進入決賽.嘩...依個時候我地都真係開心到傻左,仲興奮過小小豬呀!
當我地入到後台時,因為我地唔知幾時開始進入決賽,再上小小豬又開始扭計,所以我地就開奶奶俾小小豬飲.
點知當飲左一半奶奶之後,竟然就要開始決賽,所以我地唯有停止飲奶奶去比賽.
以小小豬當時嘅狀態,我地都估佢唔會贏到,不過既然參加得,當然要去爬爬~
決賽嘅BB真係好利害,用左四秒幾就爬完.雖然明知道已經有人勝出左,不過小小豬都繼續爬埋佢,因為做人要有體育精神嘛!
嬴唔到大獎,都有份小紀念品,都幾好呀...哈哈哈~
其實小小豬可以由小組第一名進入決賽,我都已經覺得好難得.我真係完全冇諗過,係去參加比賽時我仲話如果小小豬可以爬完全程我已經好開心呀!
阿Q啲咁諗,小小豬人生第一場比賽(就即係初賽)已經可以拎第一名,已經好叻仔啦!
我地錄左小小豬第一次爬爬嘅短片,因為實在太緊張,所以有少少搖晃,所以大家唔好介意呀~


text:
2017年1月25日,今日又係晴朗嘅一天,我哋穿過上野駅行去上野公園(全名係上野恩賜公園).
首先去睇吓西鄉隆盛嘅銅像先,其實我覺得明治個心都覺得對佢唔住,雖然西鄉被迫發起西南戰爭反佢,成個亂臣賊子咁(其實係明治打完齋唔要和尚在先),所以最後都幫佢平反吖.
上野公園嘅彰義隊の墓,紀念上野戰爭時陣亡嘅彰義隊成員
旁邊有個牌簡介1868年嘅上野戰爭,其實日本人都幾公道,只要佢哋死得光榮,即使被視為亂臣賊子,一樣起個碑紀念佢哋.可能依D就係武士道精神啦.
喺彰義隊の墓後面嘅寬永寺,喺江戶時期重要寺院之一,十五個江戶幕府將軍,其中六位亦葬在這裏,歷代主持多數由皇族擔任.上野戰爭時,彰義隊挾持主持並死守在此,但最後全被殲滅,寬永寺亦被大火焚毀,到1879年明治才下令重建.
廟旁有一棵十月櫻開咗,依種櫻花有一種特別之處就係每年4月同10月都會開花,但依家竟然1月開花,唔通又關全球暖化事?
D花唔係密,但都幾靚
芊芊同媽咪影相
我都同芊芊影吓先
見到有旗仔介紹公園內嘅國立西洋美術館已登錄為世界文化遺產,行去睇吓先
美術館前仲見到有老師帶D小學生嚟參觀
原來喺2016年嘅世界遺產大會上,宣佈將法國建築設計師柯比意Le Corbusier,喺7個國家嘅17件建築物,列入世界文化遺產,而喺上野公園嘅國立西洋美術館就係其中一件.不過可能我唔識嘢啦,我就覺得從外觀睇,依間美術館冇乜特別吖?咪同香港嘅大會堂低座差唔多?不過可能室內設計好出色啩(我冇入室內睇).
美術館外有法國雕塑大師羅丹嘅最出名作品「沉思者」
羅丹嘅另一件作品「加來義民」
其實美術館門口仲有幾件雕塑,室內仲有好多印象派作品,例如莫奈,梵高,高更,馬奈......不過藝術嘅嘢我識鐵咩.依度最吸引我嘅係門口依棵梅花,我同芊芊都係咁影.
影完梅花就行去國立科學博物館,睇吓野口英世嘅銅像,依家1000円紙幣上嘅人像就係佢.
又有D學生嚟做功課喎
公園內又見到棵盛開嘅櫻花
其實上野公園行成日都得,不過想睇嘅嘢太多,唯有走馬看花啦.跟住行去アメヤ横町,香港人通常叫佢阿美橫町,我覺得佢似香港嘅廟街.
依度賣D嘢立立雜雜,無論用嘅,著嘅,食嘅,生嘅,熟嘅,乜都有,有好多店舖寫咗D簡體字出嚟,令我感到好似係大陸人開咁.
行完阿美橫町後就去搭地鐵
地鐵站入面有個機械人介紹Tokyo metro
我哋買咗張Tokyo Metro嘅24小時券,依家好過以前吖,以前真係一日券,第二日就用唔到.
我哋塔去淺草,行去商店街「仲見世通」,依度永遠都係人頭湧湧
芊芊就影過不停
試吓依間自稱日賣4000個嘅泡芙先
又真係幾好食喎
行到去淺草寺嘅「寶蔵門」,寶蔵門始建於942年,最初叫仁王門,經過幾次燒毀同重建,二次大戰時毀於盟軍嘅東京大轟炸,後於1964年用鋼筋水泥重建成現時嘅樣
淺草寺嘅本堂,亦曾毀於東京大轟炸,於1958年重建,供奉觀音菩薩.
位於本堂後面嘅影向堂
睇完淺草寺就去東武鐵道淺草駅搭火車去Sky tree駅
只需3分鐘就去到Sky Tree駅
出駅見到Pico大叔嘅PPAP紙板比人影相,真係唔明一個騎呢大叔,唱一首騎呢歌點解會紅得咁交關?
跟住行上Sky Tree,即係晴空塔
Sky Tree由東武集團於2008年興建,2012年完工,高度634米,係現時世界第二高的人工構造物,僅次於哈里發塔.
先去4F排隊買飛上塔,唔算太多人,約排10分鐘就買到
先上350m層,今日好天氣,可以望到好遠
望到東京灣同彩虹橋
仲望到富士山
跟住見咁好天,再買飛上450m層,依家做緊個集英社嘅少女漫畫雜誌「りぼん」嘅展覽,原來依本雜誌由1955年創刊,我同芊芊講:當年嘅少女依家都變阿婆啦.
睇返以前D封面由真人變到依家嘅漫畫,顏色由實色變成粉色,但真係好犀利,超過60年都仲有得做,香港嘅姊妹雜誌都執咗啦
一睇到有動漫芊芊就開心囉
跟住行天望回廊~地上450mの空中散歩
有D觀景筒可以有D漫畫場景睇
沿著天際回廊行到最高點,451.2m
又望吓富士山
Sky Tree嘅影子
睇完就搭電梯落345m個層
依層冇乜嘢睇,主要有間紀念品店,芊芊話幾年前我曾經喺依度買過一個公仔比佢,佢掛咗喺個書包度,最後唔見咗,佢想揾吓依家仲有冇喎.我話乜有D咁嘅事咩?我都唔記得咯,等我揾吓D舊相先,原來我2013年真係買過比佢喎!有圖有真相.
我哋今次就搞搞震,冇幫襯
跟住就再行落去340m層,依層最有特色係有玻璃地板,可以望到340m下嘅地面,喺上面行真係有D腳軟.
有工作人員幫我哋影相,先用佢哋部相機影,然後就再用我部相機影,佢影嗰張就即時印好出嚟,如果睇啱就可以買
依張就係佢影嘅,影得幾好吖,又連埋個Skytree相架,買咗佢做紀念啦
之後塔番電梯落3F商場,媽咪因芊芊入咗去依間Free's Mart買衫,我就喺門口等......
兩個揀得好開心,買完之後係咁話抵
買完之後就搭地鐵去涉谷
我哋去咗「赤ちり亭」食晚餐,餐廳由幾個南亞人打理,仲有時出門口拉客,D嘢就唔係太好,有伏味
食完之後媽咪同芊芊就繼續喺涉谷shopping,我就冇興趣等佢哋,一條友搭地鐵去六本木hills睇「君の名は」X「星空のイルミネーション」,地鐵站都有個燈箱介紹.
一出地鐵上平台就見到六本木hills嘅地標~大蜘蛛
平台上可以見到東京鐵塔
52F展望台Tokyo city view嘅飛,包埋53F嘅森美術館,都幾貴要成1800円,不過睇完就覺得係值嘅.
喺52F展望台望東京鐵塔好靚
原來個「君の名は」X「星空のイルミネーション」係將「君の名は」嘅部分畫面打喺展望台嘅玻璃上
拍咗一小段星空のイルミネーション
睇完「君の名は」X「星空のイルミネーション」,就行去睇全方位型「空宙プラネタリウム 」,係用一部360度投影機,將整個宇宙星空投射喺個房間內,連玻璃地板都有星星,好似喺宇宙飛行中咁,好震撼!
睇完全方位型「空宙プラネタリウム 」,就睇「3Dスカイウォーク」即係3D空中漫步.
喺一間漆黑而鑲滿玻璃嘅房間中吊住無數LED小燈,漫步其中真係好似置身太空中一樣,有D似兩年前睇草間彌生嘅「魂の灯」咁,如果唔係睇過「魂の灯」,肯定更加震撼.
本來可以上埋53F睇「森美術館」,不過美術嘅嘢我又唔識,最後都係出去行街算咯.
最後行出街睇六本木燈飾
D燈仲會變色架


text:
Twins約定你!一齊睇《shedates x 原諒他77次》優先場及新歌《失約》MV首播會
-
nikiscw
@she.com 我最頂唔順既係成日打電話比佢都聽唔到! 有時行街可能大家睇唔同既野或者約佢出街等左陣見唔到佢 想打比佢問下佢係邊 但次次打極都聽唔到電話 好心聽唔到電話就較返鈴聲 但又唔肯較 所以成日都同佢講都唔聽電話 唔好用電話喇! 成日都因為叼而好勞氣 真係頂唔順佢
-
tonghua
@she.com 我最頂唔順既係翻到屋企唔換衫就訓響個床,同埋send緊massage突然間就唔見人wor又唔話卑我聽去左邊!
-
Andreatpy
我最接受唔到另一半成日口不對心! 見到身邊好多情侶表面好似對另一半好好咩都就曬佢,但其實心裹面就好唔願意好唔耐煩,好多時候例如唸去邊食野就會話冇所謂,到另一半決定嘅時候又會話呢樣唔好個樣唔好,唔中意又放曬出面,又或者有時同朋友出街,另一半口講唔介意其實心裏面又好唔中意,其實我會寧願大家坦坦白白,直接啲講出黎,有商有量,唔駛估黎估去呀嘛,呢啲每一件小事儲儲埋埋就會積係個心到最終只會搞到分手....所以我最接受唔到就係另一半口不對心!
-
manmancheng1031
我最唔中意另一伴 郁d 就係fb度呻
大佬呀 咁多親戚朋友 又唔係成日見 一陣真係以為件事就好似你講既咁
同埋d 朋友一面倒 講到幾撐你
咪又係扇風點火 食花生 有幾多個真心會想我地好?
隔一排 又冇野 幾無謂
好彩有你比我自私呻 唔使屈住屈住 多謝she.comi謝多shedates
-
ming1985
@she.com bolded text
最不能接受另一半的生活習慣係對方無用任何器皿或垃圾桶來裝著正在剪的指甲,剪到周圍都係,唔小心一踩就中蕉,而且唔衞生,容易惹細菌!
-
leungyaushing
@she.com 我最難忍受佢完全唔理呀仔d功課!
-
nikiscw
@she.com 我最頂唔順另一半成日都話放工返嚟係咁話好攰 攤係梳化咩都唔做係到等食 到食個時又係到嚴三嚴四 明明我都要返工 我都會攰架嘛 放工做完野煮埋比佢食已經好好喇!!!! 但我成日都過後都會消左道氣原諒佢
-
Manting0217
我最接受唔到另一半朋友大過天既性格
有時可能我約左佢出街 但朋友一個電話就會去塭朋友放我飛機
我就自己一個留係屋企悶
仲要話平時成日陪我 朋友就好小見
完全覺得唔被尊重
-
eqchan
@she.com 我最頂唔順另一半既係成日買野都唔諗下個樣野有冇用同埋唔理幾錢都會買 只要佢第一眼覺得幾得意 好似好好玩咁都會即買 比人sell幾sell又會忍唔住買 買唔緊要 你會玩會著我ok 同埋都係用佢自己錢 但佢次次都係三分鐘熱度 玩幾玩就打落冷宮放係到變垃圾 話唔要既就比人或者唔好要喇 佢又話放係到遲下可能會有用同會玩返 搞到屋企越積越多 屋企又細喎 宜家成個垃圾崗咁 成日買完都會係咁比我話 真係好勞氣!
-
@she.com 最忍受唔到男朋友的生活習慣係唔知醒,明明較左閙鐘都可以唔願起身,試過好幾次要打電話打足15分鐘先醒.最離譜一次,打足45分鐘,自己都唔記得打左幾次,叫到佢起身啦,竟然若無其事話咩事呀,本身都打到嬲嬲地,聽完嬲到即刻收線囉.
-
一定係成日唔諗下一步!
-
JayKwong
@she.com 最接受唔到另一半的生活習慣係小小事就發脾氣, 動手打人. 不但傷感情, 而且好容易令一段關係無法挽救, 如果一而再, 再而三都是這樣, 怎樣說愛, 也再沒有用, 不會再相信, 不但受傷, 心更痛, 點解當初會揀了這個人,悲從衷來....
-
Matt_hew
@she.com 最接受唔到係份人無進步,成日keep住係同一個位!
-
thisisforulove
-
iappleu0_0
手經常玩完電話後摸我的臉!很不衛生!
-
食野食到"集集”声!
-
lee0407
討厭不顧及另一半感受及永遠無大志不求改變.
-
@kachun said in Twins約定你!一齊睇《shedates x 原諒他77次》優先場及新歌《失約》MV首播會:
討厭不顧及另一半感受及永遠無大志不求改變.
-
lee0407
接受不了做事拖泥帶水的水的另一半.意志不定的人
-
Andy0407
@she.com 接受唔到無主見另一半.討論任何事都無確定意見.好中意隨便啦..就算啦


text:
唔好傷心自責 應該係佢本身有病 買既兔仔易有病.
我係放養型主人 自問兔仔好易養 因為唔洗沖涼 靜 少破壞(要教) 食野簡單 除非發情 否則不痴身 費用少(健康的話)
但有幾點緊記
1. 草要長放.因為草keep住佢腸臟活動 兔仔一停腸(冇屎疴 唔食野 唔飲水)會有生命危險 .
一旦發現停腸 就要手動長按摩肚急救 YouTube 有教.
佢d屎帶毛 變細 變乾 有咩異樣 就係停腸先先兆.但益生屎 即係好細粒一堆痴埋係正常 但唔易見到 因為佢會自己食番.
2 非常重要 留意佢換毛期 一換毛就勤梳毛 因為你唔幫佢梳 佢瀨完毛 會食好多落肚 d毛會令佢停腸 停腸一日就88.
長放草有助佢排便排毛.
試過換毛期冇點梳毛 放唔夠草 搞到停腸 差d 冇命.
3 隔幾日就餵下水果 菜 一來增加健康 二來令佢開心 開心好重要 開心係生存動力.
唔好意思想問下手動長按摩肚係邊條片有教..?我唔係太搵到...都係得D同佢玩既按摩
草我不嬲有長放...但佢停左幾個鐘唔食我以為佢陣間先食...
我黎緊諗住去兔協做義工照顧兔仔..學下點照顧得好同觀察多D佢地如果有病前既先兆...
我絕對唔想再發生咁既事...呢件事令我內疚一世...
我點都補救唔番..


text:
626mama,
如沙田區我知好多學生會入培橋, 培橋係沙田區都唔錯,
但我無記錯好似係直資小學.
我有個朋友佢住馬安山住, 佢仔仔以家係九龍塘某間
幼稚園讀k2, 佢心水都係想升培橋, 所以培橋係沙田
區都唔錯.
ElainAiolai,
選學校真係令家長好頭痛, 每間學校都有佢既優點
同缺點, 每個家長都會話自己仔女讀跟個間學校都
係好學校, 我諗其實睇下小朋友個人性格同佢/家長
需要d乜, 邊間學校你想要既野比到你最多, 個間就
係你所合適既學校.
之前我亦有同個d已在宏福畢業既媽咪傾個, 都有
適得有人派到仁立, 派位都唔係咁差, 但大抽獎真
係有時又要講下運氣, 所以好難話邊一間一定好邊
一間一定唔好.
如你仔想入直資or私校(小學), 宏福一定會比較優
勝小小.
希望你會搵到間好學校!!!
原文章由 626mama 於 08-3-13 15:34 發表
EalinAiolia,天藍,lpchan ,
有三位朋友仔係度,同大家say 個hi.
妳地內容我都好有興趣.
原來小學派位較差,
可以叫宏福校長會幫家長寫推薦信
及同好多小學校長有看不到的聯系,
咁......沙田d校長唔知淑唔淑呢?
...


text:
歡迎收睇痴線佬去旅行第二集之為左一個女人,隻身由香港追到印民峇里島.
賣下廣告先,小弟係兩年前都因為一個男人,隻身由香港追到美國鳳凰城,上集條LINK:http://forum11.hkgolden.com/view.aspx?type=TR&message=6332154
至於今次點解係因為一個女人….就唔好提了,反正係一件幾傷心既事,但係去完呢次峇里島,反而我係心靈上得到左少少放鬆,都明白左少少野.
如果閣下係期待一篇好好睇,介紹你去邊到玩既遊記,今次都係唔會出現有呢個情況,你只係會見到一個痴線佬毫無計劃咁周圍亂走亂行.
好啦,今次既遊記正式開始.
係上年十二月尾開始就決定左今年去峇里島,但直至三月尾先買機票,買左4000幾蚊,時間上都仲要幾慘下,如果想去峇里島既朋友,可以揀下唔同航空公司既時間,但香港都唔算太多公司可以直飛峇里島,最好就等有優惠個陣再買就唔會好似我咁買得咁貴啦,不過天生隨隨便便是是旦旦,買貴左既唯有食多幾餐麵包頂返條數啦.
出發之前最好就注意以下事項,
如果係SAR護照既話,去到峇里島係唔需要比入境費用,如果係持其他護照既話,可能要收取入境費,以美金去比,BNO呢類護照好似都係要比錢,所以去之前要自己準備多少少錢去比入境費用.
預先換定少少印尼盾不時之需,如果朋友第一日去到峇里島係凌晨(好似我咁),唔會即時去到換錢既地方,最好就先換定少少印尼盾,因為個邊美金換印尼盾係平過係香港用港幣換印尼盾好多,我去個陣大概係1美金換13000印尼盾,但係香港用港幣換印尼盾大概係1換1500左右啦,係峇里個邊換就大概1港幣換1600左右,所以你如果係凌晨到峇里島既,可以先計下大概要用幾多印尼盾先頂到第二朝出發去換錢既地方(機場換錢仲差過係香港換,唔係有咩突發事,盡量少係機場換啦)我個陣大概用520蚊港幣換左80萬印尼盾,凌晨機落到去,預左要比第一晚既酒店錢同埋的士費用先(有部份酒店會有免費既機場接駁車,預早同酒店講聲,接機個位就會有人舉牌搵你).
記得帶蚊怕水,個到既蚊係勁多勁恐怖,唔買既話可以去到當地先再買既,但記得最好出街噴一噴先,唔係既話真係成程都痕.
提早少少係網上搵到包車司機,因為峇里島應該係極極極極少巴士比你坐,我係峇里幾日都未見過巴士,問過司機佢都話峇里係極少巴士出現,而的士就太多唔係咁信得過既的士司機,我之前上網睇,萬一你真係有需要坐的士,最好係坐藍鳥的士,但峇里係極多假既藍鳥的士,真既藍鳥的士係車頂TAXI個位有隻藍色既雀仔,其他應該都係假(上網睇返黎),所以最好就係上網搵定一個包車司機先,如果你擔心自己語言水平,可以搵一個識講中文既.
最後一點係準備多少少散紙,1美金或者10000印尼盾用黎做TIPS.
印尼盾既面額比較大,係交易既時間記住睇清楚1萬同10萬!


text:
又到農曆七月十四,喺呢個時候最適合講鬼故,雖然每年都講,但係啲故仔就講極都仲有.唔知係咪因為始終娛樂圈都係屬於偏門生意,所以藝人都比較容易遇到,以下嘅靈異故事嚇到藝人,唔知嚇唔嚇到你呢?
鬼同你睇李克勤演唱會
11年李克勤開演唱會,李克勤唱歌唱得好就唔係驚喜不過當年嘅「爆」位就係演唱會中出現咗一位不速之客.當時演唱會中驚現一位長髮靈體,仲要面青口唇白兼嘴角流血,唔知係咪聽歌聽得興奮得滯,佢仲飄浮係舞台嘅不同角落.而當時有一位觀眾疑似用手機影到懷疑係女靈體嘅巨型半身樣.
萬綺雯古老酒店現恐怖黑影
萬綺雯曾經試過膽粗粗一個人去墨爾本旅行,但因為太趕,淨係訂到一間古老酒店.一入酒店見到電梯開門都吱吱聲,都已經驚驚地.到佢瞓覺瞓到半夜半夢半醒嘅時候突然見到床尾有一個手長腳長嘅黑影對住佢嘅方向行過去,當然嚇到佢標晒冷汗唔知係咪因為咁佢要喺《我和殭屍有個約會》捉番啲鬼呢?
黃夏蕙屋企有水鬼
百無禁忌嘅夏蕙姨試過為主題公園孖住羅蘭姐扮猛鬼孖女,又試過行以冥婚做主題嘅fashion show,大家估佢唔驚呢方面嘅嘢?咁你就錯夏蕙姨話當年住西貢匡湖居嘅時候,每晚都會約埋好姊妹一齊整膠花.有一晩佢地就一邊聽鬼故一邊整膠花,突然之間聽到一聲巨響,之後佢地就見一個好似天仙嘅白衣女喺海飛左入佢屋企,嚇到佢同成班姊妹即刻衝落一層,之後大家都唔敢出聲.10分鐘之後,佢地又再聽到「蓬」一聲,跟住嗰隻水鬼就飛走左.但係之後佢每隔幾日就喺夏蕙屋企飛出飛入,所以佢最後決定搬走.
周麗淇挖墳被叫名
當年周麗淇同周子駒一齊拍攝恐怖電影《熱血青年》期間,有一場戲係要佢去墓地挖墳.當時落住毛毛雨,劇情仲講佢挖到屍蟲,成件事已經邪到爆.點知拍拍吓,周麗淇突然聽到有一把怪聲叫佢,不過當時佢淨係掛住拍戲無理到.拍攝結束,佢先問工作人員邊個叫佢,不過由於係現場錄音,所以無人敢出聲,亦表示當時並無人叫佢.不過同場一位幕後就話佢係同一時間都有聽到嗰把怪聲,嚇到周麗淇當堂打冷震.
Twins拍恐怖片靠拜拜
Twins以前拍咗一套搞笑嘅靈異電影《古宅心慌慌》,雖然套戲本身並唔係一套真係恐怖詭異嘅電影,但係唔知點解套戲開拍以來,劇中屢屢有人中暑入院,攝影機又經常無故失靈,小演員又成日扭計阻礙拍攝.直到後來周浚偉建議每日開拍之前先拜拜,起初係為咗安定人心,但係點知實行之後拍攝果然順利返晒.
朱茵沖涼被拍浴簾
有一次朱茵喺大陸拍戲嘅時候,期間走入洗手間沖涼,點知沖沖下,竟然突然有嘢不斷拍打佢張浴簾.但係朱茵當時明知間房中淨係得佢一個,所以她扮鎮定拉開浴簾,不過當然咩都見唔到,佢之後唯有不斷安慰自己繼續沖涼.
鬼幫你買奶茶
清水灣電視城向內猛鬼,當中盛傳最猛嘅就係古裝街同八廠,有工作人員聲稱,如果你喺深夜用八廠女廁去廁所嘅時候,你度門出面就會有「人」問你要唔要奶茶,如果你答唔要或者唔應佢,咁嗰個「人」就會一直問落去,好似要唔要咖啡,要唔要檸茶等等,要佢唔再問你嘅唯一方法就係答要或者唔該.
鄭俊弘被「屈」叫醒人
今次清水灣電視城嘅靈異事件就發生喺鄭俊弘身上,02年7月仲係訓練班學生嘅鄭俊弘,有一晚做到好夜,佢同一班同學唔決定喺電視城(當時仲喺清水灣)休息室過夜.佢同四個同學仔喺第二朝6點有通告,所以就專登校咗早上5點45分起身.當鄭俊弘起身既使下雨,就見到其中一個同學已經起咗身,跟住嗰個同學就話係鄭俊弘叫醒佢,不過佢啱啱起身點叫醒呢位同學仔呢?自此之後,佢都唔敢再去嗰間休息室.
《殭》拍攝現場有喊聲
03年開始無綫就搬咗去將軍澳電視城,但係新電視城依然猛鬼.早前都有一單就係喺錄影廠拍攝殭屍題材嘅科幻劇集《殭》一場關於羅莽及威利嘅拳賽戲份,演員唔知點解不停NG,錄影廠突然不斷傳出喊聲,仲要係好清楚聽到「嗚嗚」聲,當時個個都知咩事,但係唯有扮聽唔到繼續拍攝.
2015年8月28日 星期五
又到農曆七月十四 娛樂圈靈異事件回顧
又到農曆七月十四,喺呢個時候最適合講鬼故,雖然每年都講,但係啲故仔就講極都仲有.唔知係咪因為始終娛樂圈都係屬於偏門生意,所以藝人都比較容易遇到,以下嘅靈異故事嚇到藝人,唔知嚇唔嚇到你呢?


text:
2014年7月9日 星期三
橙香骨
夏日炎炎想煮啲開胃嘅小菜但又唔想個廚房太多油煙,今日有
好介紹就係煮呢個橙香骨啦,既不用煎也不用炸仲好開胃美味
架!
材料
金沙骨 600g
梳打粉 12g
橙 2個
老抽 5g
白醋 8g
冰糖 40g
鹽 2g
做法
金沙骨用梳打粉醃90分鐘
沖洗去梳打粉,啤水2-3小時
飛水備用
橙磨出少許橙皮茸,再取出橙肉(要除去白色部份)
把橙肉攪碎,過篩隔出250g橙汁
橙汁加入橙皮茸,老抽,白醋,鹽拌勻倒入排骨中,加入冰糖
煮滾
轉中火煮約20-25分鐘至收汁(間中要攪拌一下以免黐底)
撒上少許橙皮絲裝飾
煮食心得
因為金沙骨經過急涷肉質的纖維都會變得結實,所以用梳打粉
醃一醃使肉質變得嫩滑一些
啤水即是水喉慢慢滴住水就可以,啤水是除去梳打粉味和雪味
所以這個程序不能少
34 則留言:
原來要先用梳打粉處理, 真係要記抵先~回覆刪除回覆
係呀~用梳打粉醃一醃肉質嫩滑d架!刪除
用咁多汁好煮,一定好入味呀!!我愛~~回覆刪除
今日真係好熱呀回覆
好香橙味~熱到人都癲!刪除
妳個 "橙香骨" 都好吸引呀! ,不用煎也不用炸又唔熱氣添!回覆刪除回覆
係呀~冇咁熱氣呀!刪除
咁多功夫,一定好好啦.回覆刪除
我唔客氣啦!回覆刪除回覆
大家咁熟唔使客氣啦!刪除
咁啱架, 我都煮咗呀!回覆刪除
呢個既開胃又好味嘅餸,最重要係唔使煎又唔使炸,啱我呢個懶鬼呀,謝謝您的分享.回覆刪除回覆
我都好懶架~好怕抹廚房!刪除
好好味呀!!!回覆刪除回覆
一個字“正”!刪除
美食工序都唔少喎!回覆刪除回覆
急涷肉類要處理過先好食!刪除
呢個正丫,唔怪得我整得唔入未啦,原來要落咁多橙汁回覆刪除回覆
係呀~橙汁唔好少呀!刪除
嘩....要啤咁耐水....水費好貴喎....嘻嘻回覆刪除回覆
滴滴吓啫~可能水錶唔郁添呀!哈哈刪除
可否早一日,啤咗水先,因前部分,都幾費時 ^^回覆刪除
唔好意思,新手多問,啤水係浸住定有用水滴住的意思?回覆刪除
可以用壽司醋代替白醋嗎?回覆刪除
想問如果用新鮮嘅骨,係唔係就唔使梳打粉?回覆刪除
我也學煮了一次,真的好味!回覆刪除
你煮野好有天份,化繁为简,好靚.回覆刪除


text:
金手指 - 孫柏文 2012年6月28日
金手指:數曾特首埋下的炸彈 - 孫柏文
呢篇《金手指》,將會係特首曾蔭權任內最後一篇文,孫柏文想用呢次機會幫曾特首計計數.當然,我做得獅子山學會研究總監,就係想講曾特首啲政策.咁大家都成日開玩笑話曾蔭權除咗係中華人民共和國嘅官員外,亦係以前喺英國王室前跪下,效忠英女皇嘅Knight.
做得英女皇戰場上嘅打手,就會學到英國佬為未來接手嘅人埋下炸彈.當然,英國佬甚至曾特首都唔會無良到特登跣你一鑊甘,佢哋只係落實咗啲政策,為短期嘅政治困難過關,長遠將會係滅港隱憂.不過講衰嘅一邊之前,想先整啖沙糖.
冇跟歐式福利值得讚
做得好嘅,首先有曾特首老早明白到歐洲式嘅福利制度係唔得,因為遲早爆煲.咁歐洲式嘅福利,最致命嘅地方就係唔會斷尾,亦即係經常性開支.曾特首用盡方法將龐大嘅盈餘搵啲一次性,最好乜都做唔到嘅地方塞咗啲錢,等啲分身家嘅敗家社運份子同政客冇咁易亂發要求.
第二,就係喺07年全球經濟就來爆嘅時候,冇忽然增加土地供應.97年,亞洲金融風暴下推八萬五,結果除八,九十後外,香港人見包碳都會百感交集.
雖然,結果係樓市暴升,不過大家要記得97年國際貨幣基金組織等,叫出事國家做嘅嘢,就係正正今日德國叫希臘落實嘅政策.唯一分別係他朝亞洲人真係去做,今日白種人就選擇印銀紙.呢個真係冇辦法.
最尾,有朋友話取消任何稅項都係好事,所以冇咗紅酒稅要讚.不過以我嘅個人歷史,呢個我就畀其他人讚.
講埋下嘅炸彈,不分先後,全都係有滅港威力.首先係最低工資,之前我驚佢會令好多後生仔女冇得以低廉人工番工學嘢,咁雖然已經出現例如髮廊負責洗頭嘅學師,被機械取締,不過家好嘅地方係仲可以免費,好多後生亦冇舉報啲學嘢嘅Job.
不過工會遲早搞呢啲學嘢後生仔同教佢哋僱主嘅安排,到時候你要係邊個邊個嘅細姪先有得入行.
住公屋唔識人,又想靠肯捱同平博入金融業?唔使諗啦,乖乖地袋你嘅廿八蚊粒鐘.階級流動?哈.以前我都仲好嬲,不過友人一句:「You"re part of the elite class,so why so serious?」
為銀行包底遲早出事
第二,就係競爭法.人民力量用拉布反得嘅民粹法例,你已經知好有問題.咁我哋香港係學歐盟嗰套,所以可以話條法例一定係會變成打外來競爭者或中小企嘅武器.我唔知香港人會唔會有日覺悟,選啲會贊成條法例取消嘅議員.不過當律師既得利益集團成立後,佢哋會用六四,民主,派錢等入番議會.
第三,派錢.將香港人變成澳門人,恭喜.
第四,亦係我本人覺得最大滅港隱憂.喺08年雷曼爆破後,曾特首宣佈學愛爾蘭政府咁,為全香港所有銀行做擔保包底.咁唔同愛爾蘭嘅地方,就係香港人,由投資者到存戶一路都要承擔銀行出事風險,BCCI,百富勤都係好例子.就係咁,香港啲銀行就被債主監察,冇畀銀行高層為花紅借爆買次按債賺息差.
最弊係除包底,曾特首仲繞過司法系統,壓啲銀行為雷曼迷債上身,賠錢.咁包底兼賠錢後,試問邊有香港人會驚買錯嘢?或將50萬元嘅錢分開銀行擺?
如果再有事,梁特首咪學曾特首咁囉,不過到時就會係今日嘅愛爾蘭.佢哋被德國接管,我哋就係北京.不過呢個,可能都係團派編嘅劇,我哋未來見到嘅「錯誤政策」,只不過係呢場劇一早寫落嘅情節.
孫柏文
作者為獨立股評人
本欄逢周二,四刊出
上一則: 以理服人:還是覺得香港好 - 倪以理
下一則: 曾淵滄專欄:港交所,中銀又嗒糖 - 曾淵滄 ~TITLE_S~金手指 - 孫柏文 2012年6月28日 舊文


text:
編輯分享:日本Hello Kitty吉蒂貓面膜
Paper Mask向來都係我護膚嘅好幫手,近幾年仲興起咗卡通圖案,動物圖案嘅面膜,今次我就試下由日本買返嚟嘅Hello Kitty面膜,塊面膜仲印咗Kitty個樣架,等我即刻變身做Hello Kitty先!
購自日本Hello Kitty圖案面膜(一包兩塊)
價錢:YEN(日圓)$864
呢塊由Sanrio出品嘅面膜並冇講明有咩功效,而佢就建議敷大約20-30分鐘,打開面膜,亦冇特別嘅花香或者其他香味,但就印咗Hello Kitty個樣嘅特徵,包括有紅色大蝴蝶結,貓鬚同小鼻子,敷上塊面度真係好可愛啊!
而家就等我敷上塊面度試下啦!
面膜上嘅精華都算多,留喺mask袋入面嘅精華就梗係搽埋上頸同手啦!而其實我塊面都算細,好多時坊間嘅面膜嘅size都唔啱我,眼口鼻唔太啱位,但好彩呢塊面膜都啱位,如果唔係,啲圖案走晒位都幾嚇人架,哈哈!
試後感:今次我係開住冷氣敷嘅,影下相,照下鏡,話咁快就過咗10分鐘,面膜上嘅精華開始冇晒,但敷住佢,塊面都覺得幾舒服,涼涼地,我諗佢應該有少許保濕同紓緩嘅功效.而我就幾鍾意佢連眼蓋位都有得敷,恰埋眼敷,敷埋眼睛,都好relax,不過人哋都講明冇特別功效,夠可愛就得啦!


text:
簡幗儀 27歲 理大時裝設計碩士
全憑每條婚紗裙親自剪裁,獨一無二,加上連裙褶呢啲細緻位都會悉心設計, Lilian三年內慢慢由中環細鋪做到𠵱家荃灣逾 2千呎甲級商廈落地玻璃工作室.
Main Camp
理大十全女生 GPA 3.95 至索女碩士:讀書冇拍過拖
呢期十優港姐麥明詩搶盡風頭,幾乎未選都可以頒定獎.不過一山還有一山高,另一位畢業於理工大學時裝及紡織系碩士嘅簡幗儀( Lilian),讀書時期 GPA達神級 3.95,碩士畢業後更加創立咗自家婚紗晚裝設計品牌 Kana Lili,唔少女神好似謝安琪,佘詩曼都着過佢嘅作品,真係有樣有才華有智慧仲要連名氣同事業都有.最緊要係,家陣佢單身仲要恨拍拖!飛雲,出擊
去到 Lilian嘅工作室,反應除咗係驚訝還是驚訝,一副天使嘅面孔,加上甜到漏嘅笑容,仲係行內出晒名嘅星級老闆,到底佢會唔會太離地,邊有咁完美先?
淘寶買衫
但 Lilian竟然話讀書時期自己係摺友自閉冇拍拖:「我係夠鐘放學即走嗰種人嚟,天地堂放 break都會去溫書做功課,試過因為趕 project匿埋喺學校設計室由朝早 8點做到凌晨 2點,我只與同學有功課上嘅交流,啲同學咪覺得我好 cool囉,加上我又唔化妝,連衫褲都係淘寶,所以讀書時期冇男仔埋身,好正常啫哈哈!」
努力讀書有回報,讀完設計 degree後再升讀碩士課程,繼續自閉生活,結果以神級近乎完美嘅 GPA 3.95分畢業( 4.0滿分),勁到離譜.
不過女大 18變,𠵱家女神條件咁好, 27歲女相信一定大把人追,又估佢唔到呢個 moment竟然係單身:「啱啱出嚟做嘢嘅時候拍過兩年拖,但因為同男朋友拍拖嗰陣都覺得仲係事業搏殺期,而且聚少離多,可能兩個禮拜先見一次,最後都分手收場,所以𠵱家仲係單身.」
係咪因為條件太好嚇怕晒啲追求者?佢好寃枉咁話:「啲人可能覺得我條件好,十足女強人,但其實我都係普通女仔,對住自己男朋友會好嗲,都會嗌佢做 BB,而且我要男朋友好黐身,同埋如果搵到啱嘅對象,我會選擇早婚.」靚女兼純情,做兵都大把人肯呀!
毛記𡁻海珠 都係十全女
除咗港姐麥明詩同婚紗設計師 Lilian,近排網上又有一位十全女神同樣有美貌有智慧,而且佢事業仲勁多瓣數.畢業於澳洲南昆士蘭大學嘅譚淇淇( Kiki),係 YouTuber嘅始祖,憑扮麻甩龍心而成功上位,更憑自己作品《 Facebook Lover》一曲獲 MC Jin賞識收為徒弟.
而且佢近排喺「毛記電視」扮演新聞主播「𡁻海珠」深入民心,仲係韓式炸雞店嘅老闊娘,嚟緊年底仲會推出個人大碟添,真係寫 profile都有排寫,其實今年 Kiki去參選港姐都可能係奪冠大熱喎!


text: 王寶強呢個,大家一聽到都會聯想到「綠帽」兩個字,因為佢老婆馬蓉同佢經理人宋喆有不正當兩性關係,所以要離婚,而一班網民仲好熱心咁做神探,搵到啲蛛絲馬跡,懷疑宋喆同馬蓉喺好耐之前已經有關係,而寶強嘅「綠帽」係戴咗好耐,而今日,網民就搵嚟大台2010年嘅劇集《讀心神探》一段戲,加埋王寶強嘅一張相,再次推斷宋喆同馬蓉嘅關係.是咁的,喺《讀心神探》入面,林保怡飾演一個擅長於觀察微表情嘅神探,其中一段戲係講人同人之間嘅距離,同埋腳點企,係可以睇得出邊個同邊個有親密關係.喺2015年10月,馬蓉就貼咗一張相,係佢同王寶強,宋喆,楊慧一齊影,喺張相入面,馬蓉交叉腳企,重心偏向宋喆嗰一邊,而網民就張張相key咗喺《讀心神探》一段戲入面,發現毫無遺和感.嗰段戲林保兒怡係咁講嘅:「Edward Hall所講嘅最後一段距離,就係Intimate distance親密距離,係由45cm到零距離,就會係親人,好熟嘅朋友,情侶同夫妻,先會出現呢種情況.」喺相中馬蓉喺王寶強同宋喆中間,同兩個男人都係零距離,但呢個只係第一個重點.第二重點,林保怡再話:「我哋對腳比我哋身體任何一個部份誠實,人喺正常情況下,會雙腳企直,用嚟保持平衡,但交叉腳咁企,係表示你身邊有一個人你好信賴,你覺得好自在,好安全,先會咁企.」馬蓉相中又真係交叉腳咁企喎,咁王寶強同宋喆邊個令佢覺得好自在,好安全呢?


text:
VJQT
大帽山蓮姐被政府玩,一個話唔駁水另一個話你駁咗水先發牌,於是無熱食賣.然後傳媒就話「唔知講乜好」,其實傳媒應該可以問下漁護署理據係乜?或者提出呢個疑問,都好過「唔知講咩好」?而當提出咗質疑之後,政客係咪可以去同政府周旋下呢?呢個「責任」(if any),點睇都係政客比起一般人更有力去做掛?
今日大力提倡買樓嘅上一輩人,係根本唔明白今日全球環境,同埋一種席捲全球嘅「年青人苦悶」.全球嘅資產都上升得好緊要,就好似曹仁超當年講嘅「發達容易搵食難」,你揸住幾層樓,當然覺得大家都應該要買樓先可以財務自由,但係對年輕人黎講,而家首期係講緊二百萬港紙,但你每個月儲到嘅錢可能只係幾千蚊,甚至幾百蚊(租金,飲食,交通).就係因為呢種矛盾,先出現咁多不接地氣嘅「去少幾次日本就買到樓」,請問當你年入只係二十零萬時,你點樣「儲幾年」就儲到二百萬返嚟呢?做槓杆,風險極高,如上所述,資產價格逆轉隨時會出現,到時未得其利先蒙其害.
其實就好似當年黃霑話「如果東京不快樂」解唔通一樣,新詩型嘅語句,係嘗試將一啲字詞用「貌似」無邏輯嘅方式接合,但係你探究之後,就會搵到其實係將一啲尋常字詞借代或做象徵,直接取代背後想描述嘅心情,形成一種較有深度嘅寫法.「如果東京不快樂」,有讀者就認為係因為作者本身不快樂,所以即使去邊度都覺得個地方唔快樂,云云.呢個就係解讀.解讀唔同「權威讀法」,每個人都可以有自己解法,不過就唔一定有「權威解讀」,即使係作者自己,佢講法亦只係「一家之言」.
近日有條片,類似係講一個 MMA 選手將一個「太極師傅」打到七個一皮云云,然後自然有一大班人跳出嚟話「中國文化垃圾」「中國乜都廢」諸如此類.好耐之前睇過港台有套「功夫傳奇」嘅節目,裡面有提及到「技擊太極」,呢種太極就極為實用,基本上係一種自衞防身,專攻關節嘅技擊手法.
睇紀錄片講納粹德國嘅崛起,希特拉 1923年啤酒館政變失敗,到 1933年上台,中間只係經過十年.到佢完全沒落(1945年4月自殺),又係大約十年多少少.有紀錄片話其實某程度上可以將二戰睇成係一戰嘅延續,最低限度,一戰嘅凡爾賽條約對一戰後德國,對希特拉上台,有一定嘅間接作用.而二戰喺 1945年結束,納粹德國喺果十年做過好多喪盡天良嘅事,戰後德國去納粹化,短短幾十年已經面目一新,即使東西德合併,共產勢力正式退出歐洲歷史舞台只係大約二十零年嘅事.有趣嘅係,納粹法西斯主義雖然都係一種威權主義,但佢係反共嘅.
咁講真,對女人嚟講,天性想搵一個比較「生活條件好」嘅男人,的確係幾普遍嘅事,而好公平地,男人想搵一個生得靚嘅女人,又係幾天性嘅東西.但如果有啲情況,個女人好想搵個靚仔,咁佢不惜工本都要約到個靚仔(加埋大波啦,好啦),咁個女人去約會借頭借路畀錢都唔出奇㗎喎.而又當然,如果個女人好有錢嘅,佢又會擔心:吖如果我畀晒錢會唔會好似「嫖」佢咁,佢會唔開心?男人自尊乜乜物物㗎嘛,咁.咁你又要睇返個男人咩情況年紀性格㗎喎.所以一切都是流動的,無定例㗎.
圖同片比起文字,更容易可以遮掩到內容同概念嘅空白與謬錯.你可以拍到一條好多特效,好多特別場景嘅片,令人印象好深刻,但你傳達嘅概念可以係錯啲基本嘢,一樣可以令條片爆紅,圖就更加,咁多filter咁容易有高水平嘅相機(手機),加個靚靚模特兒,要人留意真係比以往用文字「深耕細作」難好多.
語言係有力量嘅.一般嚟講,我哋會覺得「整容」暫時都仲係一個好「強烈色彩」嘅字,會畀人聯想係好大工程,好大改變,或者好高風險咁,總之係啲大件頭嘅嘢.所以近年開始好多好特別嘅講法,例如叫「醫學美容」,或者直接描述個做法,好似打Botox咁.
其實理論上(由睇幾份文件仔嘅膚淺角度睇)政府對HA4.0嘅「執法」可以透過批出豁免書來得出一個皆大歡喜嘅結果.因此,到最後,其實HA4.0嘅問題似乎係一個「執法尺度」甚至係「管理問題」多於真正嘅「安全或法律問題」.先唔講一條闊到無譜嘅條例應唔應該毫無保留地守或者應該點改,單單由幾個角度去睇,如安全,人潮,防火,噪音等去睇,HA4.0都唔係乜嘢咁罪大惡極嘅事物,而佢不幸觸犯嘅條例亦或多或少其實係灰色地帶(公共娛樂場所牌照,地契).最有趣嘅係,喺政府一路吹風話「起動九龍東」,「活化工廈」,「支持文化產業」等口號底下,對呢啲相對「無人無物」嘅表演場地就喊打喊殺.
有人陰謀論話「其實擺明係玩啦」咁.我就咁睇就覺得似真係出錯,影片資料,或者現場樂隊嘅配樂都可以預備定咁多套嘅啫.咁都陰謀論我覺得實在睿智過范舉人.
琴晚睇崑曲,門票係派嘅,但要有啲特定身份先攞得.完場後聽到有人問「呢啲同粵劇係咪一樣」?我真係不免心諗又一張飛浪費咗.樂觀嘅人會話「介紹多一個人去聽都係功德」,我同意,但同時,你見到啲受眾來來去去都用一種好淺薄嘅方式去理解,就覺得好似啲觀眾太唔長進,少少深入啲藝術感受都唔去嘗試理解.
跟我先講十次:曾俊華係仆街,係撚屌,係賤人,係陷家鏟,係佔中.
曾俊華出咗條片,係佢嘅師弟森美作主打,講曾俊華.成條片中唔係推銷曾俊華幾咁有能力,幾咁厲害,幾咁呼風喚雨,幾咁「有為」,而係講出兩樣好重要嘅嘢.第一,強調曾俊華「劍客」嘅身份,教劍同時教做人,打劍係佢嘅嗜好,一個人有嗜好,有寄託,有鑽研,人格性情就健全.第二,男校師兄弟之間嘅「教導」,往往只係點條路你知,你行唔行,點行,點去,唔干涉你,你知道個方法,個精神喺邊就夠嘞.有人話呢種係「role model」嘅示範法,同一般捉實你雙手叫你要咁咁咁做,係好唔同.我認為呢個係香港傳統男校嘅寶貴特質,而正因為呢一點同香港整體教育政策係如此背道而馳,所以傳統男校多有反斗但成功之輩.
聽咗王菲最近飽受批評嘅果場音樂會,的確係有多少失望,但未至於啲人講到咁差嘅.我覺得最大問題係,好多處理細節都處理得比以前粗疏,例如《人間》一開頭唱得感覺好吃力,好重,拖泥帶水,以前唱就帶得出果種輕盈但又咬字清晰嘅感覺.《流星》全曲都好似差啲上唔到去咁,副歌「化作一顆流星」簡直叫人抹一把冷汗.普遍嚟講,王菲成把聲「粗」咗,粗咗唔一定係唔好,演繹某些歌曲時反而會有優勢,但係得其一端,就必然難首尾相顧,另一啲位嘅處理相對就弱咗.佢演繹近年作品《匆匆那年》時反而正常好多.
而家既小朋友性觀念係比以前似乎開放咗好多,聽某些細幾年(只係細幾年)既女性朋友講,而家好興咩「FuckBuddy」,大家得閒就扑下嘢咁,但又同時係FriendZone嫁喎.又聽過話好多著名女校既女仔會比較邊個商場既殘廁最舒服最好扑云云.至於種種「先扑野後拍拖」,「一齊唔等如拍拖」,「分咗手得閒上男友屋企含撚」等等,真係全部都聽到我呢個老人家眼都突埋.
如果大家有留意,喺深夜時份會有個政府廣告,講愛滋病的,係一位人士現身說法,話感染咗二十年,定期食藥,其實生活同健康都可以話係無乜問題.Facebook上有個page亦有人匿名地分享作為帶HIV者嘅情況.


text:
諸葛梓岐:我冇公主病
有「公主」之稱的模特兒諸葛梓岐,出道至今負面新聞多多,「公主病」,「金句王」及與陳法拉的「恩怨」最為人熟悉.面對負面批評及報道,梓岐懂得自嘲一笑置之.面對男友,亦不會要求對方服從及遷就自己.她是公主,但絕對沒有公主病!
「唔會睇唔起人」
各位好,我係諸葛梓岐,英文名Marie,大家可能會叫我諸葛公主.入行至今兩年幾三年,有過唔少負面報道,當中最多網友提起嘅一定係我嘅金句同公主病呢兩件事.好多人都問我點睇,其實我真係唔介意,入咗行之後,人哋鍾意講乜就講乜,總之我做好自己,自己唔好將件事放大,公主病好濕碎啫﹗
不過,我要強調,我係冇病架!我好健康.我只係做人有要求,呢個並唔係壞事.好似食嘢咁,我唔會乜都食,會有自己嘅選擇.總之我對人唔差,對朋友仲好好添.我唔會亂發脾氣,亦唔會睇唔起人.
「對住傳媒標汗」
不過老實講,我依家講嘢真係會小心好多,有時對住傳媒真係會標汗o架!哈哈,因為我平時連做運動都好少出汗.當記者問我嘢,我左腦好想講出嚟,但右腦就會叫我唔好講.你知啦,我個人向來好率直,有嗰句講嗰句,所以真係好辛苦.最難就係為咗要顧全大局,有時明明知道內情,但都唔可以解釋.可能我真係唔識同傳媒應對啦.
對我嚟講,好多新聞都好無辜!好似之前陳法拉事件咁(被指踢爆陳法拉結婚),我真係乜都冇講過,只係有記者同我講陳法拉結咗婚,我就話恭喜佢,無端端變咗係我爆料.仲有之前話我同男友分手,其實我只係話覺得工作同愛情好難兼顧,我係有感而發,想同大家分享吓感受,並唔係同男友分手,但寫出嚟就變咗另一回事.
我覺得入行前後最大分別,就係以前我嘅世界只有黑同白,係冇灰色.以前同人講嘢唔會擔心,唔會驚,屋企人由細到大都教我要用個心去對人,點樣諗就點樣講,但咁就出事啦﹗如果你問我係咪有嘢想平反,答案係冇嘅!喺娛樂圈,如果要平反,就係自己攞嚟衰,所有事咪當娛樂吓人,自己笑吓咪算囉,冇乜所謂,最重要係身邊人知道自己係點樣嘅人就OK.
「拍拖從冇爭執」
提起身邊人,咁當然包括我男友(Neway二太子薛嘉麟).我同佢拍拖兩年幾,大家相處得好開心.我覺得相處之道最重要係大家講道理同互相支持,佢對我嘅工作係好支持,同畀絕對自由.
可能大家以為我係屬於小鳥依人嘅女朋友類型,但其實唔係,我外表女仔,但性格男仔頭,我對拍拖好理性,唔會感情用事,鍾意講道理,只會對事不對人.我亦唔需要男朋友絕對遷就,大家互相遷就先公平,而且每個人都有脾氣,如果男友就晒我,咁我又會覺得佢冇自己性格.我哋拍拖咁耐,從來都冇任何爭執,就算之前佢畀人影到上遊艇,有個o靚模主動黐埋去,我都只係笑佢畀人抽水,因為我對佢非常信任.
我同男友只係好正常咁拍拖,生日禮物或者佢突然嚟探我班都會有,但唔會話好誇張感動到喊.我哋真係冇乜高低起伏或者火花,係細水長流嗰種.之前有傳媒問我幾時結婚,其實我唔會將結婚睇到好大,我覺得結婚同拍拖嘅分別只係欠張紙,我喜歡自由啲.
一定唔搵代母
當然我哋係有傾過結婚,但完全冇諗過點搞,未有任何實質計劃,亦唔會係短期內發生嘅事,因為太多工作安排咗,可能最快都過咗聖誕.不過我可以肯定咁講,婚後我一定會繼續做嘢,可能工作性質會有啲唔同.我亦都一定會生小朋友,生兩個,最好生龍鳳胎一次過搞掂,如果利用人工受孕方法可以生龍鳳胎,我都唔會介意,最重要係唔會影響BB健康,但我一定唔會搵代母,我會自己生.
自認怕死想做醫生
唔知大家估唔估到我小時候嘅志願係咩呢﹖做公主?梗係唔啱啦!我細個想做醫生,因為覺得醫生好厲害,醫生係唔會生病嘅(當然長大後知道唔係),因為我好怕死.不過人大咗就有好多變化,好多事都意想不到.我入行做模特兒都只係出於巧合,當時有個阿姨問我有冇興趣做兼職模特兒,佢話工作簡單,老咗又可以睇番啲相做紀念,我就答應咗.
我對任何事都唔會計劃太多,覺得人自有命數,我相信前世今生,好多事唔需要強求,係你就係你.我冇諗下一步係點,總之有機會就去嘗試.
文:名人組
場地:Xenter
服裝:KOOKAI
贊助商:


text:
[神州股票資訊]領展賣商場 打破壟斷 中環客2016-11-06 21:14:06 0823 香港資訊 全民媒體
好多左翼人士都怕領展賣商場會危害小商戶.只不過,中環客用另一個角度睇,領展拆售商場,其實某程度上令商場發展同管理百花齊放,扶持中小型地產商,中環客反而認為未必係壞事.
對中小型地產商嚟講,佢地想要發展一個大型商場,查實係一件好難嘅事.因為要發展大商場,就要有一個至少幾幢樓存在嘅大型屋苑支持,近年香港地價咁貴,中小型地產商有財力去發展單幢樓已經好唔錯,更何況大型商場.所以依家啲新商場,全部都係倒模咁,由幾間大地產商操縱.所以行商場係一件好沈悶乏味嘅事,依家大家行商場,都係港鐵, 領展 ,太古,新地,九龍倉,信和呢幾個集團,仲要啲樣都查實好差唔多.
如今領展賣走部分無咁賺錢嘅商場,雖然唔少位置或設計都係豬頭骨嚟,但正因為佢豬頭骨,俾唔同嘅小地產商有辦法擁有商場,唔係令商場風格更多元化,大家唔駛再去啲倒模嘅商場,呢種打破壟斷局面嘅做法,乜唔係一件好事嚟嘅咩?
由於領展依家賣商場,都係賣俾好多唔同買家,變得令香港商場唔再單一化,或者有新公司可以殺出一條血路.所以領展賣商場,大家應該好歡迎至係.
中環客


text:
粒六 230日
月光蝶只係噴出大量納米機械
佢唔分解有機物只係程式上設定唔分解有機物
但設式係可以改,吞X就係改變納米機械既程式去模仿月光碟
而且月光蝶唔係得分解一種用途
睇出力睇性能單講吞A個爐已經Hi打一堆MS
何來廢過渣古
乜鬼唔接受新野
咁都關事
咁我係咪應該扯到你係文革D紅衛兵?拆晒D文物?
得罪講句,你應該無睇turnA
turnA全劇除左最尾一集打turnX都未受過明顯傷
比戰艦主炮射又係乜事都無
咁你話00 D大炮大劍打唔打得入?點知?
turnA 把劍雖然細,但hi下人地部機就穿大洞,邊有得打
(btw,我覺得呢種表現比起大爆炸場面更加有簡潔有力)
量子化可唔可以照斬?點知?
而最重要係,月光碟呢D破箭式,任吹架,邊有得打
邊有話外星人一定係有機物
外星人變機械人之後又係咪有機物?點知呀大佬
咁多未知,洗唔洗Hi定人廢老呀大佬?
你鍾意00咪鍾意囉
我夠鍾意kuuga啦,設定咪又係唔知一拳多人幾多T,咪又係比decade拎左成年
或者我睇00唔夠多,00係勁D都唔定,但最好笑係話人封建,廢老,完全睇到該種幼稚
比唔比人地係覺得TurnA好悶,00好睇好多,但同時覺得TurnA勁D呀?
Hi,小學雞到
turnA 把劍雖然細


text:
仲諗住殺槍取件,將把HX1004打爆咗之後拎走佢既金色件放落把Hi-capa到,以為仲係可兼容
咁既話冇辦法鳥,唯有放棄split side
(其實WE同AW除咗隻合金真係太雞唔得掂之外,同TM比到底主要係死咩?)
update:
如果AW個list仲係applicable既話
唔計slide同埋要修修整整既cocking handle+後西,應該所有零件(指擊鎚等物)都仲係能夠用係原裝既馬記hi-capa到
即係話,佢果堆金色既部件都係可以移花接木放落去馬記到(理論上)
而睇佢個list總成本,恐怕係槍街買一枝全新既hx1104都仲係平過我散買佢果堆零件
按成本效益既問題,如果佢只係個slide或者佢個飛機打爆咗而其他冇事,咁日後果堆零件既替換費都可以省埋
打game唔需要太高準確度既話,就算係唔係AW定TM都唔重要,咁將馬記hi-capa既夾係ipsc同game之間來回一夾兩味似乎係最高成本效益既做法
問題個hammer唔知可唔可以直上?好似又話得又話要改
(點解想改到hammer果堆都變AW既金色而唔用AM?其一係錢唔夠,其二係顏色選擇有限,最後係純粹因為鍾意土豪金lol)
[ 本帖最後由 天翔翼 於 1-6-2017 09:03 編輯
]


text:
abbydidi 寫:MartinTong 寫:天龍4308 未有報告 睇下今晚有冇時開苞
部機重過4仔好多 色水方面又吾金又吾銀 總G 仔似晒我
arm arm 草草了事set完機
個auto set up 都幾簡單 仲可以check 幾個皇帝位 仲易個4仔
check 出哩d數值 同我人手再check 都差吾多 算幾準
我最like 佢個介面 全GUI 有公仔同文字 同ma有好多setting 要遲d有時間慢慢玩
用左PS3 試日版功夫
試番 4肥婆 "米再嘈吖"個幾段 好明顯同4仔好有分別
先講中置
D聲好出好清脆 巳往未聽過 同過力水好夠力 出到個htm4
再講 detail
比4仔好好多 快準恨哩形容 不過簿在dd 可能要煲一排再試試
低貧方面
同eddie所講一樣 控制個低貧好好 比舊哇Z9同4仔聽多好多野 + 上用左MK350同SVS PB12+ 嘩! 拆樓咁 成間就散咁 原用個十仔d setting冇變度 咁樣証明得到4308 係控制低貧方面下左功夫
遲D再汁過 睇下仲有冇得改好d
Network方面
一插落上 部電腦 detect 得到 即刻彈左個Icon 寫住 Network Audio 同係個Router見得有4308個MAC 同IP 好方便
係manual講可以update個firmware 同可以web base 改數值 吾洗一定要用remote哩改
Wireless 未試 遲D或等另外d巴打試左再
樣
我 過 AV Amp 個樣 仔 不如4O左佢算9數把啦 我覺得好緊要 因為部機擺係廳度 大部份時間觀賞多過用 吾 仔都入吾到屋 同今次個色水真係幾好 其實係 黑同銀簡左好耐
輸入端子
有4組 HDMI, 3組色差, 3組同軸 3組光纖
可以自由assign 同改名
網絡電台
部機上左網 可以簡全世界既電台 好方便
Web Menu Control
睇下 remote 都吾用 正正正
希望今次冇咁肺啦
想請問如果後置 3808 應該 set surround B 定係 surround back 呀?
我已經駁咗 Front, Sorround A, Centre
但係對後置唔知駁邊


text: 啱啱過咗29歲生日嘅朱晨麗,今年憑台慶劇《致命復活》葉秋一角被提名最佳女配角,講到今次演出,朱晨麗為咗幫家姐陳庭欣報仇,搵出當年家姐被殺嘅原因,於是乎接近同家姐有關係嘅郭晉安,點知朱晨麗鍾意咗郭晉安,最後仲同萬綺雯阻止安仔殺黃德斌,結果......查實朱晨麗喺現實生活都係一個對屋企人同朋友好好嘅人,雖然佢o依家忙緊拍劇,連瞓覺嘅時間都唔夠,不過日前有讀者向本報報料,見到朱晨麗同埋一個疑似係媽咪,加埋女友人同小朋友,齊齊去咗迪士尼!之前朱晨麗曾經提過,雖然佢係獨生女,但係爸爸媽媽一直都訓練佢過獨立嘅生活,所以就算0依家喺香港做嘢,不過屋企人依然喺蘇州定居.睇返原來日前係朱晨麗生日,而朱媽媽專登嚟香港,睇嚟都係為阿女慶祝生日兼過聖誕.嗰日朱晨麗同媽媽喺樂園似乎玩得好開心,除咗同啲卡通人物影相之外,仲有陪媽咪玩吓啲機動遊戲,佢仲好細心咁扶住媽咪上落,而且成日自拍添!喺行去巡遊期間,佢哋遇到Star War嗰幾個白兵,於是乎第一時間衝埋去影相.之不過呢排晚晚喺電視都見到朱晨麗,加上嗰日佢又著住條短裙晒長腿,所以沿途都有唔少人認得出佢,有人仲走去搵朱晨麗合照,結果梗係好welcome喇!朱晨麗除咗對媽咪照顧有加之外,同行嗰兩個小朋友都唔例外,好似小朋友等咗好耐都唔見啲卡通人物,少不免都有啲扭計,但係朱晨麗都好有耐性咁0氹佢哋,到咗巡遊正式開始,朱晨麗都把握時間同媽咪玩自拍.


text:
今年23歲,一個平凡既人,有正當職業,屋企唔係有錢
老母因為爛賭爭大筆街數,今日仲要玩燒炭自殺.仲要同人夾埋叫晒差佬黎想逼我地幫佢還錢,周圍呃朋友親戚借錢還債,但其實自己攞d錢去賭,一直持續左7年.
以前都係勸下佢唔好到,帶佢見社工,但今日佢玩埋自殺,我真係心灰意冷
而且自己一直搵唔到人生目標,以前對未來充滿期待,但今日發現自己生或死都無咩分別
1. 亞媽有佢自己嘅人生,佢自己嘅路,同你嘅將來冇關係.如果你有穩定職業,咁係代表咗你有穩定生活,有機會,有將來,有技能,每個月有錢,有照顧自己嘅能力…,同埋勁多青春同時間,所以你有好好嘅條件去建立你嘅人生目標,心灰意冷只係暫時哩一刻喺生活情境裡面嘅當下感覺,同你自己現實嘅處境同實况冇關係,你應該理性上明白.
2. “病態賭博”一般都需要好多資源配合先會好返:
A. 最有效嘅介入點係山窮水盡,走頭無路嘅時機,當危機解決咗,患者未必會再願意commit,因為病態賭徒有强烈嘅逃避問題傾向,所以要喺哩個時機同佢進入戒賭輔導,同佢去嘅人都必須要非常commit.
B. 專業嘅戒賭輔導周圍都有,一般行內會知道教會喺哩方面係做得好好,因為做咗好多,有好多經驗,就算你哋唔係教徒,佢哋都會好願意幫你哋.
C. 進入專業戒賭輔導之後,專業人員會教你哋安排2個天使,喺哩段時間裡面,全天候監控你亞媽嘅生活同行踪,佢每一日嘅所有活動同行程,須要預先比2個天使知道.另外重須要1個後備天使,喺其中1個天使唔得閒嘅時候暫代,天使要可以隨時打到比佢,揾到佢,知佢做緊乜,佢亦須要promise每當佢覺得想去賭錢嘅時候,須要通知天使,哩個全天候監控生活須要維持一段長時間,直至佢建立返正常生活,就可以逐漸冇噤intensive.期間,專業戒賭輔導會一路協助佢建立返生活裡面原本有,同埋原本缺少咗嘅嘢,例如佢須要建立返生活嘅焦點(返工,社交,興趣,同家人嘅關係之類),喺哩D生活焦點裡面須要建立到有滿足感,同時能夠照顧到自己情緒,心理需要,哩D喺輔導過程裡面會同佢做,唔洗擔心.2個天使同後備天使都須要係能夠控制到你亞媽嘅人,因為病態賭徒嘅特徵就係“


text:
原本今日係要由朝教到晚,九點幾鐘出門口,一直到夜晚差唔多十點先返到屋企,點知突然間剎出隻 "鸚鵡",仲來勢凶凶咁,咁就無端端放日假,乜都唔駛做,朝早醒一醒時聽電台報告已經改掛o左 8 號風球,於是就疊埋心水繼續去搵我條仔 "周公子",點只一o訓就o訓到晏晝差唔多一點鐘,起o左身梳洗完之後就去煮 "早餐",話就話係早餐,但其實連 brunch 都唔係囉!因為煮得o黎都已經兩點幾啦,好多人o係呢個時間可能已經 plan 定佢o地o既 afternoon tea,所以,嚴格上o黎講我係三餐縮埋一餐食,真係夠哂慳皮!
自從媽咪走左o既第二日開始,我就無啦啦唔知點解,唔駛鬧鐘都自動自覺六點幾七點起身,仲唔會覺得 [支力] o添喎,真係好奇怪!我仲好記得媽咪臨走前同我講:「你唔好掉o左o的食譜啦,收番埋佢,我走o左之後,無人陪你,得閒你就可以煮o下o野食,打發o下時間,唔駛o係屋企咁悶.唏!不過你成日都o訓到黃朝八晏先起身,一日o既時間都好快過!」媽咪即係媽咪,真係了解我,但佢估都估唔到我會變到咁早起身,所以o的日子都真係幾難捱,而我開始去煮o野食亦都係因為佢呢番話!
後來個生理時鐘開始校番o岩果陣,我就要校定鬧鐘每朝8:00am起身,或者更做,因為要o係返工前做好家務:洗好衫,煲落湯,預備定夜晚果餐,做好清潔,執好屋,抹乾淨觀音佛壇………… 所以到o左近排就成日都唔夠o訓,做o左三十幾年人,眼肚都未試過咁黑,真係好想有一日真正放o下假,o訓番夠本,果然今日就夢想成真啦!個感覺就好似平時去超市格價時,見到o的唔係咁迫切要用o既o野,都會好忍到手,等到佢真正減價先買,每次都真係俾我等到喎,o係依家通脹高企o既時候,咁就可以慳到唔少啦!
好啦,繼續做o野lu!


text:
秋天黎到喇,涼涼地緊係要同楓葉瘋狂打卡,呢期做緊楓葉主題既Partyroom.
要介紹既就係呢間位於荃灣既920,場地有生日既佈置,不同用途都做得,想點佈置都可以同佢地傾架.
一行入去已經覺得勁大間,又有勁大梳化,坐十幾個人都仲得呀,仲舒服過屋企.
仲有一大張台,就算叫多多野食都唔怕喇,實放得哂慢慢食呀!
玩住波波扮露營都得,可以玩下偽露營,小朋友黎到都有個私家角落俾佢地玩.
今次既主題係楓葉,真係有大大棵放左係度俾你任影唔嬲,簡直係秋天既打卡首選.
仲有好多唔同既裝飾,有外太空有長頸鹿,去慢遊太空又得,去走番轉森林都得.
有得大大聲唱K,點歌機有成過萬首歌可以揀,最正係有部4K既65吋大電視,任點任唱包你過足癮.
有好既點唱機緊係有埋正到爆既音響,仲有四支咪唔駛爭崩頭都唱到.
好搶眼就係有成個座駕位係度,仲有PS4打機最正係個軚盤可以飛番轉秋名山,有過10種既game俾你揀.
唔打機仲有麻雀打,係時候要搵夠四個人開個四方城大殺四方.
唔玩咁激烈既遊戲都仲有好多boardgame可以玩呀,呢度只係一小部份.
我既年代點會少得DEAL,你仲記唔記得點玩呀?一齊去儲夠地喇.
唔少得大富翁,仲要係全球化版,玩到唔捨得走都似呀.
唔想俾佢食左就要小心喇,唔好禁錯佢隻牙呀.
鬥完力緊係要鬥智喇,BIINGO到就話你叻.
賭神上身,玩完大細玩埋魚蝦蟹,等我買番個圍骰先.
有飛標俾你任掟.
仲有勁大隻熊俾你又攬又影,簡直係女生同小朋友既至愛.
呢個有咩用架呢,如果你想靜靜地傾下計,呢度係可以飲茶架,仲有咁專業既設備.
做好隔音有得大大聲玩都得,你唱得幾大聲都無人話你呀!一百蚊玩足三個小時抵到爆
店名:920
地址:荃灣荃運工業中心二期abcd座21d
電話:6685 2363
即刻入去Like & Share埋我地既其他頻道喇
歡迎報料同合作:
Email: kjfoodlife@gmail.com
Mobile: 63525193


text:
宗教
宗教(粵拼:zung¹ gaau³)係一種人類文化現象,世界上有好多唔同形式嘅宗教,每一個宗教喺佢哋嘅信仰,教義,習俗,禮儀,價值觀,道德觀同社會規範等等,各方面都有唔同嘅要求.由於每一個宗教都對宗教都有唔同定義,而幾乎每一個定義都受到質疑或者反駁,有啲宗教嘅定義甚至會否定其他宗教定義,所以宗教係乜呢個問題,實在無一個一致公認嘅答案.不過喺學術上對宗教定義,基本上都係以普遍性嚟概括,認為宗教係多層次,多方面同多樣性.
宗教詞源[編輯]
中文嘅「宗教」,「宗」即係尊崇,「教」即係解釋點做,而將個「宗」同個「教」呢兩個字合埋一齊變成「宗教」,最早就源自佛教禪宗開始,至於英文嘅religion,原本意思係指人同神之間,有限嘅存在物同無限嘅至上關係.所以原本「宗教」同英文嘅「religion」其實係兩樣嘢.不過後來由於研究呢樣嘢嘅學者喺全世發現越來越多唔同形式嘅宗教,已經唔可以再一概而論咁話乜嘢乜嘢先係宗教或者religion,於是「宗教」同英文嘅「religion」嘅定義就變得越來越廣泛,因為「宗教」同英文嘅「religion」就變成相應詞,而且同步發展,而家中文嘅「宗教」同英文嘅「religion」係一樣解[1][2].
各種宗教定義[編輯]
唔同人對宗教嘅理解,都會因應對宗教嘅認識同本質而有唔同定義,研究宗教嘅人,都會由唔同方向入手,好似文化,歷史,人類學,心理學,社會學等,唔同方向又會對宗教有唔同理解,而多數嚟計,宗教嘅本質都離唔開以下三種:
信仰對象[編輯]
傳統上對宗教嘅理解,都會歸結做對一啲神靈,上帝,神仙作為信仰嘅中心基礎,呢種以神道作為信仰中心,多數涉及祖先或者萬物有靈,不過亦有唔涉及神,例如佛教嘅法,道教嘅道,印度教嘅梵,呢啲叫「終極實在」,都屬於一種信仰對象.而呢個「終極實在」會作為一個崇拜對象,喺每個宗教都有唔同定義,但共通點都係會將呢個崇拜對象神聖化,而呢啲宗教都相信呢個世界之外會有一種神秘力量或者主宰,以追求認識呢種神秘領域為目的,根據佢哋對呢種神秘領域嘅見解,而構成各種生活約束.例如猶太教,基督教咁,佢哋認為人嘅生命,地位,禍福,尊嚴,都係神嘅恩賜,只有神先可以潔淨自己,解救苦難.虔誠嘅信徒會為咗實現宗教理想而不惜一切.
以信仰對象作為理解宗教嘅出發點,多數係宗教人類學同宗教歷史學為主,主要方向係著眼喺宗教起源同歷史.
信仰主體[編輯]
心理學將宗教視為一種精神需要,人除咗要滿足現實生活之外,精神上都需要寄託,尤其是一啲仲未有辦法用科學方法解釋嘅嘢,只有當做一種超驗,以直覺去感受同理解,但呢種體驗又唔可以証明.好多宗教都有呢種特質,就係強調要有信心,根據信仰者自己對宗教嘅理解,以個人主觀經驗同感受確定信仰.好多時大前提都係早已經肯定咗某一種宗教定義,而認為自己宗教或者宗教派系係最完備同聖潔.喺信徒心目中,呢啲個人神秘經驗係無可否認,真實,無得拗.呢種以心理作為基礎嘅信仰,由於係基於頑固意志,信仰對象都係神聖不可侵犯,所以通常會有好強排他性.
信仰社會[編輯]
社會學上認為宗教係一種社會意識,通過一種超越性嘅追求,達到追求某種人生目標,而呢種目標又會變成一種社會制度,例如對聖潔嘅追求,係反映出社會上對罪惡嘅反感,通過宗教而建立社會規範.其中以馬克思主義對宗教同社會之間關嘅論述最有代表性,佢認為宗教係有社會功能,係維持社會功能嘅一種手段.社會學家韋伯(Max Weber)認為西方近代文化同宗教有密切關係.用宗教嘅教法嚟做人類行為準則,好似伊斯蘭教,基督教入面諸多禁忌,喺維持社會秩序上有明顯作用.
宗教文化[編輯]
世界宗教分佈[編輯]
爭議[編輯]
對宗教嘅爭議,主要針對喺亞伯拉罕系嘅宗教,例如基督教,伊斯蘭教,猶太教,好多經典著作例如哲學家羅素(Bertrand Russell)嘅為何我不是基督徒,道金斯嘅上帝大騙局等等,都對宗教有好尖銳嘅批判.香港李天命亦對宗教有過批判,認為創立宗教嘅人要喺自己嘅經典加一句自己個神係最勁根本好容易,批評一啲宗教宣稱嘅絕對價值觀,同埋質疑全能神呢個觀念[3].
19世紀曾經有三個人對宗教批判有過好大影響力,佢哋分別係馬克思,尼采同弗洛伊德,佢哋對宗教嘅批判,影響咗之後嘅人對宗教嘅諗法.
馬克思[編輯]
- 內文: 馬克思評宗教
馬克思認為,宗教係階級壓迫同剝削嘅工具,佢有一句名句:「宗教講嘅苦難既係現實苦難嘅表現,又係對呢種現實苦難嘅抗議.宗教係被壓迫生靈嘅嘆息,係無情世界嘅情感,正好似佢係喺無精神制度之下嘅制度一樣,宗教係人民嘅鴉片.」好多人拎咗最後一句「宗教是人民的鴉片」去代表晒,用鴉片去比喻統治者點樣用宗教去壓迫同剝削.
尼采[編輯]
- 內文: 尼采
尼采認為,任何一個人宣稱自己擁有真理,其實不過係一種「權力意志」,用嚟控制其他人,所以佢認為上帝根本就係由人作出嚟,根本唔存在,因為咁佢宣佈「上帝己死」.
弗洛伊德[編輯]
- 內文: 弗洛伊德
弗洛伊德認為,宗教只係有啲人因為覺得自己罪孽深重,需要自我潔淨而強制上帝祝福嘅一種遊戲.
參考[編輯]
- ↑ 《宗教與文化》同濟大學出版社 ISBN 7-5608-2343-2/G238
- ↑ 《宗教論》馮天策 著 山東人民出版社 ISBN 7-209-03628-8
- ↑ 《哲道行者》 李天命著 明報出版社 ISBN 962-8871-18-8M


text:
10 DECEMBER 2013(TUE)
四字頭啦...小小豬40個月啦!
大肥豬買左兩套圖書俾佢,當係40個月&預早的聖誕禮物,睇吓佢有新圖書幾開心~
其實大肥豬都唔係專登買係今日買俾小小豬,只係佢今日LUNCH時行過書店見到先買俾小小豬~
丁丁當當圖書系列,第一輯嗰幾本我地之前都係圖書館借過返屋企俾小小豬睇,雖然都只係得幾頁,不過啲故事都好簡單易明,所以小小豬都好鐘意睇,有某幾本仲可以跟住故事內容講返俾我地聽.
就係因為小小豬有依個咁好表現,所以大肥豬就將兩套圖書都買晒俾小小豬,等佢可以慢慢咁聽多啲...講多啲,可以好好培養閱讀興趣之餘,亦都可以訓練小小豬說明能力~
睇吓個傻豬仔見到啲圖書幾開心~
已經急不及待要自己睇啦~
基本上每晚都一定要睇圖書聽故事之後先肯瞓.有時一早起身佢都會自動自覺坐埋去圖書櫃旁自己拎圖書睇,佢唔係玩玩吓咁睇,真係會好認真一頁頁咁邊講邊睇,有時仲會叫我坐定定,講個故事我聽添!
其實係大肥豬嘅努力培養下,由當初小小豬唔願意聽故事,我地有我地講,佢有佢周圍走,到左依家已經有閱讀嘅興趣同習慣.所以話小小豬有依一個有咁大改善,亦不得不讚賞大肥豬嘅功勞.
當然我地都仍然會KEEP住做,希望可以KEEP住小小豬依個良好閱讀興趣,因為有興趣閱讀,都佢小學時學習都一定有好大幫助呀.
雖然圖書館都可以外借,我地屋企都長期KEEP住有圖書館所借閱嘅圖書,因為大肥豬一有時間就會帶小小豬去圖書館睇圖書.
不過,總係覺得如果係自己擁有嘅,咁就會好似開心啲,所以如果有啱嘅圖書我地都會買返屋企,等小小豬可以隨時都有得睇嘛!
有時我會諗....如期送玩具俾小小豬玩,咁就不如送啲幼兒圖書俾佢,咁可以俾多啲鼓勵依隻愛閱讀嘅小小豬嘛!


text:
9 DECEMBER 2013(MON)還記得曾經係荃灣都開設過HELLO KITTY CAFE,不過冇幾耐就結束左.時隔都好多年,終於又再重臨,雖然都只係專櫃得企坐,不過今日同小豬媽出銅鑼灣買嘢,順便嚟朝聖啦~
依間HELLO KITTY CAFE專櫃係上星期六開業,所以都仍然有個好靚嘅KITTY花籃呀~
雖然都只係一個小專櫃,不過佈置都好靚呀~
專櫃旁有個小位置,可以俾我地企度食.雖然地方唔太,不過企四至五個人都可以呀~
主要當然係賣蛋糕啦,啲蛋糕真係好靚,好想食晒佢呀~
除左蛋糕,都係飲品同烏結糖買呀~
雖然只係企位,不過一場嚟到,當然要買少少嘢食幫襯吓啦~
買嘢食就送兩粒烏結糖~
連張餐巾都靚啲呀~
所有熱飲都會有HELLO KITTY樣,加埋個靚靚KITTY杯,真係即刻可愛左好多呀~
一件咖啡馬卡龍,完全唔覺甜,好好味呀~
最後就係店舖主打嘅蘋果蛋糕,睇個樣好似成個甜漿包住,就一定會覺得好甜,但食落口就真係唔甜,CREAM又唔太重,個蛋糕又軟軟的,好味呀~
今次食就覺得好有水準,有機會都可以試埋其他KITTY蛋糕,又要買俾為食小小豬試吓嘛!
雖然啲嘢食好味,不過要企度食又真係好似欠缺啲咩咁,希望下次再開HELLO KITTY CAFE時,可以去大啲地方,有埋堂食位置,咁就可以慢慢食,細味HELLO KITTY嘛!


text:
我一直都無講,其實如果機會只有50/50,人生會變得簡單好多.
呢樣野唔係我第一個提,蝙蝠俠既雙面人就係一個例子,當佢塊面既一半俾人燒燶左之後,就開始發狂,而且經常用擲公字去決定一D人係佢手上係生定係死.當然佢係會故意控制個銀係公定字既(我記得睇戲係有咁既橋段),但如果個銀係正常情況下擲出黎,的確機會一半半,接近50/50.
我地成日都會有D雞毛蒜皮既事陷入進退失據既局面.如果你真係決定唔到,你會唔會交俾一個公同字決定?咁樣好似好兒嬉,但卻係最簡單既辦法.得兩間餐館唔知去邊間,一腳踏兩船唔知上邊個(喂).因為講得50/50,就會聽落好似好公平,而且呢D亦可以話係天意.只要提出所謂既天意,一般而言,只要你信天,都係有無上權威,唔可以駁斥同埋推翻既.
所以,啱啱睇篇文所謂玩既「緣份遊戲」,你都可以夾硬generalise 做一係見到一係見唔到,機會都係50/50 呀.雖然其實可能個女仔話如果你搵到佢,就會同你係番埋一齊,其實佢一早就上左火車走左,得你自己係果度仲係度跌跌撞撞,由日頭到夜晚,搵黎搵去都係不得要領.你會呢一世,都仍然以為有一半機會搵番佢...再引以為憾一番咁啦.
始終機會率雖然係客觀野,但人面對數據仍然有主觀判斷呀.等於廿十鋪開大,下鋪就會好多人想買小...其實都係一樣唶.


text:
10 NOVEMBER 2013(SUN)
又到每月十號,即係小小豬又大一個月,不知不覺小小豬已經係三十九個月啦!
依一個月都係都係差唔多,我覺得最大進步就係講多左嘢(尤其係國語),有時都可以聽我地講一本故事幾次之後,都識得講返俾我地聽,所以我相信過多一兩個月,小小豬言語方面都會有好大改善,話唔埋識得好流利咁駁咀啦~
剛好今日又係放假,原本都打算PLAN好入海洋公園玩,等小小豬探吓佢個好朋友-海獅.不過,今日個天就唔多合作,一朝早就落雨,需要都係落左一陣,但都怕入去就會再落過,所以為安全計都係改善計劃,去行吓商場玩吓啦!
我地當然又係去MEGA BOX啦(因為近地我嘛),去得MEGA BOX,第一個目的地就一定係IKEA,因為大肥豬真係好鐘意行IKEA,仲有好多嘢係啱小小豬玩呀!
由於依家IKEA開始左毛公仔助學行動,所以周圍都有好多毛公仔~
佢地兩父子仲係度用公仔嚟講故事,由三隻小豬故事改篇為三隻小狗~
三隻小豬入面嗰隻大灰狼就改篇為大鯨魚,有時我都真係好佩服大肥豬,因為佢為左令小小豬鐘意聽故事,佢真係會時時刻刻都同小小豬講,就好似今次都可以揀在場嘅公仔配合故事,我自問真係冇依個腦筋,所以如果有全能爸爸選舉,相信大肥豬都一定有名次呀~
玩完毛公仔,我地就繼續行,行到有一個兒童小電腦時,小小豬去左玩配對,見自己配啱時佢笑得幾開心~
行過兒童房間,見到有得畫畫,小小豬又走埋去畫圖案~
最後行過兒童天地,亦都係小小豬至愛嘅地方,因為好多玩具玩呀~
我地全程睇住小小豬,見小小豬玩得咁開心又乖仔,所以都冇睇住個時間,不過估唔到今日我地係IKEA足足行足(其實係玩足)兩個幾鐘,真係估唔到玩左咁耐.不過IKEA有咁多唔同種類嘢玩,又好難唔玩咁耐嘛...哈哈哈!


text:
Candy擁有驕人身材,試過長達半年,收到不明電話性騷擾,有時狂迷仲會寄信到無綫,「佢哋話自己好 lonely,仲入埋回郵信封等我方便回信.」
真面目
豁出去 無綫當草 轉簽 Paco 袁嘉敏:露三點都得!
09年港姐「最上鏡小姐」袁嘉敏( Candy),有樣有身材有學歷,但喺無綫 4年,一直只主力綜藝節目,娛樂新聞主持,有時仲要等機場更,港姐變娛記.
屈就 4年, Candy決定不再與無綫續簽經理人合約,成功搵到伯樂 Paco黃柏高,加盟太陽娛樂文化旗下藝人,在影壇大展拳腳.回復自由身嘅 Candy,去年已經暗起革命,拍落幾套大片包括《竊聽風雲 3》,《賭城風雲》和《 3D豪情》等.睇西片長大的 29歲 Candy仲話︰「唔太介意全裸,三點全露都 ok!」嘩!導演們快手喇!
Candy曾在陳可辛公司任職宣傳和發行工作,之後經吳君如提名參加「香港小姐」奪得「最上鏡小姐」.無綫知悉 Candy操得一口流利英語和國語,刻意安排她主持節目及採訪娛樂新聞;至於拍劇就寥寥可數.雖她試過提出拍劇要求,無奈公司懶理,苦等四年多的 Candy最近與無綫斬纜,結束經理人合約.
被迫追問陳豪
打算在電視城有一番作為的 Candy,曾搬到將軍澳方便工作,但這幾年只在無綫行行企企,她說︰「開頭第一年最辛苦,做娛樂新聞主持,因為好多時要等夜更,一等就等足一日時間,有時唔夠時間跑下一單 job仲要趕的士.」最尷尬有一次, Candy被派到機場等陳豪回港,當時陳豪還未承認跟陳茵媺拍拖,但其實 Candy一早已經知道實情,無奈要扮唔知追問,「其實我唔係入 TVB做娛樂記者㗎!加上我又唔鍾意撩人哋嘢問,真係好尷尬!」
去年, Candy跟無綫約滿經理人合約,公司可有跟她傾續約?她說︰「有,但唔係樂小姐,我都明白公司好多人,好難照顧每一位藝員,有時出外工作,都冇同事陪㗎.」 Candy現在已轉為普通藝員合約,至於跟 Paco合作,是因為一篇雜誌訪問. Candy說︰「有一日 Paco嘅秘書打嚟,問我有冇興趣見嚇面,同 Paco好夾,起碼佢都覺得我適合著貼身衫.」
收性騷擾電話
簽了新公司, Candy現在出入仲有同事跟住. Candy更透露,未簽 Paco前,試過有導演直接打電話,叫她到辦公室試戲,「直接打嚟又試過, facebook inbox又試過,咁當然會問嚇啲朋友.試過自己上咗去觀塘一間辦公室見導演,去到就畀個劇本我試戲,其實𠵱家諗番都有啲驚.」
最近 Candy更收到電話性騷擾,她說:「試過持續咗半年,每次都係淩晨兩,三點打畀我,因為前幾個月冇經理人,所以驚係電影公司打嚟叫我試鏡,點知一聽就得啲呼吸聲,聽到真係好唔開心㗎!有時仲 send啲情慾 SMS嚟,仲話好留意我所有嘢,搞到我勁驚.」會唔會因此而減少性感? Candy就話唔會,轉投 Paco後尺度會更大,她說:「自己睇西片大,唔太介意全裸.(三點露曬?)三點全露都 ok!」
34D翻版郭可盈
29歲的袁嘉敏 Candy,中學到澳洲墨爾本大學修讀傳理系,之後返回香港繼續學士學位,畢業於香港大學,主修比較文學,副修純美術,英語和國語都係強項.參選時有翻版郭可盈稱號,加上 34D上圍,成為高登仔熱話.


text:
經歷過無數英倫前鋒早熟早殘既例子,作為一個十年英超既見證人,我已經唔多敢再對英倫前鋒有過份既期盼.
幾驚哈利簡尼唔係俾人鏟斷對腳,就係俾英超後衛睇通睇透佢既路數.為咗睇佢,我挨夜走去睇U23歐洲國家杯,睇足三場英格蘭既賽事,最後英格蘭隊都係小組出局,而且無緣出年既奧運足球賽,哈利簡尼冇所斬獲,表現只能講係中規中矩.
年輕人,真係要好好把握好每一次大賽經驗.喺有限既青春當中極可能去綻放自己既光芒,哈利簡尼舊年都仲係一個冇人識既小夥子,家陣變成係冇人唔識既超新星.
後生猶如艾殊頓,戴倫賓特,安祖莊臣,安祖卡路爾等人,年長猶如格蘭賀特,列基林拔,森莫拉,高治等人,邊個未試過一季/半季爆紅?但最後能夠keep住勢頭既冇幾多個,係呀,仲有好多半紅不黑既例子,艾殊利楊格,艾朗連儂,艾邦拉荷……有排數,好命既可以好似祖高爾咁,球會同國家隊都撈得掂,可惜敵不過傷患又係好快淡出,英格蘭咁多黎唯一一個奇跡應該就係朗尼,然而穩如泰山既正選位置,朗尼卻冇喺國家隊交出太多代表作,唔通英格蘭整定係冇運?
哈利簡尼,簡直就好似係治療系既前鋒,治療系既文章可以治療人既心靈,治療系既前鋒一樣可以治療球迷既心靈.
如果單純話佢走位靚,射術好,咁通街都係啦.哈利簡尼最大特點係無球跑動特別多,而且喺前面可以hold住個波,盤扭同過人都得,哈利簡尼二傳掂,分波俾邊路亦掂,等隊友更好地同佢配合,全能前鋒既典範在於,佢仲可以交出防守數據例如攔截同搶波,你話啦,呢d咁勤力又有料既前鋒,買少見少啦.
以前d英格蘭球隊最鐘意用442陣式,總之是鳩但擺兩個前鋒喺最前,一高一矮,一個頂得一個跑得就ok,宜家英格蘭球隊開始沉迷4231陣式,對前鋒既要求更高,梗係一個前鋒做曬幾個前鋒可以做到既野,咁前鋒後面就可以擺多d創造性球員去支援前鋒,而哈利簡尼自然成為英格蘭球隊最寵愛既一種前鋒類別.
Pick up到如此良機,哈利簡尼邊有得唔大紅大紫?加上佢又靚仔,靚仔得黎唔囂個下先叫得人喜愛.如此出色既前鋒,大家應該好好珍惜佢,我真心想佢成功,完成連尼加,舒利亞,奧運等超級射手都未能完成既創舉:幫英格蘭拎返個大賽冠軍.
忽然又醒起王晶點評劉德華既句子,佢話劉德華呢份人精益求精,每日就算進步1%,佢都會努力.從哈利簡尼身上我就見到呢種特質,好勤力好勤力,你話啦,點可能唔撐呢d咁有hear既後生仔?
比起李斯特城既華迪,我更加想熱刺既哈利簡尼撐起英格蘭隊,因為青春,無論幾時都係球員最大既本錢.
趁住每晚仲有少少時間,趁住每晚距離第二朝早都仲有好長時間,一定J爆哈利簡尼,識J一定J哈利簡尼.佢唔係一個人,佢肩負起好多代人既期望咖!
今季個d就暫時冇乜精華啦,記得追睇熱刺隊既賽事啦.
相關


text:
linghuchong
发表于 2015-12-1 22:02:08
{:7_206:}
boyt
发表于 2015-12-17 21:32:58
WLKkk
泡沫灭火器
发表于 2015-12-21 11:59:46
楼主好人,谢谢分享
kenjenny
发表于 2015-12-21 16:32:40
入侵好用的不
wlxdyc2007
发表于 2015-12-25 15:12:47
能用在安卓手机上吗
cshaitao
发表于 2016-1-21 21:26:40
我是新手,,虽然看不太明白,,但还是支持,..
ipadd
发表于 2016-2-5 13:07:57
{:7_200:}
854572123
发表于 2016-2-13 00:13:21
好好好好好好好好好好好好好好好好好好好好好好好好好好好好好好好好好好好好
好好好好好好好好好好好好好好好好好好好好好好好好讚讚讚讚讚讚讚讚讚好好好好
好好好好好好好好好好好好好好好好好好讚讚讚讚讚讚讚讚讚讚讚讚讚讚讚好好好好
好好好好好好好好好好好好好好好讚讚讚讚讚讚讚讚讚讚讚讚讚讚讚讚讚讚好好好好
好好好好好好好好好好好讚讚讚讚好讚讚讚讚讚讚讚讚讚讚讚好好好好好好好好好好
好好好好好好好好讚讚讚讚讚讚讚好讚讚讚好好讚讚讚讚讚好好好好好好好好好好好
好好好讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚好好好好好好好讚讚讚讚讚讚讚讚讚讚讚好好好好好好
好讚讚讚讚讚讚讚讚讚讚讚讚好好好好好好讚讚讚讚讚讚讚讚讚讚讚讚讚好好好好好
好好讚讚讚讚讚讚讚讚讚讚好好好好好讚讚讚讚讚好好好讚讚讚讚讚讚讚好好好好好
好好好好好好好好讚讚讚讚好好好好好讚讚讚讚好好好好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚好好讚讚讚讚好好讚讚讚讚讚好好好好好
好好讚讚好好好讚讚讚讚讚好好好好讚讚讚好好讚讚讚好好好讚讚讚讚讚好好好好好
好好讚讚讚讚讚讚讚讚讚讚好好好好好讚讚好好讚讚好好好好讚讚讚讚讚好好好好好
好好好讚讚讚讚讚讚讚讚讚好好好好好好好好讚讚讚好好好好讚讚讚讚好好好好好好
好好好好好讚讚讚讚讚讚讚好好好好好好好好讚讚讚好讚讚讚讚好好好好好好好好好
好好好好好好讚讚讚讚讚讚好好好好好好好讚讚讚讚好好讚讚讚讚讚好好好好好好好
好好好好好好好好好讚讚讚好好好好好好讚讚讚讚讚好好好讚讚讚讚讚讚讚好好好好
好好好好好好好好好好好好好好好好讚讚讚讚讚讚好好好好好讚讚讚讚讚讚好好好好
好好好好好好好好好好好好好好好讚讚讚讚讚讚好好好好好好讚讚讚讚讚讚讚好好好
好好好好好好好好好好好好好好讚讚讚讚讚好好好好好好好好好讚讚讚讚讚讚好好好
好好好好好好好好好好好好好讚讚讚讚讚好好好好好好好好好好好讚讚讚讚好好好好
好好好好好好好好好好好好讚讚讚好好好好好好好好好好好好好好好讚讚讚好好好好
好好好好好好好好好好好好好好好好好好好好好好好好好好好好好好好好好好好好好
页:
1
2
3
4
5
[6]
7
8
9
10
11


text:
如果只係睇表面嘅題材,我差啲就以為《小男人週記3》係一套向香港社會懺悔嘅電影.
事隔廿幾年,仍然係鄭丹瑞飾演主角梁寬,但佢今非昔比.梁寬搖身一變,成為咗某上市公司集團老闆嘅助理.佢買咗間獨立屋,平日坐篷跑車返工.點解忽然發咗達?好簡單:每日擺低「樽鹽」喺屋企,專門幫老細出埋啲屎橋,處理啲 dirty jobs,幫公司賺錢無所不用其極.
呢間上市公司絕對唔係領展,但同領展一樣,有做商場物業管理.佢哋不斷壓窄租戶,對附近嘅街邊小販就趕盡殺絕.梁寬或者係覺得對唔住佢哋,返工路經小販檔,買串魚蛋,俾咗五百蚊.或者人真係有惻懚之心都未定,但亦都僅僅係花咗五百蚊買贖罪券而已.梁面對老細,仍然係笑騎騎係咁擦鞋,老細叫到咩都肯做.搵兩餐啫,有錯咩? 好似係.
後來戲中有一幕,嗰間「唔係領展」嘅財團派人驅趕小販,活生生就係喺螢幕上重演良景邨事件.劇情安排太子爺王浩同梁寬個女喜喜出手救咗受咗傷嘅婆婆,似乎係想同觀眾講下呢啲事件嘅不公義,但呢個議題好快就喺主角嘅視角消失,冇咗下文.唔係話我唔同情你哋班小販呀,但本席屋企入面有個34D周秀娜等緊我,你明唔明白?
主角梁寬嘅惻懚之心可能真係爆晒登,但正如孟子所講「君子遠庖廚」,逃避就見唔到,肉就一定要繼續食,洋樓一定要繼續住,跑車一定要繼續揸,你哋班小販俾人趕盡殺絕? I feel so sorry for you.
梁寬自嘲話自己不斷講 sorry,表面上似係表達自己對現實感到無奈,但我不期然諗起涼宮春日吐嘈大王阿虛.主角嘅獨白係咁講到現實有幾無奈,要點樣出賣尊嚴,但退一步睇返佢處境:幾十歲人有車有樓,夠錢退休,個黃臉婆死咗,換嚟嘅係一個對你不離不棄嘅 34D 秘書妹妹,仲有個肯留喺你身邊陪你嘅寶貝女,作為年過半百嘅男人仲有咩好挑剔?
如果俾主角揀,一係做個正義嘅窮撚,一係做個出賣自己原則嘅有錢人,我好肯定,俾佢揀一百次都係會揀後者.面對社會上不斷湧現嘅問題,就算自己有份造成呢啲情況,佢都唯有講句:「Sorry,我都唔想架.」「Sorry,我無能為力」.
愛就係選擇,現實就係咁現實.我諗呢套劇嘅賣點除咗係啲囡囡之外,另外一個隱藏嘅賣點,就係個 narrative 可以幫啲養尊處優嘅中產辯護,解說,令佢哋覺得,生活真係無奈,自己真係唔係坊間所講咁不近人情.
PS: 周秀娜同鄧月平好養眼,好在有囡囡睇,否則隨時負評.不過鄧月平嘅演技就掙少少,欣宜做戲都好過佢呀 XD


text:
「To all, or not to all, there’s no toilet here.」(而酒神不知尼采是誰 , 2017) 當肚屙成為事實,忍屎就係你嘅義務.
違反天性從來都係一場革命.忍屎唔係一件開心嘅事,因為通常就發生喺你冇屎屙嘅地方.例如巴士,塞車,重要會議,或者玩緊海盜船咁.而伴隨住嘅係每條括約肌渴望釋放嘅慾望,每一秒都彷如隔世,恨不得犧牲所有嘢,將堆屎安放喺合適嘅墳墓到.就好似梄山節孝呢種咁高尚嘅情操咁.
當你運用意志壓抑,抑止身體每個部位因內部高漲嘅情緒帶嚟嘅撕裂,但又要用理性去制衡呢啲抖動,戰勝原始野性,同時又維持到正常社交……呢一串體驗先係人禽之間嘅分野,呢一刻你先可以稱得上文明社會入面嘅一個「人」.
由忍屎嘅嗰刻開始,每個人都係孤島.每個人都係孤獨嘅.冇人幫到你,只有你可以超越自己.同保特當年跑九秒八七一樣,佢唔會知係咪真係破到紀錄,只係知道終點就喺前方,唯有咬緊牙關,將臀肌鎖實,以防側漏.
過程當中,跑步絕對係大忌.「欲速則不達」,「弄巧反拙」,呢啲都係古人嘅智慧.我懷疑佢哋同我一樣,都係標住拉絲屎咁筆錄當下感慨,先能夠成就出呢堆不朽名句.如果你係過來人就會知道:「去到廁所之前,唔好跑,一跑你就泄!」不單止你嘅肌肉會喺跑步嘅時候律動抽搐,加上冬天寒氣,巴士閂唔到嘅風口位,地鐵行駛時吹埋嚟嘅風,缺堤之時不遠矣.
冷靜啲,嘗試分散自己嘅注意力.忍屎最忌諗屎.神經每處理多一條屎嘅訊號,就多一條屎嘅聯想,最後肌肉好快又會去返「想屙」嗰個困境無限loop.所以最好嘅方法我覺得係計數.計下啲雙位數,四位數嘅加減甚至乘除,令到你大腦分配更多理性迴路去忘記屙屎.Fyi,扑嘢嘅時候用都有效延長持久力.
埋門一腳,去到公司樓下,廁所門口,考嘅係心無雜念.無論你忍一個鐘,半個鐘,抑或只係十分鐘,去到門口往往都因為視覺刺激或者你對「到達目的地」嘅幻想,而令你大腦畀錯訊號以為「已經到」.呢段短促嘅時間就係區別新手同老江湖嘅門檻.新手好多時都係心火盛,太急躁,以致底褲沾染咗啲屎,令一條自己鍾愛嘅底褲留底不可磨滅嘅疤痕.所以我哋要做嘅反而係處之太然,「泰山崩於前而屎不亂屙」.要理解喺門口面前,我哋只係芸芸眾生嘅其中一員,用溫柔恭儉讓嘅心情推門,將驕縱浮躁拒諸門外,學識將屎慢慢放下,咁先叫做忍屎,咁先稱得上生活嘅藝術.
呢篇文章講嘅唔係乜嘢大道理,但對於喺巴士上閂唔到風口焗吹嘅你;又或者唔記得帶外套,開緊會行唔開嘅你,應該會有份親切感.希望大家喺忍屎嘅時候記得呢啲訣竅,阻止悲劇發生,成為忍屎達人,造福社群.


text:
男人先會明,因為一部出色既電腦,就好似一個完美既女人一樣,就算日啪夜啪都唔會厭,一樣咁難得.唔同在於完美既女人可遇不可求,但機就可以自己砌.打機某程度上同撲野差唔多,都係會令人上癮,都係啪啪聲,都係對男人好重要.等我同各位女仕解說下電腦各部位的重要性:
cpu+ram+老母版:影響反應速度,相當於女人既運動神經同反應.lag機,就好似啪啪個陣對住死魚,除左有屌屍辟好既男人之外,應該冇人會鍾意.
display同個moon:其中一樣最重要既野,相當如女人既樣同身材,見到靚畫質男人先會有性慾大增.
keyboard: d女人以為唔重要,實際上keyboard=女人個西,每次啪啪啪都會接觸既地方.有d人唔係太care質感,講真係不如打飛機好過.甚至買二手,買二手keyboard個陣你諗上手日日啪左幾多次先到你,同食二手西一樣咁on9.一個好既keyboard 啪啪時候會有清脆既啪啪聲,女人個西要夠濕先有同樣效果.同樣地,彈性,力度都好緊要.
mouse: 相當於女人個波,手感同弧度好重要;唔好以為一味大就得,最緊要岩手形;同樣唔可以唔夠敏感,禁緊都冇反應,咁大家都無癮.
喇叭:大家都知聲有幾重要啦,聽到沙聲真係好似屌緊男人咁.
share畀你條女睇,佢就唔會再反對你花錢砌機架喇.


text:
呢一代年輕人,開始明白 answer 唔一定得一個人在中環 - CK
2015/9/15 — 16:10
喺外國讀書嘅時候,發覺亞洲人普遍數理科目較西方人強.亞洲人嘅家長,亦普遍較著重孩子嘅數理科成績,多過其他文史哲之類.於是有人得出結論,話亞洲人嘅數學頭腦比西方人好.
這個結論正確唔正確我唔知,不過我眼見,唔少香港嘅家長,都傾向緊張個仔嘅數理化成績,多過其他文科商科.老一輩嘅人話,讀數理容易變成專業人仕,therefore容易揾工前途好.呢個或許係其中一個原因,但我覺得,更大嘅原因係,數理科目俾到呢班家長更大嘅「安全感」,事關數理科目嘅問題通常有一個肯定嘅答案,唔會有咁多觀點與角度.香港人,習慣服從習慣聽話,面對一啲有得拗,不同觀點角度會衍生不同答案嘅議題,普遍唔多喜歡,兼且冇單一肯定答案嘅考試問題=考高分冇保障,所以,還是將focus放響啲「一就一,二就二」,唔需要咁多觀點角度嘅科目之上.
成個亞洲唔敢講,但香港呢,幾十年來都係一個追求model answer嘅社會.呢一代嘅年輕人,進化咗,開始明白answer唔一定只得一個,但係佢地嘅父母,長輩,大多仍停留喺尋找model answer嘅年代裡面.當啲仔女話俾佢地聽,答案,可以係另一個嘅時候,佢地嘅反應,有幾多係:「唔好諗埋啲無謂嘢嘞,揾返個標準答案出嚟,最緊要,考高啲分.」?
原刊於作者 facebook;標題為編輯所擬.


text:
我部IPHONE有兩隻已經落左架嘅APPS,一隻係Flappy Bird,一隻就係早兩日先下載左嘅17.只可惜下載左個APP之後我都冇咩時間研究下點用,淨係開左個帳號之後就冇再理過(我仲要用左阿寶個頭像,你都咪話唔邪).結果今朝一起身打開FB就見到佢已經被下架,由係香港紅到上報紙到收皮應該唔超過一個星期,死因就正正係佢突然比太多人識.
佢有嘅LIVE功能係吸引嘅地方之一,可以令到好多男人睇到女神嘅真面目.而同時唔知每吸引到幾多人睇你嘅LIVE你就會有錢分,原理同YOUTUBE差唔多,亦都係而家港女必備嘅Instagram所欠缺嘅功能.FB好似都有,但就只限於名人玩.雖然依個功能好吸引,但同時亦都有好大嘅風險:你永遠控制唔到用戶會係LIVE上面播乜.當有錢搵同有名氣依兩個因素一齊出現就會令好多女生想上位做女神順便搵錢,或者係搵錢順手做埋女神.一開始只要有個靚女開LIVE已經可以好受歡迎,到後來觀眾習慣左你就要諗多啲新意,就好似素顏示人咁,但同樣咁樣嘅驚喜都只可以維持好短時間,結果終於到左有人開住LIVE黎自慰「盡地一搏」.而從來最多只會比「17+」年齡限制嘅蘋果又點會再容忍?馬上將你就地正法係可以預期嘅結果.
Instagram因為只可以放片同相,同時佢又有審查,就算你放露點相好快你就會被刪相甚至鎖帳;FB亦都係一樣,佢只係比名人玩LIVE嘅原因就係佢知道名人唔會拎自己嘅名氣黎玩,自然唔會做好過火嘅舉動.但17呢?佢完全控制唔到用戶嘅行動,突然間有一個用戶大演春宮騷都好,一萬幾千個人圍觀拍手讚好佢都未必知道.好多野如果私下傳的話其實幾意淫都冇事,好似你喺SKOUT要傳送你既丁丁相比囡囡咁,只要你唔好用黎做頭像就得.正如點解歐聯果排SOPCAST嘅LINK特別難搵同特別易封?因為多左一班忽然球迷,同時佢地又將非法睇波依件事傳得太揚囉.
要係互聯網成名最簡單嘅事就係做ON9仔.你唔見劉馬車而家幾咁受歡迎咩?而且好多網站程式禁絕色情暴力,但一定唔會禁止無厘頭白痴低能.如果你喺女的話你要做女神都係影返啲低胸硬照算啦.如果真係想靠扑野賺錢,一係做女優,一係做雞,應該搵得仲多.
一個讚好,是對我的一點支持.
如果想分享給其他朋友的話,請標明出處並附上專頁網址.
https://www.facebook.com/MaoYanDe


text:
男朋友成日叫我學AV
Well,從社會學角度嚟講,AV係將女性物化blahblahblah,不過我春露小姐就話,兩性歡愉,你情我願有咩物化唔物化呢?
你男朋友叫你學AV,咩AV先?學咩先?首首先,我春露小姐已經覺得女仔睇AV係無問題,更加鼓勵男女朋友一齊睇,一嚟可以了解多啲另一半對性愛嘅喜好,又可以討論下點樣令歡愉過程更歡愉,更可以當喺前戲,一舉多得呀!仲有呀,AV都有好多嘢可以學下/參考下㗎!
1. 學情節
即係叫你角色扮演.雖然好多男人睇AV都會飛咗啲情節直入戲肉,但係如果得閒玩下角色扮演,cosplay下都幾得意呀.角色都離唔開學生老師,醫生病人同老闆秘書,當然,個啲咩少爺妹仔同少奶保鏢角色都可以自行改造啦.好多人覺得要委屈自己學AV,其實無話女仔一定係被強姦㗎,女仔都可以做醫生睇上男病人,挑逗對方嘅,覺得自己無演技,咪加多啲道具幫手囉.可以由內衣開始入手,搵啲多lace同透視嘅開始著起,再慢慢加啲漁網絲襪同對高踭鞋.唔鍾意咁女人嘅,可以就咁著套校服,當然可以叫對方同你一齊變身啦,咁先入戲嘛!其實好多情趣用品店都有唔同角色嘅服飾,覺得尷尬嘅,咪Halloween去玩具城同女人街入貨囉,呢個時候買,根本無人會懷疑你用嚟做咩.
2. 學甫士
無可否認,好多男人都係從AV學識做愛嘅姿勢.如果你同佢一齊睇AV就可以研究下邊個甫士做到邊個係特技啦.有時睇AV就好似睇性愛姿勢教學咁,邊睇邊試邊搵最啱你地嘅位置,其實都係一種情趣.有好多人覺得畀個男人擺嚟擺去好侮辱,咁你都可以有想試嘅動作位置同姿勢㗎啫,做咩覺得啪啪啪一定只有男人開心同滿足呢?
3. 學反應
AV裡面嘅女優掂下就已經叫到拆天咁,其實係男人都覺得假啦.不過我知道好多姐妹都唔敢叫,覺得呻吟會顯得自己好淫.你會唔會覺得起雞皮好不雅呀?唔會呀嘛,因為呢啲係身體自然反應,控制唔到的.有時女人無反應,男人會覺得好似同條死魚攪緊嘢咁,不過如果你地真係覺得啪啪啪的過程中無.感.覺的話,麻煩你同另一半講啦,因為性愛係兩個人都要享受的.如果覺得怕醜,唔敢叫,可以出下貓,男上女下過程中,溫柔咁捉住佢條頸,係佢耳邊呻吟或者好細聲咁講「好舒服」,順便鍚佢一啖.嘩,一定冧死佢.
4. 學眼神/表情
有心機有興趣咪學下女優望男人嘅眼神.有時淫淫地,挑逗啲嘅,已經可以令男伴發癲啦.不過唔洗下下都咬手指嘅,有時你望住佢剎有介事咁微笑,已經可以令對方亂諗野!
唉,都係嗰句啦,如果另一半將你當係免費嘅性伴侶,不停咁將你同啲AV女優比較,叫你學呢個學嗰個,佢究竟有幾鍾意你呢?如果男朋友鍾意睇啲重口味嘅,你就要好好考慮下你接受到幾多啦,最緊要保護自己,唔好受傷呀姐妹們!


text:
插了什麼稻,便收什麼米|鍾劍華網誌
來自國內嘅同學,最大嘅優點,就係佢哋比較刻苦,比較勤力.但在接受新事物及適應轉變上,國內學生一般都較為遜色.另一個特點,就係佢哋一般都比較識做人,我試過有學生在端午節帶了一大盒家鄉的糭子給我送禮.我堅持唔要,講佢聽「我哋呢度冇咁嘅規矩」.我又話「咁樣做亦都對佢冇好處.其他人只會認為佢嘅好成績係靠討好老師,甚至係賄賂老師攞返嚟」.但係佢哋無辦法理解,覺得好平常,因為佢哋係國內,由幼稚園到高中,甚至上大學都係咁.
除咗少數,好多來自國内的同學唔係好能夠接受對中國嘅負面評論.佢哋又會大條道理,話其他人唔係喺國內生活,唔知道國內情況,又話香港人受到偏見影響.總之就係佢哋自己嘅經驗,感受及預先嘅定見先係最啱最準.
當然不能一概而論,但大部份確實如此.
我始終覺得,好多人話國內嘅同學比香港嘅學生優秀,完全只係偏見.香港的學生,其實好多方面比大陸學生更好,長遠發展潛質也絕對不會遜色.關鍵係閱讀唔夠深入唔夠闊,沒有國內學生那一股死勁.加上今日中國嘅經濟實力同埋市場大,普通話及國內聯繫便成為國內同學嘅先驗優勢.
香港嘅同學,亦都要加強自己嘅信心同決心.話大學專收國內同學都研究生,這個講法不盡準確.如果有得公平地揀,國內學生未必可以攞到咁多研究生學位.一方面係佢哋人數多,可能佔了申請入學人數的大多數,自不然獲得取錄嘅比例亦都會較高.另一方面,係有啲香港嘅同學自己唔夠決心,以為一定唔夠佢哋爭,所以索性唔申請.所以呢一個假定變成了一個Self Fulfilling prophecy.
當然,也不能夠否定大學今日嘅發展生態,亦都令到國內研究生佔有優勢.首先整個學術世界都重視對大陸的研究,本地研究要攞到經費,要發表文章往往較為蝕底.國內學生好多時申請研究課題已經較為容易吸引到導師.
另一方面,我親耳聽過有大專院校的同事咁講,佢話比較喜歡收國內學生,其中一個原因係可以叫佢哋幫手寫吓文章,而佢哋一般都唔會出聲,因為國內嘅同學嚟到香港,可能舉目無親,個性都比較順從.有個別學生也希望以此可以得到好處,例如可以攞到多啲經費,去多幾次海外出席研討會之類.
如果係香港同學,佢哋點敢咁做.據我所知,喺國內留港研究生圈子,好多都心照,幫老闆草擬學術文章,向學術期刊投稿係佢哋日常工作一個部份.其實主要係個學生寫,個老闆可能只係睇睇,有啲甚至睇都唔睇,就叫學生做埋投稿嘅程序.有啲老闆識做啲嘅,會將學生個名加喺後邊作為第二或第三作者,當係幫佢哋儲資本,作為將來學生在學術圈發展之用.當然亦都有啲人大安旨意,總之就利用研究生到盡.這一種作風,當然也是當今大學發展趨勢,「要不就是發表文章,要不就是執包袱走人」.這種評核標準其實正在令學術圈加速腐敗.
我喺國內有一位朋友在重點院校任教,佢帶嘅研究生照計應該都係精英中嘅精英,但我親眼所見,佢哋不時會幫個師傅,或者佢哋叫老闆,做跑腿,處理埋啲個人事務,包括去銀行搞手續,幫佢執Office,甚至返屋企執屋等等.所以嚟到香港,其實已經算係唔錯.
至於國內學術圈嘅腐敗問題,真係講唔到咁多,寫多十篇都寫唔完.共產黨可以搞到啲學術圈,知識分子大部份都貼貼服服,當然係有佢嘅一手,仲有一大堆學術嘍囉,願意做共產黨嘅幫腔.在國內環境下,讀書人又或者叫臭老狗,嗰啲腐敗嘅劣根性仍然十分普遍.當然唔係個個都係咁,但係好多潛規則,少數有心人要打破亦都唔容易.能夠本着良心,做自己嘅事,不去學術造假已經算係唔錯.學生喺咁嘅環境下耳濡目染,其實亦都係整個政治體制,文化因素及制度塑造出來.
其實唔好話國內,香港嘅學術腐敗問題,其實也在惡化當中.上邊講嗰啲,只是其中一些例子.只要香港繼續大陸化,這個問題只會繼續惡化.
(圖片來源:蘋果日報)


text:
3d模型下载 > 客厅沙发3d模型下载
模型素材(540)室内模型(540)展览模型(2)光域网(1)Vary材质(4)PNG图片(540)3D教程(3)
客厅沙发3d模型有贴图
客厅沙发3d模型无贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型无贴图
客厅沙发3d模型无贴图
客厅沙发3d模型无贴图
客厅沙发3d模型无贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型无贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型无贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型无贴图
客厅沙发3d模型无贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型无贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图
客厅沙发3d模型有贴图


text:
噚日 Winnie 過嚟我屋企整蛋糕同叉燒,每次佢過嚫嚟都有好多禮收 o架,今次有月餅,計時器,Winnie 媽咪包嘅水餃啦,椰漿同麵包,好多好多呀,不過最開心就係收花囉!當然,佢梗係唔會送花俾我啦,係送俾我媽咪嘅.佢真係好有心 o架,無論係嚟我屋企,亦或係去探我媽咪,佢都一定會帶啲好靚嘅鮮花送俾媽咪.
今次仲好重手 o添呀,星期日陪洛洛上完兒童音樂班,幫完學生去試場試完琴之後,就忽忽趕出去旺角花墟,專登買咗呢扎由荷蘭入口嘅鬱金香.
佢揀呢隻橙色好靚,加上鮮黃色綑邊,每朵花都好立體,好鮮豔奪目.
Winnie 好有心思,我曾經講過我記得媽咪好似話鍾意鬱金香,佢就專登買嚟送俾佢,而佢又估我會鍾意橙色,所以佢就喺咁多款之中揀咗呢扎喇.佢仲話俾我聽,佢搵勻哂全個屯門,打電話問過好多間花店都無鬱金香賣,於是就專程出花墟買,真係為咗扎花專程出去 o架,因為陪學生試完琴之後出旺角時都已經好晏喇,跟住又要趕返屋企食飯,所以佢出到旺角都無時間慢慢行街,買完扎花就即刻走喇!真係攪到我都有啲唔係幾好意思,要佢咁頻撲!
因為晏晝整蛋糕時,我搬咗張餐枱過去客廳果邊,方便光猛啲影相,之後我又懶搬番過去飯廳度,所以就索性喺客廳食晚飯,因此噚晚係呢兩年幾嚟第一次有同媽咪同枱食飯 feel,我想留住呢一刻嘅感覺,所以就即刻拎部相機,影低 Winnie 呢扎鬱金香,作為見証我同媽咪可以再次同枱食飯嘅時光!
Winnie,喺呢度我要再次代媽咪向妳講聲多謝,我好肯定,妳係第一個送啲咁貴嘅花俾佢嘅人,妳係第一個送鬱金香俾佢嘅人,妳係第一個送啲佢鍾意嘅花俾佢嘅人!!如果佢真係仲喺度的話,親手接過妳送俾佢呢扎鬱金香,肯定開心到死,唔好話佢,噚日我一見妳入門口時拎住呢扎咁靚嘅花,我即時都好感動,因為我知道妳真係好有我媽咪心,比親戚還要好!
好喇,唔再寫啦,又試自己攪喊自己喇!


text:
2015年12月22日星期二
冬至出品
今日係冬至,我諗好多 blog 友都應該喺廚房忙足一日,準備做節嘅晚飯.我呢,因為得自己一個,所以唔使攪任何嘢,咁啱今日又無工開,但又唔想成日量地同拍烏蠅咁無聊,見呢兩日暖番啲,都係時候搵啲嘢攪吓!
因為聽日會去探媽咪,所以今日就整定啲發糕聽日帶過去,之後仲整咗泡菜㖭,其實啲泡菜都已經食哂好耐㗎喇,不過上次準備整時,發覺包辣椒粉全部變哂一嚿嚿,雖然只係用過好少部份,但都無辦法,變咗都迫住要掉啦!所以唯有等到早兩日出開去尖沙咀時就走去韓國街買過包新嘅,今日就可以整泡菜喇!
2015年12月21日星期一
意式三文治 Panini
記得好耐之前老表同我講過,話佢好鍾意食 panini,當時其實我係完全唔知道係乜,聽都未聽過個名,只係知道係一種麵包,於是就上網搵吓食譜,睇吓係點樣整,點知搵極都搵唔到食譜,心諗,老表妳啲口味都夠哂冷門喎!!
直到最近喺書局度俾我見到本關於 panini 同 open sandwich 嘅食譜書,先知道原來panini 唔係一種麵包,而係意大利一種烤三文治嘅做法,其實用任何款式麵包都可以做到,但意大利傳統係會用 ciabatta 嚟整,只要將麵包切開,放入餡料,之後再放入特整嘅 panini 烤焗機內焗到麵包香脆,外觀會見到烤焗後嘅坑紋,係意式三文治嘅特色.書內仲介紹到唔用 panini 烤焗機都一樣可以做到相同效果,就係利用一隻有坑紋嘅 grill pan,直接上火烤至香脆.睇完之後,我就即刻諗起老友 Louisa 送俾我嘅鑄鐵 grill pan,咁我又有機會玩吓喇,呵呵! :P
2015年12月16日星期三
橙皮紅莓乾 muffin
2015年12月15日星期二
茄醬蕎麥小米雜菜
Biga 麵種 Ciabatta
早前喺網上睇到關注意大利拖鞋包 ciabatta 嘅資料,原來傳統做法係會先整一個長時間發酵嘅麵種,叫做 biga,同上次跟「藍帶」個食譜整嘅 ciabatta 又有少少分別,所以又想試吓整,咁啱我手上又有一個教整 biga 嘅食譜喎,一於參考吓佢再自己改良材料同做法吧!
2015年11月23日星期一
咁都得!?!?
早排整過兩次發糕,兩次都爆唔開!!
第一次整完之後,以為係包泡打粉過咗期,無哂 "威力",所以發唔起,於是走去買過包新嘅返嚟再整過,點知結果都係一樣,真係抓爆頭!! ~X( 左諗右諗,都唔知發生咩事,明明不嬲都係咁整,又無量錯材料,又無做錯步驟,火力又校到最猛,喺無得再諗嘅情況之下,唯有係懷疑包低筋麵粉,印象中之前一直都係用日本粉整,自從買韓國粉之後好似都未整過發糕.好,又試吓買番包日本粉嚟整,睇吓又點!!!
2015年11月17日星期二
冬菇栗子燜麵筋
2015年11月15日星期日
味道‧懷念
唔想講咁多喇,睇咗我個 blog 耐嘅 blog 友就自然明白我點解想同大家分享呢個港台節目!
杏仁蛋糕 Almond Cake
買咗啲嘢收得好得滯,收埋收埋成日都唔記得咗,到發現時都已經過期甚至變壞,做成浪費!前排打開個櫃搵嘢時先同包 marzipan "重逢",真係完全無咗件事呢!!的起心肝,就試吓用佢嚟整蛋糕.
唔知大家有無睇鄭裕玲個節目,有集佢哋入咗間法國有名嘅糖果店買嘢,當中介紹咗一款糖果就係用 marzipan 整成,賣相非常之靚,色彩豐富,但我估食落口就肯定甜到漏!!
素雜菜湯 & 意粉
早前睇港視嘅飲食節目《食的秘密》,其中一集節目介紹到港式西餐,原來正宗嘅羅宋湯係用紅菜頭去煲,當由山東傳到嚟香港後,因當時紅菜頭唔係咁易買得到,所以廚師就改用茄膏去增加色澤.
今次我就紅菜頭同茄膏兩樣都用,所以味道特別濃,特別甜.當然,最重要嘅步驟係先將香料,茄膏,洋蔥等食材用油爆過先加水煲湯,否則煲出嚟嘅湯就唔夠香濃.
訂閱: 文章 (Atom)


text:
高雄免費wifi的咖啡廳清單:共收錄38間網友推薦的店
Uns Coffee(昂司咖啡)高雄明誠店
有 8 位 nomad 去過.
高雄 TaMa 咖啡館
有 5 位 nomad 去過.
Buff Cafe
有 5 位 nomad 去過.
啡嚐挑剔 Choosy gourmet
有 6 位 nomad 去過.
Lino coffee roastery
有 3 位 nomad 去過.
歐客佬Oklao咖啡農場(高雄瑞豐店)
有 1 位 nomad 去過.
Ciao日安咖啡(文龍店)
有 2 位 nomad 去過.
Ciao日安咖啡(大華店)
有 1 位 nomad 去過.
Tryer Cafe 嗜咖啡
有 11 位 nomad 去過.
Do good coffee & dessert
有 11 位 nomad 去過.
GEORGE HOUSE (高雄文山店)
有 1 位 nomad 去過.
Planet · 10 咖啡館
有 1 位 nomad 去過.
Gavagai Café(各比伊咖啡)
有 11 位 nomad 去過.
Amis cafe
有 3 位 nomad 去過.
卡啡那 CAFFAINA 美術館店
有 15 位 nomad 去過.
MORE WORLD 異國河畔餐廳
有 1 位 nomad 去過.
BuCafe 不咖啡
有 13 位 nomad 去過.
Atti咖啡研究工坊
有 5 位 nomad 去過.
MARS睦工場風格餐廳
有 10 位 nomad 去過.
興趣xsimtree
有 6 位 nomad 去過.


text:
帶另一半見屋企人,最怕大家太熱情
新年就快到,有冇Sizz準備帶另一半見屋企人?未必係講到要結婚所以要見親戚朋友,可能只係想大家知道自己而家有人一齊行,生活得好開心,等各位唔駛擔心你咁樣.要面對一班一年先見一次嘅親朋親戚友,以為淨係得你另一半會緊張(詳見:最驚就係見家長!)?你問心吖,其實你自己都唔好得幾多.究竟驚咩呢?會唔會係以下8樣?
1. 喺另一半面前叫你個花名
畀屋企人叫花名其實都幾Sweet,但唔係個個花名都出得街㗎嘛 *馬騮掩眼Mode*
2. 一坐低就問幾時結婚
問嗰啲未必係父母,可能係擔心咗你好耐嘅表嬸同舅母之類
3. 認錯前男友
「咦,上次你話鍾意食哩個㗎,食多件啦!」「哈哈… 好呀… 我哋第一次見㗎咋… 哈」
4. 講要求
屋企人好錫你,所以好希望另一半畀到幸福你,於是會同你另一半講佢哋嘅「要求」.例:「第時結婚呢,一星期要返外家食兩次飯㗎!」
5. 講笑話然後自己笑到好大聲
第一次見屋企人,另一半應該會有啲唔自在.為咗快啲同佢打開話題,細心嘅屋企人會主動撩你另一半傾偈,講笑話係其中一個方法,有啲長輩仲特別鍾意講有味笑話,然後自己笑得好開心.
6. 講你壞習慣
除咗講笑話,爆吓你嘅壞習慣都係慣常動作.另一半如果融入到個話題,你仲會無端端變咗箭靶.當然,醒目嘅另一半同屋企人係會兜得返嘅.
7. 分享相處之道
通常講嗰套同做嗰套會有出入,你都唔知信唔信好,但屋企人咁熱心要袋錢入你哋個袋,聽吓都無妨.每對情侶嘅相處之道都唔一樣,但聽多啲可能會啟發到你哋呢.
8. 大大力同你另一半打招呼
除咗大大聲,開心得滯大大力郁手郁腳都好常見.完咗個家庭聚會,你可以留意吓另一半隻手同個背脊有冇紅晒.
帶另一半見屋企人,會係哩段關係其中一個里程碑,可能會有啲將兩個圈子合二為一嘅感覺.雖則戀愛係兩個人嘅事,但見到屋企人鍾意自己揀嘅另一半,你會特別開心.如果你喺屋企人面前同喺另一半面前,係同一個樣,其實冇嘢好擔心;如果係有少少唔同,都唔緊要吖,畀個機會屋企人同另一半再認識你多啲都好!點諗都有著數,仲有乜好驚先?Good Luck,Sizz!


text:
平日OT已經O到天荒地老,到你返到屋企想好好享受所淨無幾嘅睡眠時間,居然聽到啲車喺窗外頭搖又尾擺兼嘈生晒,真係嬲到想打爆佢哋呀!……傻啦,刑事毀壞要坐監㗎.
正所謂,辦法總比困難多,唔係下下都係要用暴力解決問題嘅~學下阿婆咁動動腦又轉轉彎咪得囉!
呢個阿婆叫阿Jean,睇佢個look都知佢份人爆啦.佢屋企對正條馬路,如果啲車用正常速度行駛都冇咩嘅,但係好衰唔衰,嗰度揸車啲人又咁鬼鍾意片車,真係激到阿婆紅都面晒呀!
你睇佢揸住個風筒咁凶狠,唔通呢個係淘老網賣嗰啲噴火風筒?阿婆想同飛車黨一鑊熟?唔好亂嚟呀!
原來阿婆見之前法國有人用風筒扮測速槍,咁佢咪有樣學樣,睇下拎住把風筒對住啲車,啲車會唔會減速囉~點知真係有咁多傻豬豬一見到阿婆個風筒即刻減速呀!
阿婆搞咁多嘢都唔係淨係為咗自己㗎,佢話嗰頭有好多學生,啲飛車黨又成日掛住片車撩女仔,好易出事㗎嘛!咁咪唯有嚇下佢哋揸返慢啲,咁咪冇咁易出意外囉~
其實阿婆又使咩下下自己拎住個風筒企喺屋企出面,日曬雨淋咁辛苦吖,學下香港嘅慈母咁,整個人型鐵版放喺度,間中得閒先親自坐落去招呼下班友仔,咁咪仲好!
封面圖片及資料來源:每日郵報,Nottingham Post,881903.com


text:
講下教育商品化既惡果
係不遠既日本,佢地引入咗呢種制度
以致比家長一種錯誤觀念:
我比得起錢交個仔個女比你(OR你地機構),
你就要滿足我(通常係家長本身)既需要
惡果就出黎喇
有暴龍家長對教師有特別無理要求(例如同佢準備早餐,接佢返學之類)
呢種現像亦令師生家長之間地位大亂
搞到教書既壓力大到要請病假避家長
試問如果將呢種模式套到落澳門,邊個仲會立志做教書先生教書小姐呢
教育唔係訓練班補習班
唔洗以社會量化需求/為某特定目的咁去教
教育要做既,係教佢地基本修養,同埋做人要有既基本知識,仲有自己獨立既想法
要達到某目的,專業補習班就可以了
台灣做例子
(總結自一個大學教書既家伙,言詞有點偏激,但係偏偏符合當地事實):
台灣有好多補習社,通常會貼住有咩人中咩大學咩系咁
目的就係話:你比錢我,我同你將佢由白痴TUNE到佢變白痴考試機器
係既,咁教完之後,佢係考到喇,但係果個人依然都係白痴,
果個人就完蛋了.
要改善教育,我認為要由分清楚訓練班/補習班同教育既分別開始
我自己都係高三先分科
會有人認為讀理科理乜鬼歷史,
而且考試又多科溫,冇咗好多額外進修機會
係既,有得必有失,文科生讀物化生,對未來升學冇幫助
但係睇遠D,對未來求學求知識可能會有幫助,未來生活會可能有幫助
好多地方既大學都開始有通識呢門領域既課程,內容可以超級多樣化
目的其實係等人知道人除咗要專注某方向之餘,生活上好多事都係要知
我地冇機會接受芬蘭方式既超理想教育
但至少比下一代可接受向呢個方式進化既教育制度一個機會,好嗎?


text:
qqn头像女生超拽
- qq头像女生超拽酷无字qq头像女生超拽大图qq头像女生超拽姐气范头像女生超拽女王范儿qq头像女生超拽贴吧qq头像女生超拽半身qq2014头像女生超拽qq头像女生超拽3姐妹qq欧美头像女生超拽qq头像女生超拽闪图qq头像女生超拽萌姐妹qq头像女生超拽纹身qq头像女生超拽萌伤感qq头像女生超拽萌黑白qq头像女生超拽欧美qq头像女生超拽纯黑色qq头像女生超拽可爱qq头像女生超拽背影pp头像女生超拽头像女生超拽背影qq头像女生超拽霸qq姐妹头像女生超拽qq头像女生超拽萌动漫韩国头像女生超拽qq头像女生超拽黑带字qq友乐园头像女生超拽q头像女生超拽qq头像女生超拽特有范qq头像女生超拽校园范yy头像女生超拽qq头像女生超拽霸气冷头像女生超拽 红嘴唇
男生头像吧带字伤感qq2018最伤感男生头像qq男生伤感头像吧2018个性男生头像2018最新伤感男生头像动漫伤感头像吧qq2018个性男生头像伤感非主流带字女头像带字颓废女生头像带子男生颓废头像颓废黑白带子女生头像qq头像带子颓废颓废的女头像带字qq颓废头像带字qq带子颓废的情侣头像颓废带字女头像qq不带字颓废头像qq头像男生带子颓废伤感颓废带字头像qq头像情侣带字颓废qq待字伤感非主流头像伤感头像带字情侣伤感头像带字男生黑白字非主流黑白伤感头像qq伤感头像带字男生非主流带字头像伤感范颓废男生带字头像女生带子伤感头像20182018最新头像颓废伤感头像女生伤感 颓废 拽
相关文章:
qq头像女生超拽黑白色,qq闪头像 女生
qq网头像女生超拽霸气,萌女生头像
另类头像女生超拽,萌头像女生
qq头像女生超拽眼镜,qq头像 带字女生
微博头像女生超拽,qq头像女生黑色
qq真人头像女生超拽萌,漂亮女生头像
水瓶座qq头像女生超拽,简单女生头像
头像女生超拽牛逼,qq头像女生欧美
qq头像女生超拽超萌,2013qq唯美女生头像
qq头像女生超拽墨镜,qq阿宝色女生头像
qq头像女生超拽萌妖娆,qq女生恩典头像
空间头像女生超拽,qq动漫头像女生
qq动态头像女生超拽,qq头像 可爱女生
头像女生超拽牛逼墨镜,非主流头像女生
qq大头像女生超拽萌,重口味女生头像
空间头像女生超拽纹身,带字女生头像
qq头像女生超拽搞笑,帅气短发女生头像
qq头像女生超拽哥特式,2013非主流女生头像
头像女生超拽萌戴帽子,qq性感女生头像
qq头像女生超拽疯癫,qq个性头像 女生
动漫头像 女生1P*881793...
动态头像在线制作2P*1220...
唯美纯色背景素材3P*6391...
唯美文字背景图片4P*6357...
angelababy个人资料,图片及简介5P*435896...
五人五张闺蜜头像6P*44412...
简单的分组大全7P*1941420...
最好听的qq群名8P*1912512...
欧美风女生头像吧9P*2958...
qq头像灰太狼10P*1497...
侧面马尾女生头像背影,漫画女生头像11P*12866...
励志唯美句子 简短12P*847583...


text:
《太陽的後裔》現正播出第15集,一開始,劉時鎮坐喺輪椅等姜暮煙,然後兩人一齊去約會,兩人更一同分享同一首音樂,不過因為姜暮煙一鬆手,令到劉時鎮爭啲受傷,不過竟然係姜暮煙發劉時鎮脾氣.
畫面一轉,尹明珠同徐大英一齊食飯,而尹明珠就問徐大英有咩想講,徐大英話自己好迷茫,尹明珠話唔知兩人嘅關係係點,究竟係分咗手定未分手.徐大英就提出分手,因為決心轉行唔做軍人.
出口術叫暮煙沖涼
晝面再轉,到姜暮煙收到劉時鎮信息,問女方做緊咩,女方話準備沖涼,不過劉時鎮即搞笑話着衫點沖涼,搞到畀姜暮煙話佢變態,而劉時鎮突然出現,仲係咁叫姜暮煙沖涼,話姜暮煙講過會畀佢睇自己充滿水分嘅一面,之後,姜暮煙逼問之前VIP所送嘅金卡去咗邊,劉時鎮逃避問題,搞到姜暮煙勁嬲,到最後,劉時鎮都冇正面回答過問題.
畫面再轉,軍隊中最細嘅軍人去考試,成班軍人包括劉時鎮同徐大英現身幫佢打氣.之後,佢哋各自接到隊中嘅電話,接到新嘅任務,然後返咗軍隊.徐大英之後見司令軍,司令軍畀機會佢繼續做軍人,仲話叫佢做完任務後,好好返嚟同佢兼同佢個女一齊飲茶.徐大英答應會好好返嚟,司令軍之後撕爛咗徐大英嘅轉職單.
叫時鎮唔好死
畫面再轉,見到劉時鎮同姜暮煙,姜暮煙仲話點解你早咗到嘅,而劉時鎮就面有難色,表示要去「百貨公司」,仲話會去好耐,今次去三個月,而姜暮煙就喊咗,仲叫劉時鎮唔好受傷,唔好死,姜暮煙仲問可唔可通電話,劉時鎮抱住姜暮煙,話有時間一定會通話,仲話下一季節先見面,叫女方好好照顧自己.
姜暮煙突然回憶起之前嘅嘢,有種唔好嘅預感,劉時鎮Send信息畀姜暮煙話自己到達,姜暮煙之後不時Send信息畀劉時鎮,但劉時鎮並冇唔係好理佢.
時鎮大英齊中槍
畫面再轉,劉時鎮話再等10分鐘就可以返去,但突然有人開槍,現場非常混亂,而劉時鎮更中槍而失去意識.喺劉時鎮中槍時,回憶起佢嘅前輩,徐大英係咁話唔好,振作啲,點知連徐大英都中咗槍,作戰現場更爆炸,其他軍人不斷嗌隊長隊長.
畫面再轉,姜暮煙因為咩都唔知,所以係咁怨劉時鎮唔覆信息,而之後佢就同尹明珠一齊飲酒,仲因為嬲劉時鎮所以話要同其他男人飲酒,不過都係心軟,話如果劉時鎮返嚟一定會黐住劉時鎮.而軍人方面,就一直搵唔到劉時鎮同徐大英嘅屍體,而劉時鎮父親就拎住劉時鎮嘅相不斷手震,不斷喊.
徐大英下屬搵尹明珠,尹明珠仲以為徐大英返嚟,好開心,但係,徐大英下屬話徐大英死咗.而劉時鎮嘅下屬就去搵姜暮煙,話畀姜暮煙知,劉時鎮同徐大英死咗,姜暮煙驚到話咩都唔知,話:「我聽唔明,理解唔到.」而畫面一轉,尹明珠因為唔信徐大英死,而係咁鬧個下屬.
爆喊睇遺書
而因為每個軍人出戰前,都會寫定遺書,而劉時鎮嘅下屬將劉時鎮遺書畀姜暮煙,遺書寫話我守唔到承諾,對唔住!仲話可以同姜暮煙一齊嘅時間,都係燦爛嘅.
尹明珠就去咗搵司命軍,喊住問「唔係真架」,「唔會咁架」,司命軍講對唔住,仲畀封遺書尹明珠,尹明珠唔肯睇,話如果睇咗就係證明佢真係死咗,兼不斷怨父親,話如果唔係因為父親嘅阻止,佢哋會好幸福.
為時鎮簽保密書
之後,姜暮煙跑去軍謍,見到尹明珠,問尹明珠點解喊,又話尹明珠父親職位咁高,一定可以改變啲咩,尹明珠好傷心咁話:「係真架,佢哋返唔到嚟.」傷心嘅佢哋相擁而哭.而呢個時候,出現劉時鎮嘅遺書,話希望姜暮煙唔好喊!
劉時鎮嘅上司去搵姜暮煙,指一個星期後,官方會公布佢哋死於交通意外,所以要簽下保密書.姜暮煙問劉時鎮嘅上司,劉時鎮最後有冇守護到和平同救到人,個上司話有.所以姜暮煙就反問:「咁點解仲要我簽呢啲嘢.」但姜暮煙最後都簽咗,因為佢認為劉時鎮會想佢咁做,然後,姜暮煙回復自己日常嘅醫院生活.
暮煙寄情工作
劉時鎮死後,姜暮煙沈醉於工作,成日都唔返屋企,同係咁做手術.姜暮煙仲話自己依家只係工作,工作同工作,但一但諗起劉時鎮嘅死,佢就覺得自己就嚟癲,然後喺朋友面前大喊,而尹明珠再次被派兵,所以去搵姜暮煙,同姜暮煙講聲,仲送咗個着軍服嘅公仔畀姜暮煙,話係離別禮物,仲話大家一齊將個公仔當係劉時鎮同徐大英,而尹明珠表明自己會被派兵於海外駐兵,姜暮煙又話佢一諗起劉時鎮,就諗起劉時鎮所講嘅承諾都守唔到,而姜暮煙之後就問尹明珠,佢同徐大英係點識!
之後,畫面回憶,徐大英就同劉時鎮講,佢同尹明珠拍緊拖.因為尹明珠喺幫徐大英手嘅時候,曾經要求徐大英要向劉時鎮講大話,個大話就係徐大英同尹明珠拍緊拖.
姜暮煙有幻覺
而姜暮煙因為經過以前同劉時鎮約會嘅地方,而又諗起男友,仲諗起男友當時同佢講「我愛你」.之後姜暮煙就真係當咗個公仔係劉時鎮,同公仔講嘢,仲出現幻覺,見到劉時鎮出現,兩人互相話掛住對方,姜暮煙喊住同劉時鎮講:「點解你冇返嚟.」然後見到姜暮煙攬住隻公仔喊.
真實定幻覺?
畫面一轉,姜暮煙同Daniel見面,姜暮煙表示自己要趕去海外烏魯克做義工,因為聽日就係劉時鎮嘅死忌,唔想忘記呢一日所以想做有意義嘅事.而姜暮煙去到外海做義工,雖然佢知道劉時鎮死咗,但佢都仲係不停聯絡對方,想同劉時鎮傾偈.
姜暮煙為咗悼念劉時鎮,去咗劉時鎮嘅地方,諗起甜蜜嘅回憶,又諗起劉時鎮同佢講過唔會受傷唔會死,然後不斷喊,之後突然收到對講機傳嚟要求協助,然後對講機傳出劉時鎮把聲話「Big Boss over」,姜暮煙又以為佢出現幻覺,而電話入面所傳畀劉時鎮嘅信息全部變已讀,之後對講機又講「Big Boss over」,劉時鎮仲對住對講機,講:「美女,你睇吓後面.」之後兩人終於見面,姜暮煙因為好急跑過去而仆倒,劉時鎮即去扶起佢,同姜暮煙講:「好耐冇見.」姜暮煙話:「你仲未死?」劉時鎮緊緊同姜暮煙相擁,仲講咗句「對唔住.」
2016年4月14日 星期四
真實定幻覺?姜暮煙劉時鎮重遇相擁 __,
《太陽的後裔》現正播出第15集,一開始,劉時鎮坐喺輪椅等姜暮煙,然後兩人一齊去約會,兩人更一同分享同一首音樂,不過因為姜暮煙一鬆手,令到劉時鎮爭啲受傷,不過竟然係姜暮煙發劉時鎮脾氣.


text:
由唔知幾時開始,pokemon go左下角嘅等級值變成咗宅男,毒女指標.
同人出到街,唔洗講野,只要稍一眼左下角佢幾多lv,已經知道佢係咪宅男毒女.條公式係點呢?就係「等級」同「宅」成反比:等級越低,代表宅毒指數越高,反之亦然.點解咁講呢?隻game要點先高lv呢,就係要出街,等級越高代表住你行街行得越耐.每位精靈訓練員都以為自己係小智,離開純白鎮(屋企)展開冒險.冒險?作為真毒撚連冒險樂園都唔會去啦,莫講話行出街捉比卡超,結果一班宅男就一如以往哩晒喺屋企,只可以喺捉屋企嘅波音蝠同綠毛蟲,等級都唔會高得去邊.
呢隻game根本恰死毒撚,我作為足不出戶嘅廢青,其實升唔到lv,所以每次俾朋友問我幾lv我都好驚,好驚俾佢地笑我係個低lv宅男.另一班本身沉迷打機嘅人,逐漸由屋企走上街頭,由不問世事嘅毒撚進化成四出探索嘅人.或者你會話:「車!出到街咪又係耷低頭打機!」咁你就錯啦,即使係毒撚,都係單純,熱血,富探險心嘅毒撚,至少佢地肯為一隻小精靈踏足港九.3-8Lv嘅人係宅中之宅;9-20Lv嘅係潛力股,因為手持三幾球luck egg;21Lv或以上已經係男神女神嘅陽光型訓練員了,簡單講,高lv嘅人,陽光,健康,活潑,好動,係最佳筍盤.
同人dating,初次約會,想知對方為人係點樣?乜都唔洗理,問下佢幾lv就ok.如果低lv,即係話呢個人平時都冇咩戶外活動,連捉怪都冇心冇力懶出街,又點會肯花心思同你去街街呢?
見工咁又點呀?再唔洗interview鳥,叫求職者開隻game出黎碌一碌,性格自有分曉.高lv嘅人唔只代表進取冒險陽光型,仲標誌住有一定嘅社交能力.唔少人應該都試過,落到街,大家素未謀面,互不相識,但係都可以打開話題,出色高lv嘅訓練員係會禁禁下機走去撩下人有咩捉,又會話俾人知邊度有啟暴龍,邊度有鯉魚龍等等,佢地掌握住第一手情報,同時熱心分享,簡直係人類典範,公司好需要呢啲人材,一見到係高lv,已經唔需要多講,即刻入房簽約.
所以話,等級同宅毒已經成為咗既定反比關係,高lv即係常出街,宅極都有個譜,如果見到朋友好低lv,你可以大條道理指住佢地叫聲「宅男」或者「宅女」,睇而家個潮流,pokemon go從此將成為察人新指標,此乃一望左下角,宅毒辨分明也.
利申:其實唔多玩,勿認真.


text:
宅女任你鬧Ashly Chan
text – Jessie photo – Hin
「性感唔代表淫蕩.」
有34C嬌人身材嘅Ashly,平時行慣性感,但同本刊做訪問影相反而着得密實,最多露條腿俾大家睇,佢話:「打機片着得性感係因為cosplay個角色真係咁,平時我會因應番天氣着衫,而家天氣重係涼涼哋吖嘛!就會着多少少.」
做落訪問就會知佢真實個性同佢片中一樣,大癲大肺,敢做敢言,佢啲打機片可以見到佢反應極誇張,玩手電遊戲《Puzzle & Dragons》抽到正斗角色會激動大叫.Ashly話自己由細到大都好粗魯,有一排都想自己斯文啲,但都係改唔到,佢媽媽重話佢係「大聲婆」.
天生豪爽,所以佢唔在乎網上嘅haters攻擊佢以露肉博like!「我覺得佢哋唔應該咁老土囉!而家重有好多人覺得女仔着得性感少少就係淫娃蕩婦.喂!你哋要知好多動漫角色嘅設定都係咁性感,所以我一係唔玩cosplay,一玩就好難避免.同埋啲人一睇到條片嘅標題同預覽就留言鬧咗先,其實睇慣我啲片嘅人會知道,通常撳入去睇片前張預覽圖已經係最性感,片中係冇更大膽嘅嘢睇,佢哋鬧咪由得佢哋囉,我又冇做錯.」
「肯睇已經係支持.」
去到某個程度,Ashly重話被網友鬧係種鼓勵.「一直覺得肯睇我已經係種支持,在意我先會留言,係好事,所以佢哋話我好又好,唔好都好,我都冇乜所謂.當然,如果係叫我改進嘅留言,我會檢討下,但如果一嚟就問候我娘親講粗口,咁梗係自動過濾啦!」
至於點解要cosplay住打機拍片,Ashly話係因為好想成為佢哋.「我成日諗,如果我係動漫角色幾好,通常佢哋內外都好完美.又或者無論個角色係好大小姐或性格好差,都一樣有人會鍾意佢哋,所以好想成為佢哋.不過要我去動漫展嗰啲公開場合cosplay我又未夠膽,咪惟有拍片時玩住先囉!」
Ashly性格爽朗,原來同佢細個曾經被同學蝦有關.「我細個係肥妹仔,升上中學時曾被同學欺凌,試過無啦啦被人唧啲檸檬茶落校服.當時我160cm高,但重140磅.我覺得我嘅人生唔應該係咁,點解要被人蝦?所以升中三嗰個暑假好努力咁減,食好少嘢,又日日跑籃球場,成功減至110磅.好記得開學第1日,我聽到有兩個同班男同學喺後面討論緊我係邊個,1個話:『唔係喎!佢冇咁瘦.』另1個就話:『好似真係佢喎!你試下嗌佢!』佢哋真係叫我,我擰轉頭問佢哋做咩?瘦咗之後,就冇人再欺凌我,呢個世界就係咁現實,人性就係咁膚淺,只睇外表.我都唔係好明點解要蝦啲肥嘅人.可能有過呢段經歷,反而令我更覺得做人唔需要理人點睇.」
Ashly偶爾都會上載呢種超性感片段,呢條係佢1次拍攝嘅幕後花絮片.
Ashly曾經喺高登開post,叫大家留言想佢做啲咩,佢會照做再拍埋片.大情大性嘅佢就算喺鏡頭前撩鼻屎都唔介意.
上高登被針對
上網打Ashly Chan個名,頭2,3個搜尋結果就會彈出「香港網絡大典」有關佢嘅profile,原來佢2007年開始係高登絲打,當時佢用咗鍾意嘅漫畫角色名Mr. Love嚟做網名.不過個a/c已經被人ban咗,原因係佢post自己嘅YouTube link上去,被人投訴有商業成分.「其實有人叫我用假身分幫自己post link,但我覺得係自己嘅嘢,應該要自己承擔番責任,所以我一直冇否認個a/c係我.
「但之後我只係開post講嘢都被話有宣傳成分.前前後後被ban咗5,6次,我覺得好唔公道,擺到明玩針對!有好多巴打絲打知道之後都願意借a/c俾我用,不過而家都只係睇,唔會打嘢,費事累到人哋個a/c.今年年初有次宴會,我遇到高登CEO林祖舜,我同佢講呢件事,佢當時承諾會同同事講,開番我個a/c,但目前都未開番,哈哈.」
由於好多網民都只係憑Ashly嘅行為同埋外表而評定佢為人,佢就曾經專登拍條片澄清番大家對佢嘅誤解.
出名打得屎
不過Ashly會開始拍片,都係沿於高登.「大約喺2011年頭,嗰時高登好流行讀潮文,但通常都得聲冇樣,我就貪得意拍咗條有埋我個樣嘅.第2日瞓醒,見到有十幾廿萬人睇過,都有啲嚇親,之後就開始試下拍片.中間有段時間荒廢咗差唔多成年,因為每日都掛住打機.跟住慢慢發現有人會拍打機片,我就諗不如自己都試下打機順便拍埋片啦!」
由上年3月開始,Ashly出片出得好密,當中唔止有打機片,咩類型都有,講日常生活大小事,分享購物打扮心得,針對社會熱話發表意見等等,佢而家係全職YouTuber.「我打機唔係勁,反而出名打得屎,毫無技術可言.網上有咁多打機高手分享,我就諗人哋點解要睇我呢?咁所以就開始扮埋入面啲角色,吸引多啲人嚟睇.有啲網民都知我打得好水皮,但久而久之佢哋反而肉緊為我打氣,想我有進步,所以經常會睇到佢哋好忟憎,好似恨鐵不成鋼咁,於是我就拍下其他嘢,唔想大家覺得我係專業gamer,我純粹係鍾意玩.」
Ashly最先係拍片讀潮文,第1條係講高登仔對女仔啲相有好多批評意見,由於同佢身分好貼近,到而家都重有人會以為嗰啲潮文係佢個人意見.
Ashly’s channel
https://www.youtube.com/user/ashlyVDO/videos
延伸內容:


text:
政壇:何兆煒復出搵真銀政壇:何兆煒復出搵真銀
好多人都話「跌低咗唔緊要,最緊要企得番起身」,而呢句說話用喺醫管局前行政總裁何兆煒身上就最適合,佢老兄○五年因沙士爭議下台後,唔夠半年去咗東華三院做總監,○九年幫城大搞獸醫學院,雖然到依家仲未搞掂,但又被人挖角撬走,今年二月正式去聖保祿醫院做院長,復出搵真銀.據醫學界人士畀料,一個私家醫院院長人工,最少都二十萬一個月,即係二百幾萬年薪,睇嚟何兆煒今勻過檔,夠過一個肥年有凸.
公院薪酬待遇差,令唔少大國手都心淡,轉戰私人市場搵真銀,何兆煒就係最佳人辦.佢尋日大方承認,自己二月就會過檔聖保祿醫院做一哥,但被問到點解唔返去公家醫院做,佢就笑笑口話覺得發展私家醫院係大趨勢,想試吓新嘢先過去,至於係咪高薪挖角,佢就即刻封晒口.但有知情人士話請得佢出山,人工唔會低得去邊.
耍手擰頭拒夫妻檔佢又話依家喺中大教緊書,做院長之後如果有時間,都會繼續執教鞭,而城大搞獸醫學院一事,亦會繼續進行.佢自爆今次過檔,人情味好緊要,因為聖保祿有一大堆醫生都係同年一齊讀醫嘅同學仔,依家見番佢哋,感覺親切啲,合作都好啲.
醫學界都好想八卦佢會唔會撬埋老婆,仁安醫院婦產科專科名醫董曉方過去搞「夫妻檔」,但佢即刻耍手擰頭.而依家每間私家醫院都有特定服務方向,有醫院專做整容,有醫院就做生仔最叻,咁究竟佢會帶領聖保祿走乜嘢方向呢?佢話自己未做過私家醫院,所以上任後,都係學嘢為先,現時都未諗到大方向係點.
頁: [1]


text:
參加NMB48握手會要先係 fortunemusic.jp 網站購買劇場盤CD,然後再用買CD附送既握手劵參加.係fortunemusic購買CD前需要先註冊做會員,外國人都能夠註冊,電話可以亂填,但地址要填真地址,因為之後會寄CD去所屬地址,可以使用集運的地址,例如Tenso.姓名都要填真實,因為握手會入去前需要身份證明文件,外國人可以用Passport就得.而每次出新CD會舉辦數個握手會,好似NMB48既15單『僕はいない』,會係9月同10月舉辦合共6個握手會.
唔同member既部數數量都唔同
而係一日既握手會入面,會分左好多唔同既部數,唔同member會係唔同既部數出現,而紅既member會有幾部,冇咁紅既就只係會得1部.例如Team M入面,白間美瑠同矢倉楓子會有5部.
第幾次受付既分別
至於點解會sold out呢,因為握手會都係要抽選,有限數量.而抽選又分左好多次受付,有幾多次受付就要睇賣飛既情況啦.紅既member多數係頭2至3次既受付就會sold out,所以想同紅既member如山本彩,白間美瑠及矢倉楓子等握手既話,就要係頭幾次受付度抽.因為我睇既時候已經係第16次受付,所以有唔少都sold out左架啦.不過都要注意如果握既Member得一部的的話,都會有唔少機會sold out架,例如我推既久代梨奈,黎到十幾次受付已經sold out左.
抽選
另外會有個当日メンバー指名,当日メンバー指名可以用係握果日仲未賣哂飛既member,但係如果sold out左就唔得架啦.所以当日メンバー指名都係岩DD既,姐係個個都鐘意既人咁解,咁就可以去到果日先再揀member握.
抽選有機會成功,有機會失敗,都有機會抽5張中3張咁.但買張訂單抽選成功既都要全部比錢,一係就要全部放棄.所以要量力以為,唔好一次過抽太多,特別係第1次受付,因為第1次受付都好大機會抽中.我試過3部彩姐各抽1張,中左2部.白間4部抽5張中哂.(更新:依家彩姐難抽左好多,第1次受付都爆唔少部,所以第一次受付可以剩係抽幾個易爆部先,分開幾次受付每次買d易d控制).
例如你抽山本彩×3枚,白間美瑠×3枚,矢倉楓子×3枚,渋谷凪咲×3枚
(當選) 山本彩×0枚,白間美瑠×1枚,矢倉楓子×1枚,渋谷凪咲×3枚
(落選) 山本彩×3枚,白間美瑠×2枚,矢倉楓子×2枚,渋谷凪咲×0枚
咁你就要比5張既錢.
抽選後運送
抽選之後佢就會寄CD去你填既地址,抽完會有少少時間比你更改資料既.而外國人可以選擇由集運寄返去自己既屋企,然後再記得帶埋握手劵去日本!但要注意如果用轉運趕唔趕到,例如9月21-23日既第16次受付買10月8日既握手會,抽選後可能要到9月26日之後先會寄碟,再轉到外國可能趕唔切收碟就要出發架啦!
呢類情況可以填酒店或民宿既地址,但事前記得要同酒店或者民宿房東聯絡,因為人地無義務幫你收件架!而酒店我自己都未試過,所以都唔知得唔得.最後記得帶握手劵同Passport去握手會!